এখন ডায়েৰীৰ ইতিবৃত্ত(৯ আৰু ১০) -(অনামিকা বৰুৱা) - সাহিত্য ডট অৰ্গ\nএখন ডায়েৰীৰ ইতিবৃত্ত…..(৯ আৰু ১০)\n– অনামিকা বৰুৱা\n২২ জুলাই: আমাৰ বৈবাহিক জীৱনৰ এটা বছৰ সম্পূৰ্ণ হ’ল| ৰাতিপুৱাতে দীপৰ ফোনটো পাই মনটো ভাল লাগি গ’ল| অলপ দেৰিকৈ অঞ্জুবায়েও ওলগ জনালে| এজন এজনকৈ আপোন বুলি ভবা সকলোৱে মৰম আৰু শুভেচ্ছা জনালে| এই দিতিজনীৰহে কোনো খা-খবৰ নাই| ক’ত বা কি কৰি আছে এইজনীয়ে! আজিকালি চিঠি-টিঠিতো নিদিয়েই, আনকি ফোন এটাও নকৰে| কৰিলেও চমুকৈ দুষাৰমান পাতিয়েই থৈ দিয়ে| আচলতে দীঘলীয়াকৈ কথা পাতিবলৈ মইহে ভয় কৰোঁ| তাইৰ লগত কথা পাতিলে ভিতৰি ভিতৰি সন্ত্ৰষ্ট হৈ থাকোঁ কিজানি তাই মোৰ শূন্যতাৰ উমান পায়! গা ধুই চাকি গছ জ্বলাই দি ভাবি আছোঁ আজিৰ দিনটোত কিবা বিশেষ কৰিব পৰা যায় নেকি? পাৰি নেকি অলপ গতানুগতিকতাৰপৰা ফালৰি কাটিব? ভাৱ এটা আছে যদিও মলয়ে যে তাত সন্মতি দিব সন্দেহ আছে| দেখা যাওক কি হয়গৈ| মলয়ৰ বাৰু মনত আছে নে আজিৰ দিনটোৰ কথা!\nমলয় আৰু মোৰ মাজত কোনো ধৰণৰ মিল নাই| কথা-বতৰা, ৰুচিবোধ একোৱে নিমিলে আমাৰ| অদ্ভূত ধৰণেৰে নিৰ্বিকাৰ মলয় সকলো কথাৰ প্ৰতি| হাঁহেৰেও ৰাজী, মাহেৰেও ৰাজী| ভাতৰ পাতত বহি আজিলৈ একো এটা আপত্তি কৰা নুশুনিলো| পিন্ধা-উৰাৰ ক্ষেত্ৰতো দেখোন উদাসীন| কিতাপ-পত্ৰও নপঢ়ে| টি.ভি.ত বাতৰি চায় অৱশ্যে| বাহ্যিক জগতৰ লগত তেওঁৰ সম্পৰ্ক সিমানেই যেন লাগে মোৰ কেতিয়াবা | তেওঁৰ তেনেকৈ কোনো নিৰ্দিষ্ট বন্ধু নাই| অথচ কথা পাতি খুব ভাল পায় মলয়ে| চিনাকি-অচিনাকি বুলি কথা নাই মানুহ এজন লগ পালেই হ’ল আৰু| কথা আৰম্ভ হৈ যায় মলয়ৰ| খুব কৌতুহলেৰে লক্ষ্য কৰোঁ মাজে মাজে মলয়ক| ইটো-সিটো কথা সোধোঁ| কথাৰ ফাঁকে ফাঁকে মলয়ে কৈ যায় শৈশৱৰ কষ্টকৰ দিনবোৰৰ কথা| মাক-দেউতাকক হেৰুৱাই কেনেকৈ ককায়েক-ভনীয়েক চাৰিটাই দিন পাৰ কৰিছিল, কেনেকৈ সংসাৰ চলাব নোৱাৰি ককায়েকে কম বয়সতেই বিয়া পাতিব লগা হৈছিল, বৌৱেকে কেঁচুৱা চাব লাগে বুলিয়েই কেনেকৈ ভনীয়েকক পঢ়া-শুনা কৰাৰ পৰা বঞ্চিত কৰিছিল, কেনেকৈ নিজৰ পঢ়াৰ খৰচ উলিয়াবলৈকে মলয়ে আনৰ পথাৰত হালোৱা খাটিছিল| চাকৰি বিচাৰি আহি লঘোণে-ভোকে কেনেকৈ এই ঠাই পাইছিল তাকো কয়| কথাবোৰ শুনি শুনি মলয়লৈ মায়া ওপজে মোৰ| মানসিকভাৱে তেওঁক অলপকৈ আশ্ৰয় দিয়াৰ ভাৱ এটা জাগি উঠে মনৰ এচুকত| অন্তৰেৰে সৈতে স্বীকাৰ কৰি ল’বৰ যত্ন কৰোঁ আমাৰ সম্পৰ্কটোক| যিহেতুকে আমৰণ মই এই সম্পৰ্কৰ ছাঁয়াতেই কটাব লাগিব তেনে তাক অলপ সজাই পৰাই লৈ সহনীয় কৰি নোতোলোঁ কিয়! নিজৰ মাজতেই ভঙা-গঢ়া কৰি সম্পৰ্কটোক উন্নত কৰাৰ প্ৰক্ৰিয়া এটা আৰম্ভ কৰিলোঁ মোৰ ফালৰপৰাই| কাৰণ মলয়ে যে কোনোবা দিনা কিবা কৰাৰ উদ্যোগ ল’ব তাৰ ভৰসা নাই| মলয়ৰ ওচৰত সকলো গৌণ| গতিকে যি কৰিব লাগে সেইয়া ময়ে কৰিব লাগিব| আজিৰ দিনটোত মলয়ক উপহাৰ দিম বুলি কালিয়েই কবিৰঞ্জনৰ লগত গৈ মলয়ৰ জোখৰ কাপোৰ এসাজ কিনি আনিছিলো মনে মনে| খাই-বৈ উঠি অফিচলৈ বুলি ওলাই যোৱাৰ সময়ত উলিয়াই দিম| তেতিয়া হয়তো তেওঁৰ কিবা মনত পৰিবও পাৰে| বাকী ছুটি-টুটি লৈ আনন্দ উদ্‌যাপন কৰা সেইবোৰ অলীক কল্পনা|\n: তুমি বজাৰলৈ কেতিয়া গ’লা ? ছাৰ্টৰ ৰঙটো বৰ ধুনীয়া দেই| থেংক ইউ|\n: কালি কবিৰঞ্জনৰ লগত গৈছিলোঁ| আপোনাৰ কঁকালৰ জোখ নাজানো| এনেই আন্দাজতে আনিলোঁ| পিন্ধি চাওকচোন|\n: টান হৈছে অলপ| কিমান চাইজৰ আনিছিলা?\n: ৩০ চাইজ! আবেলি গৈ সলায় আনিব তেনেহ’লে|\n: ক’ৰ পৰা আনিছিলা? কোম্পানী মাৰ্কেটৰ পৰা ? অকস্মাৎ বজাৰলৈ গ’লা যে ? মোকো ক’ব পাৰিলা হয়|\n: বেয়া হ’ল নেকি? আনিলো আৰু| আজি কি তাৰিখ মনত আছে নে?\n: ২২ জুলাই নেকি? কিয় সুধিলা?\n: একো নাই এনেয়ে|\nনাই, একো মনত নাই মলয়ৰ| মই মিছাতে মনতে কিবা কিবি ভাবি আছিলোঁ| জোৰকৈ মনটো জোকাৰি ঘৰটোত তলা লগাই ওলাই আহিলোঁ | অফিচলৈ গৈ বহিও গোমা হৈ থাকিল মোৰ মনটো| এয়া সম্ভৱ নে ? এনে হোৱা উচিতনে? নালাগে বাৰু একো উদ্‌যাপন কৰিব কিন্তু এবাৰ জানো চকুলৈ মুখলৈ চাব নাপায়? ফাইল এটা মেলি ল’লোঁ| মোবাইলটো বাজি উঠিল—\n: তুমি মোক তেতিয়া একো নক’লা কিয়?\n: আজি যে আমাৰ বিবাহ বাৰ্ষিকী বুলি| জানাই তুমি মোৰ কথাবোৰ মনত নাথাকে বুলি|\n: শুনা, আবেলি তুমিও বজাৰলৈ ওলাবা| কিবা এটা তুমিও কিনিবা|\n: নালাগে মোক একো| আছেই দেখোন!\n: হ’ব বাৰু| পাৰিলে তুমি অলপ সোনকালে আহিবা আজি|\nঘৰটোত সোমায়েই মাংসৰ গোন্ধ এটা আহি নাকত লাগিল| অবাক লাগিল মোৰ| মাহেকীয়া হোৱাৰ তিনিদিনৰ ভাতকেইসাঁজ ৰান্ধোতেই অৱস্থা বেয়া হৈ যায় মলয়ৰ আৰু এই অসময়ত মাংসৰ গোন্ধ! কোনোবা আহিল নেকি? খৰধৰকৈ শোৱা কোঠা পালোগৈ| নাই কোনো নাই| বেগটো থৈ কাপোৰ নসলোৱাকৈয়ে খোৱা কোঠালৈ আহিলোঁ| আজৱ কাৰবাৰ| টেবুলত কেইবাবিধো মিঠাই| টেবুলখনো ধুনীয়াকৈ সজাই থোৱা আছে| মলয়ে পাকঘৰৰ পৰা ঘামি-জামি আহি মোক দেখি ক’লে-\n: সোনকালে মুখ হাত ধুই আঁহা জোনা | তোমাৰ লগত চাহকাপ খাওঁ বুলিয়েই ৰৈ আছো মই|\n: কোনো কিন্তু নাই| প্লিজ, সোনকালে ফ্ৰেছ হৈ আঁহাগৈ যোৱা|\nদোধোৰ-মোধোৰ অৱস্থাৰেই কাপোৰ সলাই মুখ-হাত ধুই আহিলোঁ| তেতিয়ালৈ মলয়ে ডাঙৰ ডিচ্ এখনত কেক্ এটা সজাই লৈ মম্ এডাল লগাই আছিল| মলয়ে হাতত ধৰি আগুৱাই নিলে মোক| ছুৰীখন হাতত তুলি দিলে| ছুৰীখন কেক্‌টোৰ ফালে নিব লওঁতেই-\n: গাধী, অকলে অকলে কাটিবি নেকি কেক্‌টো? একেলগে কাট|\nমলয়ে মোবাইলটোৰ লাউড্‌স্পীকাৰ অন্ কৰি থৈছিল আৰু এইয়া দিতিৰ মাত| তাৰমানে তাই জানি-বুজিয়েই মোলৈ ফোন কৰা নাছিল| আৰু মলয়ে এই সকলোবোৰ কৰিছে তাইৰ কথা শুনি| সেমেকি উঠিল মোৰ দুচকু তাইৰ মাত শুনি| আকৌ এবাৰ বুকুত বাজি উঠিল তাই সততে কৈ থকা কথাষাৰ “ভালপাওঁ বুলি কোৱা নাযায়, ভালপোৱা অনুভৱ কৰা যায় বুকুৰ বাহিৰে ভিতৰে|”\nমলয়ে কেক্ এটুকুৰা গুজি দিলে মোৰ মুখত| ক’ৰবাত বন্ধ দুৱাৰ এখন খোল খাইছে নেকি!!!\nএখন ডায়েৰীৰ ইতিবৃত্ত…..(১০)\n….প্ৰেমহীন অৰণ্যত থাকিও\nপ্ৰেমৰ সপোন দেখো,\nতুমি কোৱা হৃদয়হীনতাৰ কথা\nমই কওঁ অভিমানৰ কথা,\nজোন তৰাই কাজিয়া কৰি\nশুকান কলিজাতো যে\nহাঁহিৰ ফুল ফুলে!!!\n….এনেয়ে মানুহক অন্তহীন সাঁথৰ বুলি নকয়! মই নিজকেইচোন বুজি পোৱা নাই| বিয়া হৈছোঁ, ঘৰ পাতিছোঁ, সংসাৰ কৰিছোঁ মলয়ৰ সৈতে| মোৰ দিন-ৰাতি পূৰ্ণ হৈ থাকিব লাগিছিল মলয়ৰ স্মৃতিৰে| মোৰ শৰীৰত উত্তাপ লাগিব লাগিছিল মলয়ৰ সান্নিধ্যৰ, মোৰ হিয়াত সুবাস লাগিব লাগিছিল মলয়ৰ প্ৰেমৰ! প্ৰতিটো পল, প্ৰতিটো ক্ষণ মলয়ৰ উশাহে মোক আগুৰি থাকিব লাগিছিল| তাৰ পৰিৱৰ্তে মলয় হেৰাই গৈছে গতানুগতিকতাত| মলয় মাত্ৰ এটা বৃত্তৰ কেন্দ্ৰবিন্দু হৈ ৰৈ গৈছে যাক আগুৰি মই ঘূৰি আছোঁ| মলয় মাত্ৰ এটা পৰিচয় হৈ শিৰত জিলিকি আছে| উজ্জ্বলতা নাই তাত| যেন প্ৰসাধনৰ আহিলা এটা! অথবা এসাজ কাপোৰ! যিকোনো মুহূৰ্ততে সলাই পেলাব পাৰি মলিয়ন হ’লেই! সম্ভৱ জানো! পাৰি জানো সমাজে আঁকি দিয়া লক্ষ্মণ ৰেখা লঙ্ঘন কৰিব? পাৰি জানো সমাজে নিৰ্ধাৰণ কৰি দিয়া সেই কক্ষপথ সলনি কৰিব যি পথৰ পৰা কেতিয়াও কক্ষচ্যুত হ’ব নোৱাৰি? কি বিড়ম্বনা! সুখৰ ভৰত দোঁ খাই পৰিব খোজা সময়বোৰে ভেঙুচালি কৰি কুটিল হাঁহি মাৰে| নীৰৱতাই গ্ৰাস কৰা মৌন প্ৰহৰবোৰে বিষাদৰ সুৰ এটা কঢ়িয়াই আনে| এনে হোৱা উচিতনে? কিন্তু মনে জানো উচিত-অনুচিতৰ ব্যাকৰণ মানে? কিয় এই বৈপৰীত্য? মলয় মোৰ স্বামী| মোৰ ইহকাল পৰকালৰ গৰাকী| এখন সমাজক সাক্ষী কৰি শিৰত সেন্দুৰ পিন্ধাই আমৃত্যু মোৰ সংগী হোৱাৰ প্ৰতিশ্ৰুতি দিছে| মোৰ নিৰাপত্তাৰ দায়িত্ব লৈছে| মোৰ জীৱন-যৌৱনৰ সাৰথি হৈছে| তেনেস্থলত মলয়ৰ প্ৰতি মোৰ অন্তৰত প্ৰেমতো নায়েই, সাধাৰণ অনুকম্পাখিনিও নহ’লে কেনেকৈ হ’ব? অথচ বাস্তৱত সেইয়াই সঁচা হৈ উঠিছে!!!\n…..অবাক হৈয়ে লক্ষ্য কৰিছোঁ নিজকে| কোনো কাৰণ নোহোৱাকৈয়ে ক্ষন্তেকৰ বাবে হ’লেও কবিৰঞ্জনৰ সৰল হাঁহিটোৱে মনৰ মাজত দোলা দি গৈছে| দোলা দি যোৱাটোত হয়তো অস্বাভাৱিকতা একো নাছিল; কিন্তু তাৰ হাঁহিটো মোৰ মস্তিষ্কলৈ বিয়পিবলৈ আৰম্ভ কৰাটোৱে মোক সন্দিহান কৰি তুলিছে| কোনোদিনে কোনোকথাই মুকলিকৈ পাতি পোৱা নাই তাৰ সৈতে| অফিচত থকা সময়খিনিত আন সকলোৰে লগত কৰাৰ দৰে সমব্যৱহাৰেই কৰোঁ তাৰ লগত| বিশেষ কোনো সম্পৰ্ক নাই তাৰ সৈতে! তেন্তে কেৱ্ল তাৰ কথাকেই মনলৈ আহিল কিয়? এটা কথা ঠিক যে কবিৰঞ্জন সহকৰ্মীসকলৰ মাজত সকলোৰে প্ৰিয়পাত্ৰ| ডেকাৰ পৰা বুঢ়ালৈকে, জীয়ৰীৰ পৰা বুঢ়ীলৈকে সকলোৱে তাক ভালপায়| সিয়ো সৰ্বক্ষণ তত্‌পৰ হৈ থাকে কাৰোবাক প্ৰয়োজনত সহায়ৰ হাত এখন আগবঢ়াই দিবলৈ| কি ডাঙৰ কি সৰু সকলোকে সৰলতাৰে আঁকোৱালি লোৱা কবিৰঞ্জনৰ সহজ আৰু স্বাভাৱিক ব্যৱহাৰেই তাক সকলোৰে প্ৰিয় কৰি তুলিছে| ফুৰ্তিবাজ ল’ৰা কবিৰঞ্জন| আটাইতকৈ ডাঙৰ কথা কামত খুব নিষ্ঠাবান সি| সেয়ে ওপৰৱালাসকলেও পছন্দ কৰে তাক| অফিচত থকা সময়খিনি প্ৰায় ব্যস্ততাৰে পাৰ হৈ যায়| এদিন অকস্মাত্ চকুত পৰিছিল কবিৰঞ্জনে একেথৰে মোলৈ চাই থকা| মোৰ চকুৱে চকুৱে পৰাত খৰধৰ‌কৈ চকু আঁতৰাই নিছিল সি| একো ভবা নাছিলোঁ সেইদিনা| কিন্তু মোৰ বিবাহ-বাৰ্ষিকীৰ দিনা যেতিয়া সি ফুলৰ কলি এটাৰে মোক শুভেচ্ছা জনাইছিল মই আচৰিত হৈছিলোঁ| সি কেনেকৈ জানিলে মোৰ বিবাহ-বাৰ্ষিকীৰ কথা! চকু টিপিয়াই সি হাঁহি হাঁহি কৈছিল ইচ্ছা কৰিলে সকলো কথাই জানিব পাৰি| তাৰ শুভেচ্ছাৰ আঁত ধৰি সকলোৱে হুলস্থূল কৰি মোৰ পৰা পাৰ্টী খাইছিল| তাৰ পাছৰ পৰাই মোৰ মাজে মাজে চকু গৈছিল কবিৰঞ্জনলৈ| আৰু যেতিয়াই মই তাৰ ফালে চাইছিলোঁ মই দেখিছিলোঁ সি মোলৈকে চাই আছে| এইবাৰ চকু আঁতৰাব লগা হৈছিলোঁ মই| অনামী লাজ এটাৰ কবলত পৰিছিলোঁ চাগে! কিন্তু কিবা এটা ভাল লাগিছিল| তাৰ কথাত তাৰ ব্যৱহাৰত মোক লৈ একধৰণৰ সজাগতা ফুটি উঠিছিল যিটোৱে হয়তো মোক তাৰপ্ৰতি আগ্ৰহী কৰি তুলিছিল| কামৰ মাজতেই কেতিয়াবা উঠি আহি কয় “হ’ল আৰু এবাৰ উঠা ইমান কাম নকৰিলেও হ’ব| অলপ জিৰণি লোৱা|” কেতিয়াবা পানীৰ বটলটো দেখুৱাই ক’ব “নোখোৱাই যদি পানীৰ বটলটো ভাৰ বৈ আনিলা কিয়?” শাৰীৰ আঁচলটো অপৰিপাতি হৈ থাকিলে ক’ব “কাপোৰ পিন্ধিলেই নহয় অলপ সজাগ হ’ব লাগে|” উজ্জ্বল ৰঙৰ কাপোৰ এসাজ পিন্ধিলে ক’ব “আজি পোহৰ পোহৰ লাগিছে|” কেণ্টিনত চাহ বা কফি খাবলৈ একেলগে গ’লে প্ৰথমে চাহ/কফিৰ কাপটো মোলৈ আগবঢ়াই দিয়ে| তাৰ লগত দুদিন বজাৰলৈ যাওঁতে দেখিছো মোৰ সৈতে সমানে খোজ দিয়া| চাবলৈ গ’লে এইবোৰ একো নহয়| কিন্তু কিয় জানো সি ভালপোৱা সি গুণগুণাই থকা গান/কবিতাৰ কলিবোৰ মোৰো গুণগুণাবলৈ মন গৈছে|\n…..কথাবোৰ এনেকুৱাই চাগে! শৰীৰে এক নিদিৰ্ষ্ট ধৰ্ম মানি চলে| কিন্তু মনে কোনো ধৰ্ম মানি নচলে| শৰীৰৰ চাহিদা সীমাবদ্ধ হোৱাৰ বিপৰীতে মনৰ চাহিদা অসীম| কেতিয়া কোন মুহূৰ্তত মনৰ গতি কোনফালে ঢাল খায় আগতীয়াকৈ কোনেও ক’ব নোৱাৰে চাগে| বিয়াৰ আগলৈকে অৰূপৰ প্ৰতাৰণাই জুৰুলা কৰি ৰাখিছিল মোক| বিয়াৰ পাছত পোৱা আচহুৱা পৰিবেশটোৱে বহুদিনলৈ আছন্ন কৰি ৰাখিলে| দিন যোৱাৰ লগে লগে সলনি হোৱা চৌপাশ চিনাকি হৈ আহিল যদিও এক ধৰণৰ বিছিন্নতাই মোক নতুন সম্পৰ্কটোত লীন হ’বলৈ নিদিলে| কিবা যেন আড়ষ্টতা! পেণ্ডুলামৰ দৰেই ওলমি থাকিলোঁ বিয়া নামৰ বান্ধোনটোত| না আগলৈ যাব পাৰি না পাছলৈ যাব পাৰি| না ইয়াৰ পৰা মুক্তি পাব পাৰি না আনৰ আগত ইয়াক তুলি ধৰিব পাৰি| দুৰ্বিসহ মুহুৰ্তবোৰত দিতিলৈ বৰকৈ মনত পৰে| তাই বাৰু মোৰ এই অৱস্থাৰ কথা গম পালে কি কৰিব? ক’ব নেকি ছিঙি পেলা জোনা এই বান্ধোন য’ত তোৰ আত্মাৰ সন্মতি নাই| খহাই দে সেই সাজ যি সাজ পিন্ধিলে তোৰ উশাহ বন্ধ হোৱাৰ উপক্ৰম হয়| বন্ধ কোঠাৰ পৰা বাহিৰ ওলা| মূৰৰ ওপৰলৈ মূৰ তুলি চা নহ’লে পাহৰিবি আকাশৰ কথা| গাত ৰ’দ-বতাহ লাগিবলৈ দে নহ’লে শেঁতা পৰি যাবি| অলপ বিশুদ্ধ বায়ু সেৱন কৰি কলিজা ভৰাই ল’ নহ’লে হাওঁফাওঁত ৰোগে বাহ ল’ব| পখিলাৰ দৰেই খিল্‌খিলাই হাঁহ চকুৰ পতাত সপোনে ঘৰ সাজিব| ওঁঠত বুলাই ল’ ৰামধেনুৰ সাতো ৰং খৰাং হৈ পৰা বুকুখনে মাথোঁ সেউজীয়াৰ কথাকেই ক’ব| তই ক’ত অ’ দিতি! মই যে নিঃশেষ হৈ গৈছোঁ!!\n…..পূজা বুলিয়েই কবিৰঞ্জনে লগ ধৰিছিল বায়েক-ভনীয়েকলৈ কিবা উপহাৰ কিনিবলৈ বুলি| অফিচৰ পৰা অলপ সোনকালে ওলাই দুয়োটা আগবাঢ়িছিলোঁ বজাৰ অভিমুখে| সৰু সৰুকৈ কবিৰঞ্জনে কৈ গৈছিল তাৰ শৈশৱৰ কথা| তাৰ পাছে পাছে গৈ ৰঙা-নীলা বেলুন কিনি দৌৰি ফুৰা দিনবোৰলৈ উভতি গৈছিলোঁ| দেউতাৰ সৈতে দিতিৰ সৈতে পানীৰ বেলুন কিনি খেলা খেলবোৰলৈ মনত পৰিছিল| নতুন চোলা পিন্ধি দেউতাৰ হাতত ধৰি আমি সৰুবোৰে একেলগে পূজা চাবলৈ যাওঁ| দেৱীৰ আগত থিয় হৈ খুচুৰা পইচা দলিয়াই দি দেৱীৰ আশীষ লওঁ| বুন্দিয়াৰ প্ৰসাদ খাওঁ| উভতি আহোঁতে নিজৰ নিজৰ পছন্দৰ বেলুন-পুতলা কিনো| ল’ৰাকেইটাক বন্দুক-পিষ্টল কিনা দেখি মোৰ সদায় আপত্তি| মোৰ ভয় লাগে গুলী ফুটালে| মোক জোকাবলৈকে দিতিয়েও এটা কিনো বুলি কয়| মই ৰাষ্টাতেই তাইক মাৰিবলৈ হাত দাঙো| মাৰিব হ’লে নোৱাৰোঁ| এখন জিলাপীকেই দুয়োজনীয়ে ভগাই খাওঁ| পূজাৰ কেইদিন একেখিনি কথাৰে পুনৰাবৃত্তি হয়| আবেলি হোৱাৰ লগে লগে আমাৰ খদম‌দম্ লাগি যায় পূজা চাবলৈ যাবলৈ| বিসৰ্জনৰ দিনা নদীৰ পাৰলৈ যাবলৈ নিদিয়ে দেউতাই| বাটৰ কাষত ৰৈয়ে দেৱীক উটুৱাবলৈ নিয়া চাওঁ| অগণন মানুহৰ সমাগম হয়| ভাল লাগে মানুহৰ ভিৰত ৰৈ দেৱীক উটুৱাবলৈ নিয়া গাড়ীবোৰৰ সমদল চাই চাই| ৰ’দত ঘাম-জামি অৱস্থা নাইকিয়া হ’লেও শেষৰখন গাড়ী নোযোৱালৈকে আমি ৰৈ থাকোঁ| শেহত আকৌ জিলাপীৰে পেট ভৰাই ঘৰলৈ উভতোঁ| শৈশৱৰ পৰা বাস্তৱলৈ উভতি আহিলোঁ দোকানীজনৰ মাতত| ধুনীয়া ধুনীয়া শাৰী দুখন পছন্দ কৰি দিয়াৰ পাছত কবিৰঞ্জনে আৰু এখন শাৰী পছন্দ কৰি দিবলৈ ক’লে| কাৰ বাবে বুলি সোধাত কোনোবা বিশেষ এগৰাকীৰ বাবে বুলি কোৱাত ময়ো খুব মনোযোগ দি শাৰী এখন বাচি দিলোঁ| দোকানৰ পৰা ওলাই আহি দুয়ো এৰাএৰি হোৱাৰ সময়্ত কবিৰঞ্জনে কোনোবা বিশেষ এগৰাকীলৈ কিনা শাৰীখন মোৰ হাতত গুজি দিলে চকুত কৌতুকৰ চিক্‌মিকনি তুলি….\n….কোনে কয় সৰাপাতে বিদায়ৰ কথাকে কয়\nহালধীয়াৰ আঁৰতো যে হৃদয় জিলিকি ৰয়!\nকওঁ বুলি কোৱা নহ’ল মনৰ কথাষাৰ\nতলসৰা বকুলেৰেই গাঁঠিলা হেঁপাহৰ মালাধাৰ…..\nশিক্ষকতা জীৱনৰ কিছু অনুভৱ—১৭ – (নিবেদিতা বৰি) →\nঅষ্টম অধ্যায়: ৰামধেনু যুগৰ অসমীয়া সাহিত্য


১. বিহাৰত কংগ্ৰেছ নেতা নৱজোৎ সিং সিদ্ধুৰ বিৰুদ্ধে বিজেপিৰ এজাহাৰ দাখিল। বিহাৰৰ কাতিহাৰত তেওঁ সম্বোধন কৰা নিৰ্বাচনী সভাত নিৰ্বাচনী আচৰণবিধি উলংঘন কৰাৰ অভিযোগ বিজেপিৰ।\n২. পশ্চিম বংগত বিশেষ তদাৰক হিচাপে অজয় নায়কক নিযুক্তি প্ৰদান নিৰ্বাচন আয়োগৰ। ১৯৮৪ বেটছৰ আই এ এছ বিষয়া অজয় নায়ক।\n৩. তামিলনাডুৰ ডিএমকে প্ৰাৰ্থী কানিমোঝিৰ থুথুৰকুড়িস্থিত বাসগৃহত আয়কৰ বিভাগৰ অভিযানৰ প্ৰতিবাদ ডিএমকে কৰ্মীৰ। এই অভিযানৰ আৰত বিজেপি জড়িত থকাৰ অভিযোগ।\n৪. উত্তৰাখণ্ডত এজন ব্যক্তিৰ পৰা টকাৰ বেগ লৈ উধাও দুৰ্বৃত্ত। বাইকত অহা ৩জনীয়া দুৰ্বৃত্তৰ মাজত এজন আৰক্ষী কৰ্মী জড়িত থকাৰ অভিযোগ।\n৫. ‘২০০৪ ৰ পৰা ২০১৪ চনলৈ কংগ্ৰেছে এনে পৰিস্থিতিৰ সৃষ্টি কৰিছিল যে সেই সময়ত নিজৰ সংস্কৃতি আৰু পৰম্পৰাৰ বিষয়ে কথা ক’লেও অপৰাধ হৈ পৰিছিল।’ -ভুৱনেশ্বৰত নিৰ্বাচনী প্ৰচাৰ সভাত এই মন্তব্য প্ৰধানমন্ত্ৰী নৰেন্দ্ৰ মোডীৰ।\n৬. ‘আয়কৰ বিভাগে বিজেপি সমৰ্থক আৰু বিজেপি প্ৰাৰ্থীৰ ঘৰত কিয় অভিযান নচলায়?’- মঙলবাৰে এই প্ৰশ্ন কৰে কৰ্ণাটক প্ৰদেশ কংগ্ৰেছে। এই সন্দৰ্ভত ইতিমধ্যে কৰ্ণাটক কংগ্ৰেছে আয়কৰ বিভাগলৈ এখন পত্ৰও প্ৰেৰণ কৰিছে।\n৭. তেলেংগানাৰ ৰাঙা ৰেড্ডী অঞ্চলত এগৰাকী ৩২ বৰ্ষীয় মহিলাক গণধৰ্ষণ পাষণ্ডৰ। ঘটনা সন্দৰ্ভত আৰক্ষীয়ে ৰুজু কৰিছে গোচৰ।\n৮. কাজিৰঙা ৰাষ্ট্ৰীয় উদ্যানৰ দাঁতিকাষৰীয়া অঞ্চলত সকলো ধৰণৰ খনন বন্ধ কৰিবলৈ নিৰ্দেশ উচ্চতম ন্যায়ালয়ৰ। এই সন্দৰ্ভত অসম চৰকাৰক জাননী জাৰি কৰিছে উচ্চতম ন্যায়ালয়ে। তিনি সপ্তাহৰ ভিতৰত অসম চৰকাৰে দিব লাগিব জাননীৰ উত্তৰ।\n৯. নৱ কুমাৰ শৰণীয়াক সমৰ্থন আগবঢ়োৱাৰ সিদ্ধান্ত আক্ৰাছুৰ। লোকসভা নিৰ্বাচনত কোকৰাঝাৰ সমষ্টিৰ প্ৰাৰ্থী নৱ কুমাৰ শৰণীয়াক এবিএমছুৰ লগতে আক্ৰাছুৱেও জনাব সমৰ্থন।\n১০. ধিঙৰ তেতেলীগুৰিত খাদ্যত বিষক্ৰিয়া হৈ অসুস্থ ১৪জন। কেইটামান পৰিয়ালে আয়োজন কৰা ভোজৰ ভাত খাই অসুস্থ আটাইকেইজন।\n১১. তামিলনাডুৰ মেট্টুকোড্ডইত লোমহৰ্ষক হত্যাকাণ্ড। স্বামীয়ে ডিঙি ৰেপি হত্যা কৰিলে পত্নীক। ঘটনা সন্দৰ্ভত আৰক্ষীয়ে গ্ৰেপ্তাৰ কৰিছে অভিযুক্ত মুনীআপ্পনক।\n১২. ‘বিজেপিয়ে শ্বহীদক সন্মান নহয়, অপমান কৰিছে।’- কেৰেলাত এই মন্তব্য কংগ্ৰেছ অধ্যক্ষ ৰাহুল গান্ধীৰ।\n১৩. ‘বিজেপিয়ে ক’লা ধন ঘূৰাই আনিবই। তাৰ বাবে আমি দৃঢ় প্ৰতিজ্ঞ। প্ৰয়োজন হ’লে পুনৰ এবাৰ বিমুদ্ৰাকৰণ হ’বও পাৰে।’ -মঙলবাৰে এই মন্তব্য কৰে কেন্দ্ৰীয় বানিজ্য মন্ত্ৰী সুৰেশ প্ৰভুৱে।\n১৪. ‘মাত্ৰ এটা ভোটৰ বাবেই আজি ছাৰ্জিকেল ষ্ট্ৰাইক, এয়াৰ ষ্ট্ৰাইক সম্ভৱ হৈছে।’ -ছত্তীশগড়ৰ ভাট্টাপাৰাত নিৰ্বাচনী প্ৰচাৰ চলাই এই মন্তব্য নৰেন্দ্ৰ মোডীৰ।\n১৫. ৰাহুল গান্ধীক আক্ৰমণ কৰি মন্তব্য জ্যেষ্ঠ বিজেপি নেতা এছ এম কৃষ্ণাৰ। ৰাহুল গান্ধীক অল্পবুদ্ধি সম্পন্ন দাম্ভিক নেতা আখ্যা বিজেপি নেতাজনৰ।\n১৬. সমাজৱাদী পাৰ্টীৰ প্ৰাৰ্থী তথা শত্ৰুঘ্ন সিনহাৰ নিৰ্বাচনী প্ৰতিদ্বন্দ্বিতাক লৈ কটাক্ষ ৰাজনাথ সিঙৰ। ক’লে- ‘পুনম সিনহাই পৰাজয় উপভোগ কৰিবলৈ ৰাজনীতিলৈ আহিছে।’\n১৭. ‘মোডীয়ে ভোট কেন্দ্ৰত কেমেৰা লগাই থৈছে। কংগ্ৰেছ বা আন দলত ভোট দিলেই তেওঁ গম পাব আৰু পিছত আপোনালোকে কাম নাপাব।’ -গুজৰাটৰ বিজেপি বিধায়ক ৰমেশ কতাৰাই এইদৰে ভোটাৰক ভাবুকি প্ৰদান কৰি মঙলবাৰে চলায় নিৰ্বাচনী প্ৰচাৰ।\n১৮. ‘যদি কংগ্ৰেছে এই সমষ্টিৰ পৰা জয়লাভ নকৰে, তেন্তে ক’তোৱেই জয়লাভ কৰিবলৈ সক্ষম নহ’ব।’ -মঙলবাৰে এই মন্তব্য কৰে গুজৰাটৰ আনন্দ লোকসভা সমষ্টিৰ কংগ্ৰেছ প্ৰাৰ্থী ভৰতসিং সোলাংকিয়ে।\n১৯. মঙলবাৰে অন্ত পৰিল লোকসভা নিৰ্বাচনৰ দ্বিতীয় পৰ্যায়ৰ প্ৰচাৰ অভিযানৰ। অসমৰ ৫টা সমষ্টিত ৫০ জন প্ৰাৰ্থী অৱতীৰ্ণ হৈছে ১৮ এপ্ৰিলত হ’ব লগীয়া দ্বিতীয় পৰ্যায়ৰ নিৰ্বাচনত।\n২০. গুৱাহাটী লোকসভা সমষ্টি দখলৰ বাবে তৎপৰ হৈ পৰিছে কংগ্ৰেছ আৰু বিজেপি। মঙলবাৰে জালুকবাৰীত গুৱাহাটীৰ কংগ্ৰেছ প্ৰাৰ্থী ববিতা শৰ্মাৰ হৈ প্ৰচাৰ চলাই ৰিপুন বৰা আৰু এম জি ভি কে ভানুৱে।\n২১. উত্তৰ প্ৰদেশৰ বাৰাবংকীত ৰে’লযাত্ৰীক প্ৰদান প্ৰধানমন্ত্ৰী মোডীৰ ফটো সম্বলিত টিকট। ঘটনা সন্দৰ্ভত দুজন ৰে’লৱে কৰ্মচাৰীক নিলম্বন কৰিছে ৰে’ল বিভাগে।\n২২. মানি লণ্ডাৰিং কেলেংকাৰীৰ মূল অভিযুক্ত হাৰিয়ানাৰ প্ৰাক্তন মুখ্যমন্ত্ৰী ওম প্ৰকাশ চোতালাৰ ৩.৬৮ কোটি টকাৰ সম্পত্তি জব্দ ইডিৰ। দিল্লী, পঞ্চকুলা আৰু সিৰছাস্থিতি ওম প্ৰকাশৰ সম্পত্তি জব্দ।\n২৩. ভোটগ্ৰহণৰ পূৰ্বেই যেন পৰাজয় স্বীকাৰ কৰি লৈছে মুৰাদাবাদ লোকসভা সমষ্টিৰ বিজেপি প্ৰাৰ্থী কোঁৱৰ সৰ্বেশ কুমাৰে। ‘এই সমষ্টিটোত মোৰ জয়ৰ সম্ভাৱনা একেবাৰে কম। মই আশা কৰিব বাদ দিছো।’ -এই মন্তব্য প্ৰাৰ্থী গৰাকীৰ।\n২৪. খানাপাৰা বিহুতলীত সোমবাৰে নিশা প্ৰয়াত ভুনু বৰুৱা সোঁৱৰণী বঁটা প্ৰদান কৰা হয়। কণ্ঠশিল্পী ডঃ অনিমা চৌধুৰীক প্ৰদান কৰা হয় এই বঁটা।\n২৫. ১৭ এপ্ৰিলত সমগ্ৰ দেশৰ ছবিগৃহত মুক্তিলাভ কৰিব বৰুণ ধাৱান অভিনীত হিন্দী ছবি কলংক। ছবিখনৰ পৰিচালনা কৰিছে অভিষেক বৰ্মণে।\nৰাজ্যজুৰি ধুমুহাৰ তাণ্ডৱ, ভাগি পৰিল বিহুৰ পেণ্ডেল


নমস্কাৰ, মই সৌৰভজ্যোতি দত্ত ।\n"সুবাস" আলোচনীখনৰ সম্পাদক হিচাপে এইয়া প্ৰথমবাৰৰ বাবে কাৰ্যনিৰ্বাহ কৰাৰ সুবিধা পাইছো । আলোচনী খনে আজি দুটা বছৰে সফলতা বুতলিবলৈ সক্ষম হৈছে । ইয়াৰ পূৰ্বে আমি এইখন আলোচনীতে সহকাৰী সম্পাদক তথা কাৰ্যবাহী সম্পাদক হিচাপে সেৱা আগবঢ়াই আছিলো ।\nমূখ্য সম্পাদক দেৱব্ৰত দাই নেৰেনেপৰাকৈ ধৰাত আজি প্ৰথমবাৰৰ বাবে সম্পাদকীয় লিখিবলৈ লৈছো। আজিৰ সম্পাদকীয় হিচাপে বৰ্তমান ব্যস্ততাপূৰ্ণ সমাজখনৰ এটি অনুভৱ আমাৰ পঢ়ুৱৈ সকলৰ সৈতে আলোচনা কৰিবলৈ লৈছো ।\nকেইদিনমানৰ আগতে Uber Pool ত উঠিছিলো । কাষতে একেখন গাড়ীতে এহাল দম্পতিও আছিল। তেওঁলোকৰ কথোপকথন সমূহ এনেধৰণৰ-\nপত্নী- তুমি এনেকৈ বাবাক চিপচ কিনি নিদিবা দেই ( খং কৰি)\nপতি- একো নাখায় দেখিহে দিছো ( দুখত )\nপত্নী- তুমি থাকা, কাম কৰা ছোৱালী জনী থাকে ,তোমালোকে ল'ৰাটোকো খোৱাব নোৱাৰা ।( মাতৰ প্ৰাৱল্য বৃদ্ধি )\nপতি-আজি ৰাতিপুৱা এক-কো মূখত নিদিয়ে । দিলো দুচাট মান ।\nপত্নী- কিয় মাৰিলা ? ( অলপ চিঞঁৰি )\nপতি- কি কৰিম মাক নহ'লে নাখাঁও বুলি কয় । ( মাতত অসহায় ভাৱ )\nপত্নী- সেইকাৰনে সি মোক অথনি ফোনত কান্দি কান্দি কৈছে মা পাপ্পাই মোক আজি মাৰি মাৰি খোৱাইছে । মই কি কৰিম কোৱা, চাকৰি নকৰিলেহে হ'ব ? ঘৰত সোমাই থাকিবলৈ কামকৰা ছোৱালীজনী ৰাখিছো ,তুমি চাব নোৱাৰা ? দেখিছা নে ল'ৰাটোৰ চেহেৰাটো কি হৈছে ।\nপতি- মই নো ক'ত থাকো ? দিনটো মই অফিচতে থাকো । তুমিতো সপ্তাহত এদিনহে ঘৰলৈ আহা ।\nকথাখিনি ইমানতে সামৰিছো । এতিয়াৰ ব্যস্ত সময় , ব্যস্ত মানুহবোৰৰ বাবে এইবোৰ সাধাৰণ কথা। সকলোকে চাকৰি লাগে , লাগে উপাৰ্জন । মৰম চেনেহ বোৰো যেন বজাৰতহে পায় ।\nআজিৰ উঠি অহা প্ৰজন্মই মাজত মাক বাপেকৰ মমতা দুৰ্লভ হৈ পৰিছে । তাৰোপৰি চাৰি / পাঁচ বছৰ বয়সতে গধুৰ কিতাপৰ বোজা , প্ৰাইভেট টিউচন আদিবোৰতো আছেই । মাতৃ পিতৃৰ সময় বা ক'ত হাতত হাত ধৰি জীৱনৰ আদিপাঠ শিকাবলৈ । এনে প্ৰজন্মক আমি যন্ত্ৰ হ'বলৈকে তুলিছো নেকি ? এনে প্ৰজন্মই ভৱিষ্যতে মাক বাপেকক বৃদ্ধাশ্ৰমত নাৰাখিবনে ? কথাবোৰ ভাবিবলৈ হ'ল । উপাৰ্জন কৰক, স্বাৱলম্বী হওক , পিছে নিজ সন্তানক নিজৰ পৰা দূৰত নাৰাখিব । আপোনালোকৰ বাবে আপোনালোকৰ সন্তানেই আটাইতকৈ মূল্যবান ৰত্ন । সেই সন্তানক লালন পালন মাত্ৰ টকাৰ সহায়েৰে নকৰিব , সময় আৰু গুৰুত্ব দিব ।\nসম্পাদক , সুবাস\nUnknown 28 September 2018 at 08:46\nএটা জ্বলন্ত সমস্যাৰ অৱলোকন...


৯০ পালি কৰোনা ভেকচিন ল'লে ব্যক্তিজনে, কাৰণ জানিলে আচৰিত হ’ব আপুনি\nকৰোনা ভেকচিনৰ(Corona Vaccine) নির্দিষ্ট পালিকেইটা লৈয়েই তেওঁ ক্ষান্ত থকা নাই। তাৰ পিছতো কেইবাবাৰো তেওঁ স্বেচ্ছাই টিকা লৈছে। সেয়াও কিমানবাৰ জানেনে? কমেও ৯০ বার। এই অদ্ভুত ঘটনাটো ঘটিছে জার্মানীৰ (Germany) মেগডিবার্গ চহৰত। আৰক্ষীয়ে ব্যক্তিজনৰ নাম গোপনে ৰাখিছে। পৰিচয় গোপন কৰি ৰখা হৈছে। আৰক্ষী সূত্ৰই জনোৱা অনুসৰি, মূলতঃ জালিয়াতিৰ উদ্দেশ্যে তেওঁ ইমানবাৰ ভেকচিন গ্ৰহণ কৰিছে। ইফালে ৯০ পালি ভেকচিন োৱা ব্যক্তিজনৰ বৰ্তমান শাৰীৰিক অৱস্থা সন্দৰ্ভত আৰক্ষীয়ে একো জনোৱা নাই। আৰক্ষীয়ে ব্যক্তিজনৰ বিৰুদ্ধে অবৈধভাৱে ভেকচিক কাৰ্ড প্ৰস্তুত আৰু জালিতিৰ গোচৰ ৰুজু কৰা হৈছে।\nকেনে ধৰণৰ জালিয়াতি (Forgery) কৰিছে ব্যক্তিজনে? আৰক্ষীয়ে কৈছে, ভেকচিন ল’বলৈ অনিশ্চুক ব্যক্তিৰ হৈ ভেকচিন লয় ব্যক্তিজনে। উল্লেখ্য যে মহামাৰীৰ সময়ত আন কেইবাখনো দেশৰ লেখীয়াকৈ জার্মানিতো ক’ভিড পাছৰ ব্যৱস্থা আছিল। অৰ্থাৎ ভেকচিন কার্ড অর্থাৎ ভেকচিন লোৱা প্রমাণপত্র দেখুৱালেহে পোৱা যায় সেই পাছ। পাছখন দেখুৱালে শ্বপিং মল, ৰেস্তৰাঁ, চিনেমা হল আদিত প্ৰৱেশাধিকাৰ পোৱা যায়। অধিকাংশ অফিচতো এই কৰোনা পাছ বাধ্যতামূলক আছিল।\nক’ভিড পাছৰ বাবে ভেকচিনৰ ইউনিক বেছ নম্বৰৰ দৰকাৰ হয়। সেই কামতেই সহায় কৰে অভিযুক্ত ব্যক্তিজন। তেওঁ বিভিন্ন কোম্পানীৰ ভেকচিন লৈ সেই বেছ নম্বৰ আন লোকলৈ পঠিয়াই দিয়ে। নম্বৰটো ব্যৱহাৰ কৰি ব্যক্তিজনে ক’ভিড পাছ সৰকাই লয়। ইয়াৰ বিনিময়ত ভেকচিন গ্ৰহণ কৰা ব্যক্তিজনে বুজন পৰিমাণৰ ধন আদায় কৰে। কেইবামাহ ধৰি তেওঁ এই দুষ্কাৰ্য চলাই আছিল বুলি জাৰ্মানী আৰক্ষীয়ে সংবাদমাধ্যমক জনাইছে। অৱশেষত তেওঁ ধৰা পৰে।\nজাৰ্মান আৰক্ষীয়ে অভিযোগটো পোৱাৰ পিছত কেইবাদিন ধৰি ব্যক্তিজনৰ সন্ধান চলাই আছিল। তাৰে মাজতে এদিন এজন ব্যক্তিক একেৰাহে দ্বিতীয় দিন ভেকচিন কেন্দ্ৰ দেখা যায়। লগে লগে আৰক্ষীয়ে তেওংক আটক কৰে। লোকজনৰ পৰা আৰক্ষীয়ে বুজন পৰিমাণৰ ভেকচিন কাৰ্ড জব্দ কৰে। তেওঁৰ বিৰুদ্ধে ফৌজদাৰী গোচৰ ৰুজু কৰা হৈছে।


Allmycin in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Allmycin ar byavahar, ppali, parshwakriya, upkaar, kriya-pratikriya aaru satarkatabani\nAllmycin के प्रकार चुनें\nसदस्य इस दवा को ₹26.65 में ख़रीदे।\nAllmycin ৰ মূল্য আৰু পেকৰ চাইজ - Allmycin Price and Pack Size in Assamese - Allmycin ar mulya aaru pakor size\nAllmycin Syrup ₹28.1 खरीदें\nAllmycin की जानकारी\nAllmycin ৰ লাভ আৰু ব্যৱহাৰসমূহ- Allmycin Benefits & Uses in Assamese- Allmycin ar laabh aaru byavaharsamuh\nAllmycin ৰ পালি আৰু সেয়া কেনেদৰে ল'ব- Allmycin Dosage & How to Take in Assamese - Allmycin ar paali aaru xeya kenedore lobo\nAllmycin ৰ পাৰ্শ্চক্ৰিয়াসমূহ- Allmycin Side Effects in Assamese- Allmycin ar parshwakriyasamuh\nAllmycin সংক্ৰান্ত সতৰ্কতাবাণীসমূহ- Allmycin Related Warnings in Assamese- Allmycin xonkranta xatarkatabanisamuh\nঅইন দৰৱৰ সৈতে Allmycinৰ গুৰুতৰ ক্ৰিয়া-প্ৰতিক্ৰিয়া- Severe Interaction of Allmycin with Other Drugs in Assamese- Oinor xoite Allmycin ar gurutor kriya-pratikriya\nAllmycin মতভেদসমূহ- Allmycin Contraindications in Assamese- Allmycin nishedhsamuh\nAllmycin ৰ বিষয়ে সততে সোধা প্ৰশ্নসমূহ- Frequently asked Questions about Allmycin in Assamese- Allmycin ar bikhoye satate xodha prashnasamuh\nখাদ্য আৰু মদৰ সৈতে Allmycin ক্ৰিয়া-প্ৰতিক্ৰিয়া- Allmycin Interactions with Food and Alcohol in Assamese- khadya aaru modor xoite Allmycin kriya-pratikriya\nAllmycin ৰ লাভ আৰু ব্যৱহাৰসমূহ - Allmycin Benefits & Uses in Assamese - Allmycin ar laabh aaru byavaharsamuh\nAllmycin তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nAllmycin ৰ পালি আৰু সেয়া কেনেদৰে ল'ব - Allmycin Dosage & How to Take in Assamese - Allmycin ar paali aaru xeya kenedore lobo\nAllmycin-ৰ উপাদানসমূহ - Allmycin Active Ingredients in Assamese - Allmycin-ar upadaansamuh\nAllmycin ৰ পাৰ্শ্চক্ৰিয়াসমূহ - Allmycin Side Effects in Assamese - Allmycin ar parshwakriyasamuh\nগৱেষণাৰ ভিত্তিত, Allmycin ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nAllmycin সংক্ৰান্ত সতৰ্কতাবাণীসমূহ - Allmycin Related Warnings in Assamese - Allmycin xonkranta xatarkatabanisamuh\nAllmycin-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nAllmycin ৰ গৰ্ভৱতী মহিলাৰ ক্ষেত্ৰত কোনো পাৰ্শ্ব-প্ৰতিক্ৰিয়া নাই।\nAllmycin-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nAllmycin ৰ স্তন্যপায়ী মহিলাৰ ক্ষেত্ৰত কোনো পাৰ্শ্ব-প্ৰতিক্ৰিয়া নাই।\nবৃক্কত Allmycin কি প্ৰভাৱ দেখা গৈছে?\nAllmycinৰ ব্যৱহাৰে বৃক্ক ৰ ওপৰত কোনো ক্ষতিকাৰক প্ৰভাৱ নেপেলায়।\nযকৃতত Allmycin কি প্ৰভাৱ দেখা গৈছে?\nAllmycinৰ কলিজাত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই কলিজা ত কেতিয়াও একো প্ৰভাৱ পৰা নেদেখিব।\nহৃদযন্ত্ৰৰ ক্ষেত্ৰত Allmycin ৰ কি প্ৰভাৱ দেখা গৈছে?\nহৃদয় ৰ বাবে Allmycin সম্পূৰ্ণৰূপে সুৰক্ষিত।\nঅইন দৰৱৰ সৈতে Allmycinৰ গুৰুতৰ ক্ৰিয়া-প্ৰতিক্ৰিয়া - Severe Interaction of Allmycin with Other Drugs in Assamese - Oinor xoite Allmycin ar gurutor kriya-pratikriya\nAllmycin তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nAllmycin মতভেদসমূহ - Allmycin Contraindications in Assamese - Allmycin nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Allmycin লোৱা অনুচিত যাতে -\nAllmycin ৰ বিষয়ে সততে সোধা প্ৰশ্নসমূহ - Frequently asked Questions about Allmycin in Assamese - Allmycin ar bikhoye satate xodha prashnasamuh\nএই Allmycin-এ অভ্য়াস বা নিচাৰ সৃষ্টি কৰে নেকি?\nAllmycinৰে অভ্যাস গঠনৰ কোনো কথাৰ প্ৰতিবেদন পোৱা নাই।\nহয়, আপুনি আৰামত মেচিনেৰী চলাব পাৰে বা বাহন চলাব পাৰে, যিহেতু Allmycin লোৱাৰ পিছত ই আপোনাৰ টোপনি ভাৱ নানে।\nহয়, কিন্তু Allmycin লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nনহয়, Allmycinয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Allmycin ক্ৰিয়া-প্ৰতিক্ৰিয়া - Allmycin Interactions with Food and Alcohol in Assamese - khadya aaru modor xoite Allmycin kriya-pratikriya\nখাদ্য আৰু Allmycinৰ ক্ৰিয়া-প্ৰতিক্ৰিয়া\nকেতবোৰ খাদ্যৰ সৈতে সেৱনৰ ফলত Allmycinয়ে প্ৰভাৱ দেখুওৱাত পলম কৰিব পাৰে। এইবিষয়ে আপোনাৰ ডাক্তৰৰ সৈতে যোগাযোগ কৰক।\nমদ আৰু Allmycinৰ মাজৰ প্ৰতিক্ৰিয়া\nএই বিষয়ত এতিয়ালৈ কোনো গৱেষণা হোৱা নাই। সেয়ে Allmycinৰ সৈতে মদ্যাপন কৰাৰ ক্ষেত্ৰত প্ৰভাৱক লৈ এতিয়ালৈ পাৰ্শ্চক্ৰিয়াৰ বিষয়ে জনা হোৱা নাই।\nAllmycin ৰ অনুকল্প - Substitutes for Allmycin in Assamese\nআপুনি বা আপোনাৰ পৰিয়ালৰ কোনোবাই Allmycin লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Allmycin ব্যৱহাৰ কৰিছিল নেকি?\nআপুনি কিমান পৰিমাণে Allmycin সেৱন কৰিছিল?\nআপুনি Allmycin ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Allmycin সেৱন কৰে?


প্ৰত্যাশা: August 2011\nভাষা স্থানীয়কৰণৰ প্ৰয়োগ আৰু প্ৰয়োজনীয়তা\nআজিৰ পৰা বিশ বছৰৰ আগতে localization (স্থানীয়কৰণ) এটা বৃত্তি আৰু উদ্যোগ হিচাপে আমাৰ মাজত প্ৰচলিত নাছিল৷ আনকি চফট্‌ৱেৰ প্ৰকাশকসকলেও ইয়াৰ বিষয়ে কোনো ধৰণৰ গুৰুত্ব দিয়া নাছিল৷ ১৯৮০ চন মানৰ পৰাহে চফট্‌ৱেৰ প্ৰকাশকসকলে স্থায়ী-অস্থায়ীভাৱে কিছুমান ব্যক্তিক নিয়োগ কৰি নিৰ্দিষ্ট কিছুমান ভাষাত তেওঁলোকৰ উৎপাদিত দ্ৰব্য (product)সমূহৰ বিভিন্ন তথ্যপাতি স্থানীয় ভাষালৈ অনুবাদ কৰিছিল৷ কিন্তু একাধিক ভাষাত অনুবাদ কৰিবলৈ তেওঁলোকৰ হাতত কোনো অনুবাদক নাছিল৷ ১৯৮০ চনৰ মাজ ভাগত পোন প্ৰথমবাৰৰ বাবে পৃথিৱীৰ বিভিন্ন ভাষাৰ সেৱা প্ৰদান কৰিবৰ কাৰণে multi-language vendors (MLVs) স্থাপন কৰা হয়৷ সেইসময়তে INK (এতিয়া Lionbridge), IDOG (এতিয়া Bowne) আদিৰ দৰে নতুন কোম্পানীসমূহে বিভিন্ন ভাষাত কাৰিকৰী নথিপত্ৰ আৰু চফট্‌ৱেৰ সমলসমূহ অনুবাদ কৰাক বিশেষভাৱে গুৰুত্ব দিয়ে৷ ইয়াৰ পিছত ক্ৰমে ক্ৰমে ১৯৯০ চন মানৰ পৰা localization প্ৰায়বিলাক সফল ভাষা স্থানীয়কৰণ কোম্পানীতে, বিশেষকৈ চফট্‌ৱেৰ, দ্ৰব্য নথিভুক্তকৰণ আৰু ই-বাণিজ্যিক ক্ষেত্ৰসমূহত সাধাৰণভাৱে ব্যৱহৃত এটা শব্দত পৰিণত হৈ পৰে৷ ইণ্টাৰনেটৰ জনপ্ৰিয়তাৰ লগে লগে চফট্‌ৱেৰ প্ৰকাশকসকলে তেওঁলোকৰ উৎপাদিত সামগ্ৰীসমূহ আন্তঃৰাষ্ট্ৰীয়কৰণ (internationalize) কৰাত অধিক মনোনিবেশ কৰে আৰু সাধাৰণ মানুহৰ বোধগম্য হোৱাকৈ তাক সজায় তোলাৰ ওপৰত গুৰুত্ব দিয়ে৷ বৰ্তমান ভাৰতবৰ্ষত একাধিক এনে ভাষা-অনুবাদ কৰা কোম্পানী গঢ়ি উঠিছে৷ ইয়াৰে বেছিভাগ উদ্যোগে বাহিৰত থাকি কাম কৰা ব্যক্তি (freelancer)-ৰ হতুৱাই কাম কৰাই যদিও স্থায়ী কৰ্মচাৰী ৰাখিও কাম কৰা দুই এটা কোম্পানী আছে৷\nTranslation (অনুবাদ) আৰু localization (স্থানীয়কৰণ) প্ৰায় সমসাময়িক শব্দ হ’লেও অৰ্থ আৰু ইয়াৰ কাৰ্য্য পদ্ধতিৰ ফালৰ পৰা দুয়োটাৰ মাজৰ প্ৰভেদ আছে৷ বৰ্তমান সময়ত মাইক্ৰ’চফ্টৰ বিভিন্ন অপাৰেটিং চিষ্টেমসমূহ (Windows Vista, Windows-7 আদি) বিভিন্ন স্থানীয় ভাষাত অনুবাদ কৰা দেখা পোৱা গৈছে৷ ইয়াৰ বিভিন্ন সংলাপ বাকচ, আইকন, সহায় তথ্য আদি সকলো অংশ localization প্ৰক্ৰিয়াৰে কৰা হৈছে৷ প্ৰধানতঃ localization প্ৰক্ৰিয়াত এটা নিদিষ্ট পৰিৱেশ বা অঞ্চলত খাপ খাব পৰাকৈ কোনো পাঠ (বিভিন্ন চফট্‌ৱেৰ প্ৰ’গ্ৰাম) অনুবাদ কৰা হয়৷ এই নিৰ্দিষ্ট পৰিৱেশ বা অঞ্চলটোকেই ক’ব পাৰি “locale” বা “স্থানীয়”৷ সাধাৰণ অৰ্থত “locale” বা “স্থানীয়” শব্দটোৱে এটা সৰু ক্ষেত্ৰ বা অঞ্চলক বুজা যায় যদিও বৰ্তমান এই স্থানীয় শব্দটোৱে সাধাৰণ অৰ্থত ব্যৱহাৰ কৰা অৰ্থতকৈ কিছু বিস্তৃত ৰূপ পৰিগ্ৰহণ কৰিছে৷ The Localization Industry Standards Association (LISA)- ৰ মতে “Localization involves takingaproduct and making it linguistically and culturally appropriate to the target locale (country/region and language) where it will be used and sold.” বৰ্তমান সময়ত “locale” শব্দটোক কাৰিকৰী দিশত অধিক প্ৰয়োগ কৰা হয়৷ যি কোনো এটা নিৰ্দিষ্ট ভাষা, সম্প্ৰদায় আৰু ক্ষেত্ৰক প্ৰতিনিধিত্ব কৰে৷ উদাহৰণ স্বৰূপে অসমীয়াভাষী কম্পিউটাৰ ব্যৱহাৰকাৰী এজনে মাতৃভাষাতে তেওঁৰ নিজৰ কম্পিউটাৰটো ব্যৱহাৰৰ উপযোগি কৰি তোলাৰ ওপৰত গুৰুত্ব দিয়া হয়৷ এটা স্থানীয়কৰণ কোম্পানীত সাধাৰণতে তলত উল্লেখ কৰা কাৰ্য্যকাৰিতাসমূহ দেখা যায়৷\n(ক) প্ৰকল্প পৰিচালনা৷\n(খ) অনুবাদ আৰু চফট্‌ৱেৰৰ কাৰিকৰী দিশসমূহৰ পৰীক্ষা৷\n(গ) অনুবাদ, কাৰিকৰী পৰীক্ষা আৰু অনলাইন সহায় বা ৱেব সমলৰ পৰীক্ষণ৷\n(ঘ) বিভিন্ন নথিপত্ৰৰ অনুবাদ আৰু ডি.টি.পি৷\n(ঙ) মাল্টিমিডিয়া আৰু কম্পিউটাৰ আধাৰিত উপাদানসমূহৰ প্ৰশিক্ষণ৷\n(চ) স্থানীয়কৰণ কৰা চফট্‌ৱেৰ বা ৱেব প্ৰয়োগসমূহৰ (application)-ৰ কাৰ্য্যকাৰিতা পৰীক্ষণ৷\nপ্ৰশ্ন হয় ভাষা অনুবাদ কৰা কোম্পানীসমূহে অনুবাদৰ ক্ষেত্ৰত Translation (অনুবাদ) শব্দটোৰ পৰিৱৰ্তে localization (স্থানীয়কৰণ) শব্দটো কিয় ব্যৱহাৰ কৰিব লগা হ’ল৷ কিছুমান ব্যক্তিৰ মতে ইয়াৰ কাৰণ হ’ল- পূৰ্বতে বিভিন্ন অনুবাদৰ ক্ষেত্ৰত সকলো শব্দ বা সমলকে নিৰ্দিষ্ট ভাষাটোলৈ অৰ্থগত অনুবাদ কৰি দিয়াৰ ফলত কিছুমান শব্দ আৰু অৰ্থৰ ক্ষেত্ৰত এটা হাস্যকৰ পৰিৱেশ দেখা দিছিল৷ যাৰ বাবে গোটেই বিষয়বস্তুটোৱেই ৰম্য-ৰচনাৰ শাৰীলৈ গতি কৰিছিল৷ এই ক্ষেত্ৰত প্ৰধান সমস্যা হৈ দেখা দিছিল ইণ্টাৰনেট আৰু কম্পিউটাৰত ব্যৱহৃত বিভিন্ন নতুন নতুন শব্দৰ অনুবাদৰ ক্ষেত্ৰত৷ কম্পিউটাৰ, ম’বাইল আদিত ব্যৱহাৰ কৰা অনেক শব্দই সাধাৰণ মানুহৰ মাজত প্ৰচলিত হৈ পৰে আৰু তেনে বহু শব্দই স্থানীয় ভাষাটোৰ মাজত নিগাজিকৈ স্থান লাভ কৰে৷ তেনে শব্দবোৰক অনুবাদ কৰি মানুহৰ মাজত প্ৰচাৰ কৰিলে কিছু অসুবিধাৰ সৃষ্টি হয়৷ চফট্‌ৱেৰ প্ৰকাশকসকলৰ মূল উদ্দেশ্য হৈছে পৃথিৱীৰ চুকে-কোণে তেওঁলোকৰ উৎপাদিত সামগ্ৰী বিক্ৰী কৰা৷ সেয়ে তেওঁলোকে স্থানীয় ভাষালৈ তেওঁলোকৰ উৎপাদিত সামগ্ৰীসমূহৰ নিৰ্দেশাৱলীসমূহ অনুবাদ কৰাই সাধাৰণ মানুহক জনাব বিচাৰে৷ এই ক্ষেত্ৰত তেওঁলোকে অনুবাদৰ দ্বাৰা নতুন শব্দ সৃষ্টি কৰাতকৈ স্থানীয় ভাষাটোত প্ৰচলিত শব্দৰ ওপৰত অধিক গুৰুত্ব দিয়ে৷\nভাষা স্থানীয়কৰণ কোম্পানীসমূহে সাধাৰণতে কিছুমান নিৰ্দিষ্ট ব্যক্তিক লক্ষ্য কৰি তেওঁলোকৰ উৎপাদিত দ্ৰব্যসমূহ কোনো এটা ভাষালৈ অনুবাদ কৰায়৷ উদাহৰণ স্বৰূপে Samsung-ৰ দৰে বৃহৎ ম’বাইল কোম্পানীয়ে ভাষা স্থানীয়কৰণৰ বাবে শেহতীয়াভাৱে প্ৰস্তুত কৰা নিৰ্দেশাৱলী (guidelines)-ত এনেধৰণৰ ব্যৱহাৰকৰ্তাসকলক (Target users) লক্ষ্য কৰি লৈছিল৷ (১) ম’বাইল ব্যৱহাৰ কৰে অথচ কোনো ভাষাকেই লিখিব বা পঢ়িব নাজানে৷ (২) ইংৰাজী নাজানে গতিকে মাতৃভাষাত হ’লে সুবিধা হয়৷ (৩) ইংৰাজী শব্দ জানে, কিন্তু মাতৃভাষাত লিখা থাকিলে বুজাত সহায় হয়৷ (৪) ইংৰাজী ভালদৰে জানে কিন্তু ইয়াৰ লগতে মাতৃভাষাক লৈ গৰ্ব অনুভৱ কৰে৷ আৰু (৫) ইংৰাজী জানে, সেয়ে মাতৃভাষা থকাৰ কোনো প্ৰয়োজন নাই৷ ইয়াৰে প্ৰথম তিনি ধৰণৰ ব্যৱহাৰকৰ্তাৰ কথা আগত ৰাখিয়েই দ্ৰব্য এটা স্থানীয়কৰণৰ কাৰণে নিৰ্বাচন কৰা হয়৷ বৰ্তমান বহুটো দেশৰ কম্পিউটাৰ ব্যৱহাৰকাৰীসকলে তেওঁলোকৰ স্থানীয় ভাষাত চফট্‌ৱেৰসমূহ ব্যৱহাৰ কৰি কাম কৰাৰ ওপৰত অধিক গুৰুত্ব প্ৰদান কৰিছে৷ সাধাৰণতে এনে কোম্পানীত কাম কৰিবৰ কাৰণে এজন ব্যক্তিৰ কেইটামান বিষয়ত দক্ষতা থকা অতি প্ৰয়োজন৷ তাৰ ভিতৰত-\n(ক) কাম কৰিব বিচৰা ব্যক্তিজন ভাষাটোৰ মাতৃভাষী লোক হ’ব লাগিব৷\n(খ) কম্পিউটাৰ এপ্লিকেশ্বনসমূহৰ ব্যৱহাৰৰ বিষয়ে ভালদৰে জানিব লাগিব৷\n(গ) কম্পিউটাৰত ব্যৱহৃত বিভিন্ন সঁজুলি (tools)-ৰ বিষয়ে জ্ঞান থাকিব লাগিব৷\n(ঘ) বিভিন্ন বিষয়ত (subject) দক্ষতা থাকিব লাগিব৷ যেনে-চিকিৎসা বিজ্ঞান, আইন ইত্যাদি৷\n(ঙ) কাম কৰাৰ সময়সূচী, লেন-দেন আৰু কামৰ মানদণ্ডৰ ক্ষেত্ৰত নিষ্ঠাবান হ’ব লাগিব৷\n(চ) পাৰিভাষিক (terminology) শব্দৰ বিষয়ে সাধাৰণ জ্ঞান থাকিব লাগিব৷\nবৰ্তমান আন্তঃৰাষ্ট্ৰীয় পৰ্যায়ত বিভিন্ন অনুবাদ বিদ্যালয়সমূহে ওপৰৰ বিষয়সমূহক সামৰি পাঠ্যক্ৰমৰ ব্যৱস্থা কৰিছে আৰু কোম্পানীসমূহৰৰ বাবে প্ৰয়োজনীয় কৰ্মচাৰি নিয়োগ কৰিছে৷ আনহাতে বিভিন্ন ব্যক্তিয়ে নিজাকৈ ওপৰৰ অৰ্হতাসমূহ আহৰণ কৰিও বিভিন্ন ভাষা স্থানীয়কৰণ কোম্পানীসমূহত সফলতাৰে কাম কৰি আছে৷ তথাপি এই বিষয়ে উচিত শিক্ষাৰ প্ৰয়োজনীয়তা নথকা নহয়৷\nবৰ্তমান সময়ত ভাষা স্থানীয়কৰণ এটা অতি লাভজনক উদ্যোগত পৰিণত হৈছে৷ বিজ্ঞান আৰু প্ৰযুক্তিবিদ্যাৰ উন্নতিৰ লগে লগে বিভিন্ন অত্যাধুনিক সা-সৰঞ্জামে আমাৰ বজাৰ দখল কৰিছে৷ এনে বিভিন্ন সা-সৰঞ্জামসমূহ ব্যৱহাৰ কৰাৰ ক্ষেত্ৰ্ৰত শিক্ষিত-অশিক্ষিত কোনো লোকেই বাদ পৰা নাই৷ সেয়েহে একেবাৰে অশিক্ষিত ব্যক্তিসকলৰ বাবে ভাষা স্থানীয়কৰণৰ প্ৰয়োজন আহি পৰিছে৷ বৰ্তমান ভাৰতবৰ্ষত বহুটো এনে সৰু-বৰ কোম্পানী গঢ় লৈ উঠিছে৷ আমি অসমতো এনে একোটা কোম্পানীৰ কথা ভাবিব পাৰোঁ৷ ইয়াৰ বাবে প্ৰয়োজনীয় আটাইতকৈ গুৰুত্বপূৰ্ণ বিষয়টোৱেই হৈছে কাম আৰু সময়ৰ প্ৰতি থাকিব লগা দায়বদ্ধতা৷ ইয়াৰ লগতে কম্পিউটাৰ, বিভিন্ন অনুবাদ সঁজুলি, পাৰিভাষিক শব্দাৱলীৰ জ্ঞানৰ লগতে ভাষা-সাহিত্য-সংস্কৃতি দিশৰো জ্ঞানৰ অতি প্ৰয়োজন৷ তেনে পাৰ্গত এজন ব্যক্তিৰ পৰাহে আমি ভাল অনুবাদ আশা কৰিব পাৰোঁ৷ ভাষা স্থানীয়কৰণক এক সন্মানজনক বৃত্তি বুলি অনুভৱ কৰিব পাৰিলেহে ইয়াৰ পৰা ভাল ফলাফল আশা কৰিব পাৰি৷ কাৰণ এটা বিদেশী ভাষাক স্থানীয় ভাষালৈ অনুবাদ কৰাৰ ক্ষেত্ৰত অনুবাদ কৰা ব্যক্তিজন সচেতন নহ’লে ভাষাটো বিকৃত ৰূপত প্ৰকাশ হ’ব পাৰে৷ এজন অনুবাদকৰ ওপৰতে এটা ভাষাৰ ভৱিষ্যত বহুখিনি নিৰ্ভৰ কৰে৷\nØ A practical guide to localization By Bert Esselink\nØ Perspectives on localization By Keiran J. Dunne\nØ The moving text: localization, translation, and distribution By Anthony Pym\nPosted by Anjal at 1:33 AM No comments:\nস্বাধীনতা, অধিকাৰ আৰু সাম্প্ৰতিক সময়\nভাৰতবৰ্ষৰ ইতিহাসত 1947 চনৰ 15 আগষ্ট ভাৰতীয় জাতীয় সংগ্ৰামৰ এটা সোণালী দিন৷ 1617 চন মানতে মোগল সম্ৰাট জাহাঙ্গীৰৰ অনুমতি সাপেক্ষে বৃটিচ ইষ্ট-ইণ্ডিয়া কোম্পানি ভাৰতত প্ৰৱেশ কৰি বেহা-বেপাৰৰ কাৰণে সুবিধা লাভ কৰে৷ ফলত গোঁজেই গজালি হৈ এটা সময়ত পৰাক্ৰমী মোগল সাম্ৰাজ্যক যুদ্ধত হেৰুৱাই ভাৰতবৰ্ষৰ শাসনভাৰ নিজৰ হাতলৈ নিয়ে৷ হাজাৰ বছৰীয়া ভাৰতীয় সভ্যতাৰ ধ্বজা উৰুৱাই যি ভাৰতীয়ই নিজকে স্বতন্ত্ৰ নাগৰিক হিচাপে চিনাকি দি আহিছিল৷ সেই ভাৰতবৰ্ষই ইংৰাজৰ শাসনৰ তলত নিজৰ জন্মগত স্বাধীনতা, অধিকাৰ হেৰুৱাই পৰাধীনতাৰ শিকলি পিন্ধিব লগা হৈছিল৷ কিন্তু বহু বছৰৰ সংগ্ৰাম আৰু বহু ব্যক্তিৰ ত্যাগ, কষ্ট আৰু আত্মবলীদানৰ পৰিণতিত ভাৰতে বৃটিচৰ শাসন উফৰাই নিজৰ হেৰুৱা মৰ্যদা ঘুৰাই আনিছিল৷ তাৰপিছত ভাৰতত ইংৰাজ চৰকাৰৰ আৰ্হিৰে পশ্চিমীয়া ধৰণেৰে গণতন্ত্ৰৰ প্ৰতিষ্ঠা কৰা হ’ল৷ সংবিধান সৃষ্টি কৰা হ’ল৷ জনসাধাৰণেই দেশৰ শাসক হিচাপে জনসাধাৰণৰ মাজৰ পৰা প্ৰতিনিধি নিৰ্বাচন কৰি ৰাজ্যই ৰাজ্যই চৰকাৰ গঠন কৰা হ’ল৷ সাংসদৰ প্ৰতিষ্ঠা কৰি জনসাধাৰণৰ অভাৱ-অভিযোগ, প্ৰয়োজন, সমস্যা আদি আলোচনা কৰাৰ ব্যৱস্থা কৰা হ’ল৷ মুঠৰ ওপৰত স্বাধীনতাই ভাৰতীয় মানুহৰ সুখ-সমৃদ্ধিৰ বতৰা কঢ়িয়াই আনিলে আৰু বৃটিচৰ শাসন কালৰ দুখ-কষ্ট, অত্যাচাৰ পাহৰি স্বাধীনতাৰ আনন্দত নিমজ্জিত হ’ল৷\nএতিয়া এইয়া এক ইতিহাস মাত্ৰ৷ সময়ৰ পৰিবৰ্তনৰ লগে লগে গণতান্ত্ৰিক শাসন প্ৰক্ৰিয়া একেই থাকিল কিন্তু সমাজত অনেক নতুন নতুন সমস্যাই দেখা দিলে৷ এদিন বৃটিচৰ শাসনত মুক্তিৰ সপোন দেখা নাগৰিকে ভাবিবলৈ বাধ্য হ’ল "বৃটিচৰ শাসন ইয়াতকৈ যেন বহু ভাল আছিল"৷ কলাগুৰু বিষ্ণু ৰাভাই চিঞৰি উঠা "এই আজাদী ঝুঠা হ্যায়" বাক্যশাৰী যেন এতিয়া তপত হুমুনিয়াহৰ দৰে প্ৰতিজন নিষ্পেষিত মানুহৰ বুকুত বাজি থাকে৷ জ্বৰে এৰিলেও কৰ্পতিয়ে নেৰাৰ দৰে বৃটিচ গ’ল যদিও বৃটিচৰ স্বৈৰাচাৰিতা দেশৰ নেতাসকলৰ গাত যেন থাকি গ’ল৷ প্ৰতিবছৰে 15 আগষ্টৰ বিশেষ দিনটোত জাক-জমকতাৰে স্বাধীনতাৰ স্মৃতি সজীব কৰি ৰখা হয়৷ প্ৰত্যেক বছৰে স্বাধীনতা সংগ্ৰামত আত্ম আহুতি দিয়া সেই মহান ব্যক্তি কেইজনক স্মৰণ কৰিবলৈকে নানা আলোক-সজ্জাৰে স্বাধীনতা দিৱস পালন কৰা হয়৷ কিন্তু বাস্তৱ ক্ষেত্ৰত সেই আলোক-সজ্জাৰ পোহৰৰ পৰা বহু আঁতৰত থাকি যায় নিষ্পেসিত মানুহৰ বুকুৰ হুমুনিয়াহ৷ গণতান্ত্ৰিক ৰাষ্ট্ৰ এখনত বৰ্তমান জনসাধাৰণৰ কাৰণে প্ৰচলিত প্ৰত্যেকটো নিয়ম, কাৰ্য্য, অধিকাৰৰ ক্ষেত্ৰত আমাৰ মনত এটাই প্ৰশ্ন উদ্বেগ হয়- এই সকলোবিলাকে আমাক প্ৰকৃত স্বাধীনতা দিব পাৰিছেনে? এখন সাধাৰণ সমাজত আমি জীয়াই থাকিবৰ কাৰণে প্ৰতি মুহুৰ্ততে আমি স্বাধীনতাৰ ওচৰত আত্ম-সমৰ্পন কৰি অহা নাইনে? যি স্বাধীনতাই এদিন মানুহক ব্যক্তি-স্বাধীনতা, বাক-স্বাধীনতা, মৌলিক অধিকাৰৰ মাজেৰে জীয়াই থকাৰ সপোন দেখুৱাইছিল সেই সকলোবোৰ আজি ডাঙৰ ডাঙৰ বক্তৃতাৰ মাজত মাথো আৱদ্ধ হৈ ৰ’ল৷\nপৃথিৱীৰ আটাইতকৈ সুন্দৰ অনুভৱটোৱেই হ’ল স্বাধীনতা৷ ই মানুহৰ জন্মগত অধিকাৰ৷ ই কাৰো ওপৰত জাপি দিয়া অধিকাৰ নহয়৷ এই কথা মহাত্মা গান্ধীয়ে ভালদৰে অনুভৱ কৰিছিল৷ সেয়ে নিস্বাৰ্থভাৱে ভাৰতীয় মানুহৰ মুক্তিৰ সপোন দেখিছিল৷ হিন্দু-মুছলমানৰ একতাৰ মাজেৰে, জাতি-ধৰ্ম নিৰ্বিশেষে তেওঁ ভাৰতীয় সভ্যতাক জীয়াই ৰাখিব বিচাৰিছিল৷ সত্য, অহিংসাৰ পথেৰে, কৰ্মৰ সাধনাৰে তেওঁ ভাৰতীয়ৰ মুক্তি কামনা কৰিছিল৷ অহিংসাৰ পথেৰেই তেওঁ দেশবাসীৰ মনত জাতীয়তাবাদী ভাৱ জাগ্ৰত কৰি ভাৰতক স্বাধীনতা প্ৰদান কৰিছিল৷ কিন্তু যি অহিংসা নীতিৰ আধাৰত ভাৰতে স্বাধীনতা লাভ কৰিলে সেই অহিংসাই এতিয়া হিংসাৰ ভয়ত পেপুৱা লাগিল৷ ক’ত আছে এতিয়া মহাত্মাৰ নীতি-আদৰ্শ? মুৰত গান্ধী টুপি পিন্ধি, গাত খদ্দৰৰ চোলা পিন্ধি এতিয়া প্ৰায় সংখ্যক নেতাৰ মুখাপিন্ধা অভিনয়৷ এতিয়া হত্যাকাৰীৰ মুৰত গান্ধী টুপি, অপৰাধীৰ গাত খদ্দৰৰ হাত কটা চোলা৷ হত্যাকাৰী, ধৰ্ষণকাৰী এতিয়া গণতান্ত্ৰিক চৰকাৰৰ মন্ত্ৰী বা বিধায়ক৷ এয়াই এতিয়া স্বাধীনতাৰ 64 বছৰীয়া ইতিহাসৰ নিৰ্মম সাক্ষী৷ স্বাধীনতাৰ বাবে অতি প্ৰয়োজনীয় "জাতীয়তাবাদ" এতিয়া "ব্যক্তিস্বাৰ্থৰ" মোহত আৱদ্ধ৷ ডাঙৰ ডাঙৰ উদ্যোগপতি, মন্ত্ৰী, বিষযা, দালাৰৰ পৰ্বত সম ব্যক্তিগত সম্পত্তিৰ বৃদ্ধিয়েই দেশৰ উন্নতিৰ পূৰ্ণ পৰিচয় নহয়৷ দেশৰ বৃহত সংখ্যক গ্ৰামাঞ্চলৰ উন্নতিৰ খতিয়ান ল’লেই দেশখনৰ সামগ্ৰিক উন্নতিৰ পৰিচয় পোৱা যাব৷\nঅসমৰ প্ৰেক্ষাপটলৈ চালে দেখা যায় যে, ভাৰতৰ অন্যান্য অঞ্চলসমূহ বৃটিচৰ শাসনৰ তললৈ যোৱাৰ সময়তো অসম আছিল এখন স্বাধীন ৰাষ্ট্ৰ৷ ওঠৰ শতিকাৰ শেষৰ ফাললৈ হোৱা আহোম ৰাজপৰিয়ালৰ গৃহকন্দল আৰু মোৱামৰীয়া বিদ্ৰোহ, মানৰ আক্ৰমণ আদিয়েই অসমলৈ বৃটিচৰ প্ৰৱেশৰ পথ সুগম কৰে৷ 1926 চনৰ ইয়াণ্ডাবু সন্ধিয়েই ইয়াৰ আৰম্ভণি যদিও বৃটিচ শাসন দৰাচলতে অসমত আৰম্ভ হয় 1838 চনৰ পৰাহে৷ সেয়ে ভাৰতৰ স্বাধীনতা আন্দোলনৰ লগে লগে অসমতো ইয়াৰ প্ৰভাৱ পৰিল৷ অসমৰ স্বাধীনতা সংগ্ৰামিসকলে কেৱল অসমৰ স্বাধীনতাৰ বাবে ইংৰাজৰ বিপক্ষে আন্দোলন নকৰি মহাত্মা গান্ধীৰ আদৰ্শৰে নিজকে ভাৰতৰ লগত মিলাই দিলে৷ যি অসমত ভাৰতবৰ্ষৰ মুঠ চাহ উৎপাদনৰ 55 শতাংশ চাহ উৎপন্ন হয়, তেল, প্ৰাকৃতিক গেছ, 23 খন ৰাষ্ট্ৰীয় উদ্যান আৰু অসংখ্য বনস্পতি, কাঠ আদিৰে ভৰি আছে সেই অসমৰ স্বাধীনতাও 1947 চনৰ পিছত ভাৰতৰ লগত চামিল হৈ পৰিল৷ সেয়ে আজি আমিও গৌৰবেৰে নিজকে ভাৰতীয় বুলি পৰিচয় দি সন্তুষ্টি লাভ কৰোঁ৷ কিন্তু বাস্তৱ ক্ষেত্ৰত ভাৰতৰ অংগ ৰাজ্য হৈও অসম যেন ভাৰতৰ অৱহেলা আৰু বঞ্চনাৰ সাক্ষী হৈ ৰ’ল৷ স্বাধীনতাৰ আনন্দ অসমে লাভ কৰিলে৷ গণতান্ত্ৰিক অধিকাৰেৰে শাসন যন্ত্ৰ পৰিচালিত হ’ল৷ কিন্তু নিজৰ ভূ-গৰ্ভত অসংখ্য সম্পদৰ অধিকাৰী হৈও অসমে আজি অন্যান্য ৰাজ্যৰ তুলনাত নিজকে আগুৱাই নিব পৰা নাই৷ কেন্দ্ৰৰ বঞ্চনা আৰু প্ৰতাৰণাৰ ফলশ্ৰুতিত আলফাৰ দৰে জাতীয় সংগঠনৰ জন্ম হ’ল৷ এয়া এক অন্য বিষয়৷ কিন্তু তাৰ ফল ভুগিছে আজি সাধাৰণ জনসাধাৰণে৷ অসমত সৈন্য বাহিনীৰ অত্যাচাৰ, উৎপীড়ন চলিল৷ যি অত্যাচাৰ প্ৰাক-স্বাধীনতা কালৰ বৃটিচ সৈন্যৰ অত্যাচাৰতকৈ কোনো গুণে কম নাছিল৷ চৰকাৰৰ প্ৰৰোচনাত গুপ্তহত্যাৰ ক’লা অধ্যায়েৰে স্বাধীন নাগৰিকক হত্যা কৰা হ’ল৷ প্ৰতিপল শংকা, ভয় বুকুত বান্ধি আজি অসমৰ প্ৰতিজন মানুহ জীয়াই আছে৷ এফালে উগ্ৰপন্থিৰ ভয়-ভাবুকি আৰু আনফালে চৰকাৰী নিৰাপত্তাৰ নামত পুলিচৰ অত্যাচাৰ৷ এতিয়া যেন শান্তিৰে, স্বাধীন চিন্তাৰে জীয়াই থকাটো সাধাৰণ মানুহৰ বাবে এটা সপোন হৈ পৰিছে৷ বাস্তৱ ক্ষেত্ৰত এয়াই স্বাধীনতানে? ক’ত গ’ল আজি স্বাধীনতাৰ অধিকাৰ? প্ৰতিপল যেন অসমত এতিয়া মানৱ অধিকাৰ ভঙ্গৰ ন-ন কাহিনী ৰচিত হ’ব লাগিছে৷ এতিয়া ভাৰতবৰ্ষ স্বাধীন, সকলো জাতিয়েই স্বাধীন কিন্তু প্ৰতিজন প্ৰতাৰিত, নিষ্পেষিত মানুহেই হাহাকাৰ কৰে অকণমান স্বাধীনতাৰ বাবে৷\nআজি 64 বছৰীয়া স্বাধীনতা আন্দোলন উদযাপন কৰাৰ মুহুত্বত অসমত মাথো দেখা গৈছে অৰাজক শাসনতন্ত্ৰৰ নিদাৰুণ কাহিনী৷ চৰকাৰৰ হাতত উন্নতিৰ অনেক খতিয়ান আছে৷ ৰাইজেও দেখিছে৷ তাৰ পিছতো যেন চাৰিওফালে অভাৱ, অনাটন আৰু বঞ্চিত মানুহৰ হাহাকাৰ৷ শান্তি সমদল, মৌন সমদল, লাষ্টগে’টত ধৰ্ণা-বিক্ষোভ, গণতান্ত্ৰিক অধিকাৰেৰে কৰা বাদ-প্ৰতিবাদ সকলোকে এতিয়া পুলিচৰ লাঠিৰে মষিমূৰ কৰা হৈছে৷ গণতন্ত্ৰৰ চতুৰ্থ স্তম্ভক অপমান কৰা হৈছে৷ বাতৰি কাকত জ্বলাই দিয়া হৈছে৷ কোনো ব্যক্তিয়ে যদি চৰকাৰৰ বিপক্ষে, অপশাসনৰ বিৰুদ্ধে মাত মাতিছে তেন্তে তেওঁক বৃটিচৰ দৰেই হত্যা কৰা হৈছে বা অনাহকত জে’ললৈ প্ৰেৰণ কৰা হৈছে৷ মানুহে ভোটাধিকাৰ পাইছে কিন্তু প্ৰশ্ন হয় পাৰিছেনে নিজৰ বিবেকেৰে সঠিক নিৰ্বাচন কৰিব? অৰ্থ, লালসা, ভয়-ভাবুকিৰে মানুহৰ স্বাধীনতাক কিনিবলৈ চেষ্টা কৰা হৈছে৷ আনপিনে দিনে দিনে অপৰাধীৰ সংখ্যা বাঢ়িছে৷ বিনা বিচাৰেৰে অপৰাধীক মুক্তভাৱে ফুৰিবলৈ সুবিধা দিছে৷ ক্ষমতাৰ লালসাত জনসাধাৰণৰ গণতান্ত্ৰিক অধিকাৰ খৰ্ব কৰা হৈছে৷ মুঠৰ ওপৰত সাম্প্ৰতিক সময়ত যেন দেশৰ জনসাধাৰণ অন্য এক পৰাধীনতাৰ শিকলিৰ মাজত বন্দী হৈছে৷ এই পৰাধীনতাৰ শিকলি কোনো বিদেশী ৰাষ্ট্ৰৰ নহয়৷ নিজেই নিজৰ অধিকাৰেৰে নিৰ্বাচন কৰি পঠিওৱা এচাম নেতা-মন্ত্ৰী-বিধায়কেৰে গঠিত এক গণতান্ত্ৰিক ব্যৱস্থাৰ শিকলি৷ য’ত জনসাধাৰণৰ অধিকাৰ কেৱল ভোট দিয়াৰ মাজতে সীমাবদ্ধ৷\nআজি স্বাধীনতা দিৱস উদযাপন কৰাৰ প্ৰাকক্ষণত এইবোৰ কথাৰ প্ৰাসঙ্গিকতা উলাই কৰিব নোৱাৰি৷ কিন্তু উদযাপনৰ ৰঙচঙীয়া পোহৰ, ক্ষন্তেকিয়া আনন্দ আৰু দেশৰ নেতাসকলৰ ডাঙৰ ডাঙৰ বক্তৃতাৰ মাজত এই সকলো দোষ-কালিমা লুকাই পৰিব৷ ভাষা-ভাষী, জাতি-ধৰ্মৰ মাজৰ বিভেদ একেই থাকিব, গ্ৰামাঞ্চলৰ সাধাৰণ মানুহৰ দুখবোৰ জুপুৰিৰ মাজৰ আন্ধাৰতে লুকাই থাকিব, বানপানী আৰু খৰাং বতৰে সৃষ্টি কৰা কৃষকৰ শুকান মুখৰ বেদনা বেদনা হৈ ৰ’ব৷ মাথো মিছা সাফল্যৰ হাঁহিৰে আকৌ এবাৰ ভাৰতবাসীয়ে সেই হাজাৰ-হাজাৰ শ্বহীদৰ ত্যাগ, আত্মবলিদানৰ স্মৃতি ৰোমন্থন কৰিব৷ গান্ধীৰ অহিংসা, ত্যাগ আৰু পঞ্চায়তী ৰাজৰ সপোনৰ বুকুচাত উঠি, দেশৰ নেতাসকলে কোনোবা আমোলাই শীততাপ নিয়ন্ত্ৰিত কোঠাত বহি লিখি দিয়া ভাষণ দিল্লীৰ ৰাজপথত পাঠ কৰিব৷ অসমৰ আকাশো শান্তি-সম্প্ৰীতিৰ তিৰঙ্গ পতাকাই ভৰি পৰিব৷ 15 আগষ্ট এটা দিন, বাস্তৱতাক আওকান কৰি সেই দিনটো হৈ পৰিব মাথো স্মৃতি ৰোমন্থনেৰে এক দীঘলীয়া সফলতাৰ লিখিত প্ৰতিবেদন৷\nPosted by Anjal at 11:29 AM No comments:\nমোৰ জীৱনৰ স্মৰণীয় ঘটনা\nমোৰ শৈশৱৰ ফটো\nতেতিয়া মোৰ বয়স ৮/৯ বছৰ। মোৰ ভীষণ জ্বৰ হৈছিল। গাঁৱৰ ডাক্তৰে ভাল কৰিব নোৱাৰাত দেউতাই বিশ্বনাথ চাৰিআলিলৈ নিয়াৰ কথা ভাবিলে। (সেইয়া আছিল মোৰ প্ৰথম বিশ্বনাথ চাৰিআলি যাত্ৰা) তেতিয়া গাঁৱৰ পৰা বিশ্বনাথ চাৰিআলিলৈ প্ৰত্যক্ষ গাড়ী নাছিল। গতিকে আমি গহপুৰত গাড়ী সলাব লগা হৈছিল। দেউতাই মোক বেলেগ এখন গাড়ীত বহুৱাই মোৰ বাবে এটা আপেল আৰু কিবা আনিবলৈ গৈছিল। সিপিনে অলপ পিছতে গাড়ী এৰি দিছিল। বহু দূৰ অহাৰ পিছ্ত মোৰ মনত খেলালে দেউতা মোৰ কাষত নাই। মই চিঞৰি চিঞৰি কান্দিবলৈ ধৰিলোঁ। মানুহবোৰে কি হ'ল একো ধৰিব নোৱাৰি গাড়ী ৰখাই মোক নানান প্ৰশ্ন কৰিবলৈ ধৰিলে। যেতিয়া আচল কথাটো গম পালে তেওঁলোকে কি হ'ব, কি কৰিব একো ধৰিব নোৱাৰি এঠাইত গাড়ীখন ৰখাই থ'লে। খাবৰ বাবে মোক ধেৰ কিবা কিবি আনি দিলে। দেউতাৰ এটা ভাল অভ্যাস আছিল যে, সদায় গাড়ীত উঠাৰ আগতে গাড়ীৰ নম্বৰটো লিখি ৰাখিছিল। দেউতাই সিপিনে আহি মোক নেদেখি পিছৰ গাড়ী এখনত উঠি আহিল। ড্ৰাইভাৰজনক আমাৰ গাড়ীখনৰ নম্বৰটো চাই আহিবলৈ ক'লে। শেষত আমাৰ গাড়ীখন ৰখাই থোৱা দেখি দেউতা নামি আহিল আৰু আমি দুয়ো একেলগে পুনৰ যাত্ৰা কৰিলোঁ।\n(এই লেখাটো ১৯৯৫ চনত তিনিদিনীয়া অগ্ৰদূত কাকতৰ অকণিৰ চ'ৰাত প্ৰকাশ হৈছিল। আৰু এই লেখাটোৱেই আছিল মোৰ জীৱনৰ প্ৰথম লেখা।)\nPosted by Anjal at 10:29 AM No comments:


অভিজ্ঞতাৰ সঁফুৰা .. Abhigotar Xofura: January 2014\nমাদ্ৰাজৰ পৰা দিল্লী... আজৱ সংযোগ\nমাদ্ৰাজৰ পৰা দিল্লী… আজৱ সংযোগ..\n১) আই আই টি, মাদ্ৰাজ:\nপ্ৰফেচাৰ কে কৃষ্ণাইয়াহ…..\n১৯৮৭ চন৷ আই আই টি মাদ্ৰাজত এম টেক কৰি আছো৷ বেমাৰ হোৱা বাবে এসপ্তাহ পলমকৈ গৈছিলো৷ তাৰ এসপ্তাহমান পাছতে প্ৰথমটো পৰীক্ষা৷ কেমিকেল ৰিয়েক্টৰ থিয়’ৰী নামৰ বিষয়টো শিকাইছিল কে কিষ্ণাইয়াহ নামৰ অধ্যাপক এজনে৷ বিশেষ একো তলানলা পোৱা নাছিলো প্ৰথমতে৷ চাৰিটা প্ৰশ্নৰ মাত্ৰ এটা নে দুটাহে বোধকৰো উত্তৰ কৰিছিলো৷ দুদিনমান পিছত বহীবোৰ ঘূৰাই দিলে৷ ২৫ ৰ ভিতৰত মই পালো ৪ ৷ লাজতে মূৰ তল কৰি অলপ পৰ বহি থাকিলো৷ তাৰপাছত চাওঁ নাচাওঁকৈ ওচৰে-পাজৰে থকা দুই এজনৰ বহীবোৰলৈ চালো৷ কোনোবাই পাইছে ২, কোনোবাই শূণ্য ৷ পিছত গম পালো সৰ্বোচ্চ নম্বৰ ৮ , পাইছে পদ্মশ্ৰী নামৰ শ্ৰেণীৰ একমাত্ৰ ছোৱালীগৰাকীয়ে৷ তাৰ তলতে কোনোবা এজনে পাইছে ৬ ৷ তাৰ তলতে মোৰ নম্বৰটো৷ মনটো অলপ ভাল লাগিল৷ লাহে লাহে মনপুতি পঢ়াত লাগিলো৷ অলপ-অচৰপ বুজি পোৱা হ’লো৷ পিছৰটো পৰীক্ষাত পালো ১৮ ৷ দ্বিতীয় সৰ্বোচ্চ নম্বৰ৷ কৃষ্ণাইয়াহ ছাৰৰ চকুত পৰিলো৷ ফাইনেলত সৰ্বোচ্চ গ্ৰেড পালো সেইটো বিষয়ত৷\nপ্ৰফেচাৰ কে ৰেমানন্দ ৰাও…..\nচূড়ান্ত ষান্মাসিকত কেৱল এটা প্ৰজেক্ট কৰিব লাগে৷ মই, যুগিন্দৰ আৰু মনূৰ ভাগত গাইড হিচাবে পৰিল কে ৰেমানন্দ ৰাও নামৰ এজন জ্যেষ্ঠ অধ্যাপক৷ আগতে কেতিয়াও দেখা নাই৷ আমি তিনিও তেখেতক বিচাৰি বিচাৰি তেখেতৰ কোঠা পালোগৈ৷ মই চুচুক-চামাককৈ ভিতৰ সোমাই গ’লো৷ পিছে-পিছে যুগিন্দৰ৷ মনূ দুৱাৰমুখতে থিয় হৈ থাকিল৷ তেখেতে মূৰ তল কৰি কিবা লিখি আছিল৷ ওচৰতে ছাত্ৰী এগৰাকী বহি কিবা পঢ়ি আছিল৷\nমই লাহেকৈ মাত লগালো৷ তেখেতে মূৰ ডাঙি চালে৷\n: চাৰ , আমি আপোনাৰ তলত প্ৰজেক্ট কৰিব লাগে৷\nমই লাহেকৈ ক’লো৷\nৰেমানন্দ ৰাও চাৰে মোলৈ চাই প্ৰায় চিঞৰি চিঞৰি সুধিলে,\n:প্ৰজেক্ট? হোৱাট প্ৰজেক্ট?\n: চাৰ, এম টেক প্ৰজেক্ট৷\nমই ভয়ে ভয়ে ক’লো৷\n: এম টেক? এম টেক স্টুডেন্টচ আৰ ইউজলেচ ফৰ আচ… (এম টেকৰ ছাত্ৰ-ছাত্ৰী একো কামৰ নহয়)\nতেখেতে বিৰক্তিভৰা কন্ঠেৰে প্ৰায় চিঞৰি চিঞৰি ক’লে৷\nতেখেতৰ সেই ৰুদ্ৰমূৰ্তি দেখি দুৱাৰমুখত ৰৈ থকা মোৰ বন্ধু পলাই ফাঁট মাৰিলে৷ মই আকৌ লাহেকৈ ক’লো,\n: কিন্তু, আমাক আপোনাৰ ওচৰলৈ পঠাই দিছে৷ আমি আপোনাৰ তলতে প্ৰজেক্ট কৰিব লাগিব৷\n: অকে, কাম টুমৰো৷\nতেখেতে গহীনাই ক’লে৷\nলাহেকৈ বাহিৰ ওলাই আহিলো৷ পিছদিনাৰ পৰা প্ৰজেক্ট আৰম্ভ হ’ল৷\nকিন্তু সেই খং-বিৰক্তিভৰা অধ্যাপকগৰাকীৰ মৰমভৰা নিৰ্দেশনাত সুকলমে প্ৰজেক্ট শেষ কৰিলো৷ প্ৰজেক্টতো সৰ্বোচ্চ গ্ৰেড পালো৷\n২) আই আই টি , দিল্লী:\n১৯৯৫ চনৰ ফেব্ৰুৱাৰী মাহৰ ১৮ তাৰিখ৷ দিল্লী আই আই টি ৷ পি এইচ ডি ৰ বাবে ইন্টাৰভিউ দিবলৈ গৈছো৷ কেমিকেল বিভাগৰ সকলো অধ্যাপক বহি আছে৷ মোক মতা হ’ল৷ ভিতৰ সোমাই গ’লো৷ মূৰব্বী অধ্যাপকজনে মোক বহিবলৈ ক’লে৷ দেখিলেই ভাল লগা সুন্দৰ ব্যক্তি ৷ মোক প্ৰথমেই সুধিলে,\n: তুমি মাদ্ৰাজ আই আই টিত এম টেক কৰিছিলা?\nমই উত্তৰ দিলো৷\n: প্ৰজেক্টৰ গাইড কোন আছিল?\n: কে ৰেমানন্দ ৰাও৷\n: হা? ৰেমানন্দ ৰাও? তেখেত মোৰো গাইড আছিল৷ মইও মাদ্ৰাজ আই আই টিত এম টেক কৰিছিলো৷\nতুমি মাদ্ৰাজ দেখিলাই৷ এতিয়া দিল্লীলৈ আহা৷ মোৰ লগত গৱেষণা কৰা৷ ….\nতাৰপাছত মূৰব্বী অধ্যাপক গৰাকীয়ে মোক গৱেষণাটো কি বিষয়ৰ হ’ব বুজোৱাত লাগি গ’ল৷ বাকী অধ্যাপকসকলে কেৱল চাই থাকিল৷\nবুজিলো, মোৰ এডমিচন পাক্কা৷\nমনৰ আনন্দত কনট প্লেচ পালোগৈ আৰু প্লাজাত চিনেমা চাবলৈ সোমালো৷\n২০০০ চনৰ জুনমাহ৷ পি এইচ ডি ৰ ফাইনেল ভাইভা৷\nপি এইচ ডিৰ কাম শেষ হ’ল৷ পৰীক্ষকৰ ৰিপোৰ্টবোৰ আহিল৷ কেৱল ভাইভা হ’বলৈ বাকী৷ মই দিল্লী পালোগৈ৷ গম পালো মোৰ মৌখিক পৰীক্ষা ল’বলৈ আহিব আই আই টি মাদ্ৰাজৰ কেমিকেল ইঞ্জিনিয়াৰিঙৰ মূৰব্বী অধ্যাপক কে কৃষ্ণাইয়াহ৷ মোৰ মনত পৰিল৷ তেখেতে বা মোক চিনি পায় নে নাপায় ১২ বছৰৰ মূৰত দেখি? মনতে ভাবিলো৷\nভাইভাৰ দিনা ৰাতিপুৱাই চেমিনাৰ হলৰ বাৰান্দাত থিয় হৈ অপেক্ষা কৰি আছো৷ অলপ পাছত দেখিলো , কৃষ্ণাইয়াহ চাৰ আহি আছে৷ চিনি পোৱাত মোৰ অসুবিধা নহ’ল৷ তেখেতে মোক দূৰৰ পৰা দেখিয়েই চিঞৰি মাত দিলে,\n: হেই দাস….\nবুলি আহি হাত মিলালেহি৷\nমোৰ মনটো আনন্দত নাচি উঠিল৷\nভাবিলো, ইমান দিনৰ মূৰতো ইমান ডাঙৰ অধ্যাপক এজনে মোৰ নিচিনা নিঃকিন এজনকো মনত ৰাখিছে, তাকো পৰীক্ষা ল'বলৈ আহি......\nতেখেতলৈ মনটো শ্ৰদ্ধাৰে উপচি পৰিল৷\nতাৰপাছত মৌখিক পৰীক্ষা কেৱল এক আনুষ্ঠানিকতা হ’ল আৰু ময়ো নামৰ আগত ডঃ বুলি লিখিব পৰা হ’লো৷\nপিঠা খাবি, পিঠা খাবি.. আজিও ভাল লাগে ভাবি..


ইণ্ডিয়ান ৰিভাইচ ভাৰচন (IRV) আচামিচ - 2019 1 কৰিন্থীয়া9অধ্যায়\n1 মই স্বাধীন নহয় নে? মই পাঁচনি নহয় নে? আমাৰ প্ৰভু যীচুক মই জানো দেখা নাই? প্ৰভুত কৰা মোৰ কৰ্মৰ ফল আপোনালোকেই জানো নহয়?2মই অানলোকলৈ পাঁচনি নহ’লেও, একমাত্ৰ আপোনালোকেই মোক পাঁচনি পদ পোৱা লোক বুলি মানে; কিয়নো প্ৰভুত মই যে এজন পাঁচনি তাৰ প্ৰমাণ আপোনালোকেই৷\n3 আমাৰ সোধ-বিচাৰ কৰা সকলৰ বাবে, তেওঁলোকৰ ওচৰত আমাৰ উত্তৰ এয়ে।4আমাৰ জানো ভোজন আৰু পান কৰাৰ ক্ষমতা নাই?5অন্যান্য পাঁচনি আৰু প্ৰভুৰ নিজৰ ভায়েক, ভনীয়েক সকলৰ লগতে কৈফায়ো যেনেকৈ কৰে, তেনেকৈ আমাৰ জানো কোনো বিশ্বাসীক ভাৰ্যা হিচাপে লগত লৈ যাবলৈ ক্ষমতা নাই?6বার্ণব্বা আৰু ময়েই কেৱল জীৱিকা নির্ব্বাহ কৰিবৰ কাৰণে কাৰ্য কৰিব লাগে নেকি?\n7 কোন সৈনিকে নিজৰ খৰছত সৈন্য দলত থাকে? যি জনে দ্ৰাক্ষাবাৰী পাতে তেওঁ কি তাৰ ফল নাখায়? এনে কোন আছে যি জনে পশুৰ জাকক প্ৰতিপালন কৰে, কিন্তু তেওঁ তাৰ গাখীৰ পান নকৰে?? 8 মই মানুহৰ বিচাৰ বুদ্ধিৰ ওপৰত নিৰ্ভৰ কৰি জানো এই কথা কৈছোঁ? কিন্তু ঈশ্বৰৰ বিধানে জানো এই সকলো কথা নকয়?\n9 * দ্বি: বি; 25:4কাৰণ মোচিৰ বিধান-শাস্ত্ৰত লিখা আছে, “আপোনালোকে মৰণা মাৰোঁতে গৰুৰ মুখত মোখোৰা নাবান্ধিব”, ঈশ্বৰে মাত্র গৰুৰ কথা ভাবি এই কথা কৈছে নে? 10 কিন্তু এনে নহয় আমাৰ কথা ভাৱিয়েই এই সকলো কথা কৈছে, নহয় নে? শাস্ত্ৰত আমাৰ কাৰণেই এই সকলো লিখা হৈছে, কাৰণ যি জনে হাল বায় তেওঁ শস্য পোৱা আশা কৰিয়েই হাল বায়; আৰু যি জনে মৰণা মাৰে, তেওঁ শস্যৰ পৰা খাদ্য পাবলৈ মৰণা মাৰে৷ 11 আমি আপোনালোকৰ কাৰণে আত্মিক কঠিয়া সিচিঁ যদি আপোনালোকৰ পৰা মাংসিক শস্য দাওঁ, তেনেহলে সেয়া জানো অধিক বেচি পোৱা হয়?\n12 যদি আপোনালোকৰ ওপৰত এই ক্ষমতা আনে দাবী কৰে, তেনেহলে আমাৰ তাতকৈয়ো অধিক দাবী নাথাকিব নে? আমি আপোনালোকৰ ওপৰত এই অধিকাৰ কৰিব বিচৰা নাই, কিন্তু খ্ৰীষ্টৰ শুভবার্তাত কোনো বাধা নজন্মিবৰ বাবে আমি সকলো সহন কৰিছোঁ৷ 13 আপোনালোকে জানে নে, যি সকলে† লেবী6:16, 26;7:6; গণ5:9, 10;18:8-20; দ্বি বি18:1 পবিত্ৰ মন্দিৰত সেৱা কৰে, তেওঁলোকে খোৱা বস্তু মন্দিৰৰ পৰা পায় আৰু যি সকলে নিতৌ যজ্ঞবেদিৰ ওপৰত নৈবেদ্য উৎসৰ্গ কৰে, তেওঁলোকে তাৰ ভাগ পায়৷ 14 এইদৰে শুভবাৰ্তা প্ৰচাৰক সকলৰ কাৰণেও ঈশ্বৰে নিয়ম কৰিলে যে, তেওঁলোকৰ জীৱিকা সেই শুভবাৰ্তাৰ পৰাই হ’ব।\n15 কিন্তু মই আপোনালোকলৈ এই অধিকাৰ প্ৰয়োগ কৰা নাই, আপোনালোকৰ পৰা তেনেধৰণৰ সহায় পাবলৈও লিখা নাই৷ এই বিষয়ত মই গর্ব কৰোঁ৷ কিয়নো কোনো লোকৰ দ্বাৰাই অৱহেলিত হোৱাতকৈ মই মৰাই ভাল। 16 কাৰণ মই শুভবাৰ্তা প্ৰচাৰ কৰিলেও তাৰ বাবে গর্ব কৰা নাই, কাৰণ শুভবার্তা প্ৰচাৰ কৰা মোৰ কর্তব্য, আৰু যদি মই শুভবার্তা প্ৰচাৰ নকৰোঁ; তেতিয়াহলে এইটো মোৰ কাৰণে অতি সন্তাপৰ বিষয় ৷\n17 কিয়নো মই যদি নিজৰ ইচ্ছাৰে প্ৰচাৰ কৰোঁ, তেনেহলে মোৰ পুৰস্কাৰ আছে৷ তথাপি মোৰ ওপৰত সেই দায়িত্ব আছে বাবেই মই কৰোঁ৷ 18 তাতে মই কি পুৰস্কাৰ পাম? যেতিয়া আমি শুভবাৰ্তা প্ৰচাৰ কৰোঁ তেতিয়া এই শুভবাৰ্তা মই বিনামূলীয়াকৈ প্ৰচাৰ কৰোঁ৷ এনেদৰে প্ৰচাৰ কৰাৰ কাৰণে আমাৰ যি বেতন পোৱাৰ ক্ষমতা আছে, তাক আমি ব্যৱহাৰ কৰা নাই৷\n19 যদিও মই স্বাধীন, তথাপি মই নিজকে সকলোৰে দাস কৰিলোঁ, যেন তাতে মই অনেকক খ্ৰীষ্টৰ কাৰণে জয় কৰিব পাৰোঁ৷ 20 ইহুদী সকলক জয় কৰিবৰ কাৰণে, ইহুদী সকলৰ ওচৰত ইহুদীৰ নিচিনা হ’লো৷ যদিও মই বিধান নামানো; কিন্তু নিজে বিধানৰ অধীন হোৱা সকলক জয় কৰিবলৈ বিধানৰ অধীন হোৱা জনৰ নিচিনা হ’লো৷\n21 বিধানৰ বাহিৰত যি সকল আছে, তেওঁলোকক জয় কৰিবলৈ মই বিধানহীন হৈ থকা লোকৰ দৰে হ’লোঁ৷ যদিও মই নিজে ঈশ্বৰৰ বিধানৰ বাহিৰত নহওঁ, কিন্তু খ্ৰীষ্টৰ বিধানৰ অধীনত থাকোঁ৷ 22 দূৰ্বল সকলক পাবলৈ, তেওঁলোকৰ ওচৰত দূৰ্বল সকলৰ দৰে দূৰ্বল হ’লোঁ; যাতে তেওঁলোকক উদ্ধাৰ কৰিব পাৰোঁ৷ 23 মই যি যি কৰোঁ, সেই সকলোকেই শুভবাৰ্তাৰ কাৰণে, অৰ্থাৎ আশীৰ্বাদৰ সহভাগী হ’বলৈহে কৰোঁ।\n24 আপোনালোকে নাজানা নে, দৌৰ প্ৰতিযোগিতাত অনেকে দৌৰ মাৰে: কিন্তু এজনেহে বঁটা পায়? সেয়ে এনেকৈ দৌৰক, যাতে পুৰস্কাৰ পাব পাৰে৷ 25 আৰু যি মানুহে মালযুদ্ধ আদি কৰি খেলত জিকিবলৈ চেষ্টা কৰে, তেওঁলোকে সকলোভাৱে ইন্দ্ৰিয়-দমন কৰে। তেওঁলোকে বিনাশী কিৰীটি পাবলৈ এইদৰে কৰে, কিন্তু আমি হ’লে, অবিনাশী কিৰীটি পাবলৈহে তাক কৰোঁ। 26 এতেকে মই এক লক্ষ্য কৰি দৌৰ মাৰোঁ, কিন্তু লক্ষ্য নকৰাকৈ নহয়; মুষ্টিযুদ্ধ কৰোঁ, কিন্তু বায়ুত ঘোচা মৰাৰ দৰে নামাৰোঁ; 27 কিন্তু লোকৰ আগত ঘোষণা কৰি, শেষত নিজে যেন ঈশ্বৰৰ দৃষ্টিত অগ্ৰাহ্য নহওঁ, এই কাৰণে মই নিজ শৰীৰকো ঘুচিয়াই বশ কৰি ৰাখিছোঁ।\n*9 অধ্যায়:9 দ্বি: বি; 25:4\n†9 অধ্যায়:13 লেবী6:16, 26;7:6; গণ5:9, 10;18:8-20; দ্বি বি18:1


মঙলবাৰৰ পৰা ৰাজ্যজুৰি ধাৰাসাৰ বৰষুণ! ঠায়ে ঠায়ে বতাহ-ধুমুহা অহাৰো আগজাননী weather-report-chance-to-hit-heavy-rain-from-tomorrow-hb– News18 assam\nমঙলবাৰৰ পৰা ৰাজ্যজুৰি ধাৰাসাৰ বৰষুণ! ঠায়ে ঠায়ে বতাহ-ধুমুহা অহাৰো আগজাননী\nমঙলবাৰে সৰ্বোচ্চ তাপমাত্ৰা ২৯ ডিগ্ৰী চেলছিয়াছ হোৱাৰ পৰিৱৰ্তে সৰ্বনিম্ন ২৩ ডিগ্ৰী চেলছিয়াছলৈকে হ্ৰাস পাব পাৰে।\nপ্ৰখৰ ৰ'দ! ৰাজ্যজুৰি বাঢ়িছে গৰমৰ প্ৰকোপ। কিন্তু গৰমৰ প্ৰকোপ হ্ৰাস কৰিবলৈ আহি আছে বৰষুণ! মঙলবাৰৰ পৰা ৰাজ্যজুৰি ধাৰাসাৰ বৰষুণৰ সম্ভাৱনা। গুৱাহাটী মহানগৰীৰ লগতে উজনি নামনি প্ৰায় প্ৰতিখন জিলাতে কাইলৈৰ পৰা প্ৰায় এসপ্তাহ ধৰি কম বেছি পৰিমাণে বৰষুণ হোৱাৰ সম্ভাৱনা আছে। ইফালে বতৰ বিজ্ঞান কেন্দ্ৰই জনোৱা মতে ঠায়ে ঠায়ে বতাহ-ধুমুহাও আহিব পাৰে।\nবৰষুণৰ ফলত হ্ৰাস পাব তাপমাত্ৰা। মঙলবাৰে সৰ্বোচ্চ তাপমাত্ৰা ২৯ ডিগ্ৰী চেলছিয়াছ হোৱাৰ পৰিৱৰ্তে সৰ্বনিম্ন ২৩ ডিগ্ৰী চেলছিয়াছলৈকে হ্ৰাস পাব পাৰে।\nইফালে ঘূৰ্ণী বতাহ অশনিয়েও এতিয়া আতংকিত কৰি তুলিছে সকলোকে। এক তীব্ৰ ঘূৰ্ণিবতাহ হিচাপে অশনিয়ে মঙলবাৰৰ আগলৈকে অন্ধ্ৰ প্ৰদেশ আৰু উৰিষ্যা উপকূলৰ উত্তৰ-পশ্চিম দিশে আগবাঢ়িব। এই পূৰ্বানুমান বতৰ বিভাগে কৰিছে।\nউত্তৰ অন্ধ্ৰপ্ৰদেশ আৰু দক্ষিণ উৰিষ্যা উপকূলৰ ওচৰলৈ অশনি অহাৰ লগে লগে ই দিশ সলনি কৰিব। উত্তৰ-পশ্চিম দিশ এৰি ই উত্তৰ আৰু উত্তৰ-পূবৰ ফালে আগবাঢ়িব। লাহে লাহে ই উত্তৰ-পশ্চিম বংগোপসাগৰত প্ৰৱেশ কৰিব।


জাতিংগাত ভয়ংকৰ পথদুৰ্ঘটনা! গুৰুত্বৰভাৱে আহত কেইবাজনো -\nHomeআঞ্চলিকজাতিংগাত ভয়ংকৰ পথদুৰ্ঘটনা! গুৰুত্বৰভাৱে আহত কেইবাজনো\nজাতিংগাত ভয়ংকৰ পথদুৰ্ঘটনা! গুৰুত্বৰভাৱে আহত কেইবাজনো\nহাফলং: দুৰ্ঘটনাৰ খবৰে প্ৰায়ে শিৰোনাম দখল কৰে। কেতিয়াবা যদি পথৰ দুৰৱস্থাৰ বাবে, কেতিয়াবা আকৌ সুৰাসক্ত চালকৰ বাবে সংঘটিত হয় দুৰ্ঘটনা। ৰাজ্যৰ পথ সুৰক্ষা বিভাগ আৰু যান-বাহন নিয়ন্ত্ৰণ শাখাৰ আৰক্ষীয়েও তীব্ৰগতিত গাড়ী চলোৱা লোকৰ বিৰুদ্ধে ব্যৱস্থা গ্ৰহণ কৰে যদিও প্ৰায় চালকসকলে পুনৰ একেটা ভুলকে কৰে!\nডিমা হাছাওৰ জাতিংগাত নিশা সংঘটিত হৈছে ভয়ংকৰ দুৰ্ঘটনা। বলেৰ’ৰ খুন্দাত গুৰুতৰভাৱে আহত হৈছে চাৰিগৰাকীকৈ লোক। তিনিগৰাকী মহিলাসহ আহত হৈছে এটি শিশু। আহত চাৰিওগৰাকীক হাফলং চিকিৎসালয়ত ভৰ্তি কৰা হৈছে। ‘জাতিংগা মহোৎসৱ’ৰ পৰা আহি আছিল চাৰিওগৰাকী লোক। বলেৰ’খনৰ চালকৰ বিৰুদ্ধে সুৰাপান কৰাৰ অভিযোগ উত্থাপন হৈছে।\nPrevious articleচমকতে সীমাবদ্ধ থাকিব নেকি কেবিনেট বৈঠক? কাৰ্যকৰী নহ’ল মাজুলীৰ কেবিনেটৰ বহু সিদ্ধান্ত\nNext articleব্যতিক্ৰমী ৰূপত মন্ত্ৰী কিৰেণ ৰিজিজু: ছ’চিয়েল মিডিয়াত ভাইৰেল ভিডিঅ’\nলুৰিণজ্যোতি গগৈৰ ৰাজনৈতিক ভৱিষ্যত কি?\nস্বাধীনতাৰ দাবীৰ পৰা এখোজো পিছুৱাই নাহিল পৰেশ বৰুৱা, আলোচনা কি হ’ব?


খোজ খাজানা খোজ – ডলী তালুকদাৰ – ফটাঢোল\nFebruary 1, 2020 চিনেমা চিনেমা\t24 Comments\nখোজ খাজানা খোজ – ডলী তালুকদাৰ\nডলী ক্ৰিয়েচনৰ ষষ্ঠ নিবেদন\nছবি : খোজ খাজানা খোজ\nকাহিনী, সংলাপ, পৰিচালনা, সংগীত পৰিচালনা : ডলী তালুকদাৰ\nকৰিঅ’গ্ৰাফী : পল্লবী কলিতা\nমেকআপ : প্ৰণীতা গোস্বামী বৰঠাকুৰ\nএকচন : ৰামানুজ গোস্বামী\nঅভিনয়ত : হেমন্ত কুমাৰ কাকতি (প্ৰিঞ্চিপাল কটকী), অভিজিত কলিতা (প্ৰফেচাৰ শৰ্মা), চিদানন্দ বৰা (ৰঞ্জিত), জিতু শৰ্মা (নগেন), দেৱজিত শইকীয়া (সুনীল), দেৱজিত শৰ্মা (কনক), নয়নমণি হালৈ (ডিম্বেশ্বৰ), দিম্পল কলিতা (ছোটু), দিপাঙ্কৰ চৌধুৰী (ডেনী) নীলাক্ষি দেৱী ডেকা (গীতা), নিৰ্মালী বৰমুদৈ (চুইটি), ৰাজশ্ৰী শৰ্মা (গোলাপী ওৰফে ৰোজী)\nৰোমাণ্টিকদ্বয় : ৰিণ্টুমণি দত্ত (চানী), ৰিমঝিম ৰিমা (মালিনী)\nদিগন্ত কুমাৰ ভট্টাচাৰ্য্য (বিকি), আৰাধনা বৰুৱা (মাধুৰী)\nকাহিনী আৰম্ভ হয় কলেজৰ ৰেগিঙেৰে। দ্ৰোণ কেমেৰাৰে প্ৰথমে ফটাপুৰ কলেজৰ প্ৰবেশদ্বাৰ দেখুওৱা হয়। লাহে লাহে কলেজৰ ভিতৰলৈ কেমেৰা যাব। কলেজৰ কেণ্টিন দেখোৱা হ’ব। ভিতৰত কেইবাজনো ল’ৰা ছোৱালীক তলমুৰকৈ থিয় হৈ থকা দেখা যাব। কেমেৰা ঘূৰিব আৰু পিছমুৱাকৈ প্লাষ্টিকৰ চকীত বহি থাকিব এজন ল’ৰা। কেমেৰাই ক্ল’জআপত দেখুৱাব ল’ৰাজনক ভৰিৰপৰা। পিন্ধনত আঠু ফটা জিনচ্, ভৰিত নাইকীৰ জোতা, এদিদাচৰ ক’লা টি চাৰ্ট\nআৰু ডিঙিত সোণৰ মোটা চেইন। তেনেতে ল’ৰাজনে ডায়লগ দিব (এই ৰ’লটো কৰিব দিগন্ত ভট্টাচাৰ্য্যই) ডায়লগ দিয়াৰ সময়ত তেওঁৰ মুখখন আধাফাল কাণেৰে সৈতে দেখুওৱা হ’ব। কাণত মহৰ শিঙৰ পেপাৰ ষ্টাইলত কাণফুলি এপাত থাকে। বয়স বাইশ বছৰমানৰ ভিতৰত হ’ব। তেওঁৰ কাষত চকীত ভেজা দি এজন ল’ৰা থিয় দি থাকে। যদিও কলেজত পঢ়ি থকা ছাত্ৰ কিন্তু তেওঁৰ বয়স ত্ৰিশ উনত্ৰিশ মান হ’ব। (এই ৰ’লটো কৰিব ৰিণ্টুমণি দত্তই) কাষৰ চকী এখনত বহি টেবুলত ভৰি থৈ বহি থাকিব।\nবিকি : কি হ’ল? এতিয়ালৈ কোনেও নিজৰ নামবোৰ কোৱা নাই যে?\nচানী : ভণ্টিহঁতে লাজ কৰিছে চাগৈ? হয়নে চুইটি?\nএইবুলি হাঁহি এটি মাৰি এগৰাকী নবাগতাৰ কাণৰ ওচৰলৈ মুখখন লৈ যায়। ছোৱালীজনীয়ে ভয় খাই পিছুৱাই যায়। আৰু খোনাকৈ কয়,\nমোৰ নাম মা মা মা…মালিনী (এই ৰ’লটো কৰিব ৰিমঝিম ৰিমাই)\nচানী : কি কৈছা? অলপ ডাঙৰকৈ কোৱা।\nমালিনী : মোৰ নাম মালিনী খুৰাদেউ..\nলগে লগে ডেনীয়ে হাঁহিত চকীৰ পৰা বাগৰি যায় আৰু বিকীয়ে চকীৰপৰা জাপ মাৰি নামি ঘূৰি দিয়ে। নৱাগত ছাত্ৰ ছাত্ৰীবোৰে চাই থাকে ভয়ে ভয়ে। চানীয়ে ডেনীৰ ফালে পেন্দোৱাকৈ চাই থাকে।\nডেনী : খুৰা নহয় মাইনা। এখেত আমাৰ কলেজৰ চিনিয়ৰৰো চিনিয়ৰ ষ্টুডেণ্ট। যোৱা আঠ বছৰ ধৰি এই কলেজৰ মোহ এৰিব পৰা নাই।\nলগে লগে বিকিয়ে ডাইলগ দিয়ে,\nবিকি : কি ঠিক দুবছৰৰ পিছত তোমালোকৰো সহপাঠী হৈ যাব পাৰে।\n“গান গাব জানা?” – মালিনীক বিকিয়ে সোধে\nমালিনীয়ে মূৰ জোকাৰে।\nচানী : নাচিব?\nনালিনী : নাজানো।\nডেনী : কবিতা লিখিব?\nমালিনী : নাজানো।\nবিকি : কি জানাহে?\nলগে লগে দুৱাৰমুখৰপৰা এটা ডাইলগ আহে,\nপ্ৰিঞ্চিপালক কৈ কাণত ধৰাব জানো কিন্তু (এটি ছোৱালীৰ কণ্ঠ ভাহি আহে। এই ৰ’লটো কৰিব আৰাধনা বৰুৱাই)\nসকলোৱে ঘূৰি চায় আৰু..\nবিকিয়ে “কাৰ ইমান সাহস” বুলি কৈ ৰৈ যায় আৰু ৰ লাগি ছোৱালীজনীক চাই থাকে।\nছোৱালীজনীয়ে গপগপাই আহি মালিনীক হাতত ধৰি টানি আনে।\nতেনেতে বিকিয়ে কয়, “নামটো জানিব পাৰিমনে”?\nযুৱতী : প্ৰিঞ্চিপালক গৈ সুধিব।\nমালিনী আৰু যুৱতীগৰাকী যাবলৈ ওলোৱাত চানীয়ে মালিনীৰ কাণৰ কাষত লাহেকৈ কয়,\nচানী : খুৰা নহয় মই দাদাহে মনত ৰাখিবা।\nমালিনীয়ে তলমূৰকৈ গুছি যায়। বিকিয়ে ৰ লাগি সিহঁত যোৱাৰ ফালে চাই থাকে। চানী আৰু ডেনীয়ে চিঞৰে, “ছোটু চাহ দুই কাটিং”।\nকলেজৰ সোমোৱা গেটত তিনিখন বাইক থাকে। তাৰে এখনত বিকিয়ে শুই থাকে কপালত হাতখন দি। ওপৰৰ ফালে চাই কিবা ভাবি থাকে। ডেনীয়ে মোবাইল পিটিকি থাকে আৰু চানীয়ে কলেজত অহা ছোৱালীবোৰক ‘হাই বেবী, হাই জান, হাই চুইটি’ বুলি জোকাই থাকে। ডেনীয়ে এবাৰ বিকিৰ ফালে কেৰাহীকৈ চাই আৰু এবাৰ আকাশলৈ চাই কয়,\nডেনী : আবে ব্ৰাডাৰ, আজি কি আচমানত ডাবল সুৰুজ ওলাল নেকি বে?\nবিকি : তাইৰ নামটো কি আছিল?\nডেনী : কাৰ নাম?\nবিকি : কালি যে কেণ্টিনত লগ পাইছিলো।\nচানী : আবে ব্ৰাদাৰ পৰিলি ন? প্ৰেমত?\n(ডেনীৰ ফালে চকু টিপিয়াই দি হাঁহে)\nএনেতে ডেনীয়ে চিঞৰে “আহি গ’ল.. তাই আহি গ’ল”। লগে লগে বিকিয়ে জাপ মাৰি বাইকৰপৰা নামে আহে আৰু ‘ক’ত ক’ত’ বুলি চাৰিওফালে চায়। তেনেতে বাইকত উঠি এজন আৰোহী আহি ক্ৰাচকৈ বাইকখন ৰখাই দিয়ে চানীৰ কাষত।\nচানীয়ে আঐ মৰিলো বুলি জপিয়াই দিয়ে। তিনিও চাই থাকে বাইকখনলৈ আৰু আৰোহীয়ে হেলমেটটো খুলি দিয়ে আৰু বিকি আৰু ডেনীয়ে “আৰে তই” বুলি একেমুখে কয়।\nক্ল’জআপত বাইক আৰোহীক দেখুওৱা হয়। আৰোহীয়ে এটা ক’লা জিনচ্, ৰঙা পখৰা চাৰ্ট, হাতত এপাত লোহাৰ খাৰু, ভৰিত স্নিকাৰ আৰু মূৰত এখন ৰঙা ৰুমাল বান্ধিছে। ক্ল’জআপত হাঁহিৰে সৈতে “হাই বিকি ব্ৰ” বুলি কয় আৰু চুইংগামৰ পেকেটটো দলিয়াই দিয়ে বিকিলৈ।\n“আৰে ৰোজী?” (এই ৰ’লটো কৰিব ৰাজশ্ৰী শৰ্মাই)\n“এইখন নতুন ল’লি নেকি ৰে” বুলি চানী আৰু ডেনীয়ে বাইকখন লাৰি চায়।\nৰোজী : অ…ব্ৰো, ফাদাৰৰপৰা ল’লো বাৰ্থডে গিফ্ট। তহঁতকো চলাব দিম দে মাজে মাজে।\nবিকি : মাইলেজ কেনেকুৱা বাইকৰ?\nৰোজী : পুৰা চুপাৰমেন টাইপ উৰি আহে ভাই।\nডেনী : ৰোজী বেহেন, মোৰ পাঁচ নম্বৰ গাৰ্লফ্ৰেণ্ডজনীক এদিন ডেটিঙত নিবলৈ দিবি দেই।\nৰোজী : কাম নাই মোৰ! তই গাৰ্লফ্ৰেণ্ড সলাই থাকিবি মাহে মাহে আৰু মই বাইক দিম ঘূৰাবলৈ। আগৰখনো তোৰ কাৰণে বেচিলো। তই বুলি মোক কেইবাদিনো খেদিছে বহুত ছোৱালীয়ে। শিলগুটিও মাৰিছে এজনীয়ে। গতিকে তই হাত নিদিবি মোৰ বাইকত।\nআৰু বেহেন কাক কৈছ ৰে… মই ভাই হয় তহঁতৰ। বুজিলি..\nচানী : মোক দিবি দেই ৰোজী ব্ৰাদাৰ। মই মালিনীক তোৰ বাইকৰ পিছত লৈ যাম এদিন। ব্ৰহ্মপুত্ৰৰ পাৰৰ বালিত বাইক চলাই গাম দুয়ো “জিন্দেগী..হাম চফৰ..এক চুহানা…য়হা কাল ক্যা হো কিচনে জানা…” ওহ মালিনী। তুমি হ’বা হেমা মালিনী আৰু মই হ’ম ৰাজেশ খান্না।\nবিকি, ৰোজী, ডেনীয়ে খিলখিলাই হাঁহে।\nবিকি : বুঢ়া, ৰাজেশ খান্না, হেমা মালিনীকে চিনি পাৱ! আবে আজিকালি বৰুণ ধৱন, ৰণবীৰ সিং, দিপীকা, আলিয়াৰ যুগ। আৰু কি জা…ন..\nএনেতে মালিনী আৰু তাইৰ লগত কেণ্টিনত দেখা ছোৱালীজনী পাৰ হৈ যায়। বিকিয়ে তাইক দেখি কথা পতা বন্ধ কৰে। চানীয়ে হাতেৰে চুলিখিনি ব্ৰেক ব্ৰাচ কৰে।\nচানীক জোকাবলৈ ডেনীয়ে কয়,\nডেনী : চানী দা তোৰ ভতিজী আহিছে। এই বুলি ৰোজীক চকু টিপ মাৰি দিয়ে।\nৰোজী : কোন ভতিজী অ’?\nডেনী : আবে তই নাজান? কালি আমাৰ চানীদাৰ ভতিজী এজনী আহিছে কলেজত। ফাৰ্ষ্ট ইয়েৰত পঢ়ে।\nবিকি, ৰোজী হাঁহিত বাগৰি পৰে। চানীয়ে ডেনীক খেদা মাৰি যায়।\nপ্ৰিঞ্চিপালৰ কোঠা দেখুওৱা হয়। চকীত প্ৰিঞ্চিপাল বহি থাকে। (এই ৰ’লটো কৰিব হেমন্ত কাকতিয়ে) তেওঁ খঙেৰে চাই থাকিব সমুখত তলমূৰকৈ থিয় হৈ থকা দুজন ল’ৰাক। তাৰে এজন চানী আৰু এজন ডেনী। আনহাতে প্ৰিঞ্চিপালৰ কাষত এজনী ছোৱালী থিয় দি থাকে। (নিৰ্মালী বৰমূদৈ)\nপ্ৰিঞ্চিপাল কটকী : কোৱা, এতিয়া কিয় মাত নাই? কোনে জোকাইছিল চুইটিক?\nচানী : চাৰ আমি জোকোৱা নাই।\nডেনী : চাৰ আমি নামহে সুধিছোঁ চিনাকি হ’বলৈ।\n– তেনেকে কৈ সি চুইটিক চায়।\nপ্ৰি.কটকী : চুপ! মই সকলো দেখিছোঁ নিজে। পঢ়া শুনাৰ নাম নাই, মিছামিছি কলেজৰ ছিট দখল কৰি ৰাখিছে।\nডেনী : চাৰ মই আজিলৈ কোনো ছোৱালীক মাতিয়ে পোৱা নাই। ন ভণ্টি?\n– এইবুলি চুইটিৰ ফালে চায়।\nপ্ৰিঞ্চিপাল : চুপ! বদমাছ, লাজ নালাগে তোমালোকৰ? পঢ়া শুনা কৰিবলৈ এৰি দিনটো কলেজৰ গেটত বহি থাকা। নতুন ল’ৰা ছোৱালীক ৰেগিং কৰা। খবৰদাৰ আজিৰপৰা যদি মই আকৌ কমপ্লেইন পাওঁ এইবাৰ উলিয়ায় দিম কলেজৰপৰা। আৰু কি কৈছা কোনো ছোৱালীক মাতি পোৱা নাই তোমালোকে! মই কি অন্ধ?\n– এইবুলি ফ্লেচবেক দেখুৱাব।\nকলেজৰ গেটত চানী আৰু ডেনী ৰৈ থাকে। চুইটি (নিৰ্মালী বৰমূদৈ) সোমাই আহে। চানীয়ে ৰ’বলৈ কয় তাইক। ডেনী আগবাঢ়ি আহে।\nডেনী : কি নাম মইনা?\nডেনী : আস কি মিঠা নামটো। বৰ ধুনীয়া তুমি। প্ৰথম দেখিয়ে প্ৰেমত পৰি গ’লো। তোমাক পাবলৈ মই সকলো পৰীক্ষা দিব পাৰিম জীৱনত।\n‘হুহ’ বুলি চুইটি গুছি যায়।\nপুনৰ প্ৰিঞ্চিপালৰ কোঠা দেখুওৱা হয়। চানী আৰু ডেনীয়ে সেমেনা সেমেনি কৰি থাকে। চুইটিৰ ওঁঠত দুষ্ট হাঁহি।\nচুইটি : আৰু এওঁ বোলে মোক পাবলৈ (ডেনীলৈ চাই) জীৱনৰ সকলো পৰীক্ষায়ে পাছ কৰিব মোমাইদেউ।\n– প্ৰিঞ্চিপালৰ ফালে চাই কয় তাই।\nডেনী আৰু চানী চক খায় উঠে। প্ৰিঞ্চিপালে দুয়োলৈ চাই কয়,\n“আগতে ক্লাছৰ পৰীক্ষাবোৰ পাছ কৰি লোৱা মোৰ সোণামুৱাহঁত। তাৰপিছত আন পৰীক্ষা”।\nতাৰপিছত চানীলৈ চাই কয়,\n“তোমাৰ লগত পঢ়া ল’ৰা এতিয়া ল’ৰাৰ বাপেক হৈছে গম পাইছানে? এইবছৰ পাছ নকৰিলে অহা বছৰৰপৰা কলেজলৈ অহা বন্ধ।”\nএনেতে মালিনী সোমাই আহে “খুৰাদেউ” বুলি কৈ। চানীয়ে লগে লগে চাৰ আমি যাওঁ বুলি কৈ দৌৰা দৌৰিকৈ ডেনীৰ লগত ওলাই যায়। বাহিৰত বিকি ৰৈ থাকে। চানীয়ে বকুত থুৱাই কয়, “ৰক্ষা পৰিলো। হে হৰি, এজনী ভাগিনী, এজনী ভতিজী আৰু সেইজনী বা কি হয়?”\nএনেতে ছোটুৱে বিকি দা..বিকি দা বুলি দৌৰি দৌৰি আহে।\nছোটু : বিকি দা, আপোনাৰ হিৰোইনৰ নাম পাই গ’লো।\nবিকি : কি? জল্দি ক। (বেকগ্ৰাউণ্ডত ভায়োলিন বাজে)\nছোটু : মাধুৰী।\nমাধুৰী ৰিক্সাত আহি থাকে। তেনেতে বিকিয়ে পিছফালৰপৰা মাধুৰী মাধুৰীকৈ মাতি থাকে। মাধুৰীয়ে পিছফালে চাই বিকিক দেখি মুখখন ঘূৰাই দিয়ে। বিকিয়ে মাধুৰী শুনা বুলি কয় কিন্তু মাধুৰীয়ে ৰিক্সাৱালাক জোৰকৈ চলাবলৈ কয়। হঠাত বিকিয়ে ৰিক্সাৰ সমুখত ৰখাই দিয়ে বাইকখন। ৰিক্সাৱালাৰ লগতে মাধুৰীও চক খাই যায়।\nমাধুৰী : কি অসভ্যালি এয়া? কলেজৰ চিনিয়ৰ এজন হৈ লাজ লগা নাই এনেকৈ পিছ ল’বলৈ? আৰু মোৰ নাম আপুনি কেনেকৈ জানিলে?\nবিকি : (থতমত খাই অলপ) মোৰ তোমাক জোকোৱাৰ কোনো চখ নাই। আৰু বিকিয়ে কোনো ছোৱালীৰ পিছত নুঘূৰে। তুমি যদি সেইদিনা কেণ্টিনৰ কথা কৈছা তেনেহ’লে সেইয়া ধেমালীহে আছিল। তোমাৰ বেগটো ৰাস্তাত পৰি আহিছিল। লোৱা..\nবিকি গুছি যায়। মাধুৰীয়ে চাই থাকে।\nক্লছ ৰুমৰ ভিতৰত। ছাত্ৰ ছাত্ৰীবোৰে চিঞৰি থাকে। মাধুৰীয়ে আনমনা হৈ বাহিৰলৈ চাই থাকে। দূৰত বিকিয়ে ক্লাছৰ বাৰাণ্ডাত বহি কিবা লিখি থাকে। কেমেৰাই এবাৰ মাধুৰী আৰু এবাৰ বিকিৰ ফালে দেখুৱায়। মালিনীয়ে কাষত বহি কিবা লিখি থাকে আৰু মাধুৰীক কিবা এটা সুধিব বিচাৰে কিন্তু মাধুৰীক অন্যমনস্ক হৈ থকা দেখি গাত হেচুকি দিয়ে।\nমালিনী : কি হ’ল?\nমাধুৰী : একো নাই হোৱা।\nমালিনীয়ে বাহিৰলৈ চাই মাধুৰীক চিকুটি দিয়ে আৰু কয় ‘সঁচা’?\nমালিনী : শুনিছোঁ কলেজৰ বেষ্ট বয় হেনো। খুব ভাল খেলুৱৈ আৰু কবিতাও লিখে। দেখিবলৈও হেণ্ডচাম দেই।\nমাধুৰী : তাতে কি হ’ল?\nমালিনী : চিংগলো বোলে। শুনিছোঁ তোমাৰ বিষয়ে হেনো সকলো তথ্য আহৰণ কৰিছে।\nমাধুৰী : তুমি ক’ত গম পালা?\nমালিনী : কেণ্টিনৰ ছোটুৰপৰা। মোৰ আগত তোমাৰ কথা কেইবাদিনো সুধিছিল। এদিন মই কিয় সুধিছ আৰু মালিকক কৈ চাকৰি খেদাম বুলি ধমকি দিয়াত চব খুলি ক’লে।\nমাধুৰী : কি?\nমালিনী : উম! আৰু মইও দেখিছোঁ নিজ চকুৰে। তোমাক যেনেকৈ দূৰৈৰপৰা ৰ লাগি চাই থাকে।\nমাধুৰী : ল’ৰাজনক মই আগতে কেতিয়াও লগ পোৱা নাই আৰু দেখাও নাই, কিন্তু তথাপি এনেকুৱা লাগে যেন মই বহুত ওচৰৰপৰা লগ পাইছো।\nমালিনী : (চকু ডাঙৰ কৰি) হাঁ?\nতেনেতে প্ৰফেছাৰ শৰ্মা (অভিজিত কলিতা) সোমাই আহে। সকলোৱে থিয় হৈ ‘গুড আফটাৰনুন চাৰ’ বুলি কয়।\nপ্ৰফেছাৰ শৰ্মা : গুড আফটাৰনুন। বহা সকলোৱে। আজি মই তোমালোকক ক্লাছ নকৰো। বিশেষ কথা এটাহে ক’ম।\nছাত্ৰ ছাত্ৰী : কি কথা চাৰ?\nপ্ৰফেছাৰ শৰ্মা : আমাৰ কলেজৰপৰা সাংস্কৃতিক অনুষ্ঠানত ভাগ ল’বৰ বাবে প্ৰত্যেক বছৰে নতুন ছাত্ৰ ছাত্ৰীক লৈ যোৱা হয়। আমি এডমিচনৰ সময়তে ছাত্ৰ ছাত্ৰীসকলৰ অন্যান্য দিশৰ পাৰদৰ্শিতাসমূহৰ বিচাৰ কৰো। এইবছৰো প্ৰথম বাৰ্ষিকৰপৰা মাধুৰী আৰু মালিনী তোমালোক দুয়ো ছোৱালীৰ ফালৰপৰা নিৰ্বাচিত হৈছা। দুয়ো সুন্দৰ গান আৰু কবিতা আবৃত্তি কৰা বুলি জানো।\nমাধুৰী : চাৰ মই নোৱাৰিম। মোক ঘৰৰপৰা যাবলৈ নিদিব। দেউতাই অনুমতি নিদিব।\nপ্ৰ.শৰ্মা : মই কথা পাতিম। দোণ্ট ৱৰী। তেখেতে মোৰ কথা নেপেলায়। আৰু মালিনী তুমিও ৰিয়াজ কৰা ভালকৈ। ইয়াৰ উপৰি হিতেশ, টবিবৰ, ভাস্কৰ, পৰিস্মীতা, মিতালী তোমালোকো চিলেক্ট হৈছা। সাজু হোৱা যাবলৈ।\nসকলোৱে সমস্বৰে : হ’ব চাৰ।\nপ.শৰ্মা : আৰু তোমালোকৰ লগত কলেজৰ চিনিয়ৰ কেইজনমানো যাব। আৰু মাধুৰী তুমি থাৰ্দ ইয়েৰৰ ষ্টুডেণ্ট বিকি কাকতিয়ে লিখা কবিতা আবৃত্তি কৰিব লাগিব আৰু মালিনীৰ লগত গিটাৰত সংগত কৰিব চানী হাজৰিকাই।\nকলেজৰ অডিটৰিয়ামত সকলো ছাত্ৰ ছাত্ৰীয়ে প্ৰেকটিচ কৰি থাকে। মালিনীয়ে গান গাই থাকে আৰু কাষত চানীয়ে গিটাৰ বজাই থাকে। মালিনী আৰু চানীয়ে দ্বৈত গীত এটি গাই আছে, “মলয়াৰ দুপাখিত… মোৰ মনৰ বতৰা…পঠিয়ালো তোমালৈ…তুমি আদৰি ল’বা…” গীত গাই থাকোতে চানীয়ে সপোনত মালিনীৰ লগত টাৱাঙৰ বৰফত নাচি নাচি গান গোৱা দেখুওৱা হ’ব।\nআনহাতে কাষত কবিতা প্ৰেকটিছ কৰি থকা মাধুৰীলৈ চাই বিকিয়ে গোৱাৰ সমুদ্ৰ তীৰত ভাবত নাচি নাচি গোৱা দেখুৱায়।\nতেনেকৈ নাচি থকা চুইটিলৈ চাই খোল বজাই থকা ডেনীয়ে সপোন দেখে চুইটিৰ হাতত ধৰি নচা চেৰাপুঞ্জীৰ জলপ্ৰপাত বোৰৰ তলত, পাহাৰত জপিওৱা। হঠাত হুলস্থুল হোৱাত তিনিও সপোনৰপৰা উভতি আহে। কেণ্টিনৰ ফালে সকলোৱে দৌৰা দেখা পাই তিনিও সেইফালে দৌৰে আৰু কেণ্টিনৰ মজিয়াত ছোটু বেহুচ হৈ মাটিত পৰি আছে। কাষত কেণ্টিনৰ মালিক তথা ৰান্ধনী কনক (দেৱজিত শৰ্মা) বহি ছোটুক বিচি থাকে।\nবিকিয়ে কি হ’ল বুলি সোধে। চানী আৰু ডেনীয়ে ছোটুক কোলাত উঠাই লয় আৰু হস্পিতাললৈ লৈ যায়।\nহস্পিতালত ছোটু শুই থাকে। জ্ঞান তেতিয়ালৈ অহা নাই। অজ্ঞান অৱস্থাতে খাজানা খাজানা বুলি বিৰবিৰাই আছে। কাষত মাধুৰী, মালিনী আৰু চুইটিও ৰৈ থাকে। ডাক্তৰ সোমাই আহে আৰু সোধে, “ল’ৰাজনৰ গাৰ্জেন কোন?” কনকে মই বুলি কয়। ডাক্তৰে তেওঁক বাহিৰলৈ মাতি নিয়ে আৰু কিবা কিবি সোধে। তাৰোপৰি তেজ লাগিব আৰু তেজৰ গ্ৰুপৰ বিষয়ে কোৱাত বিকিয়ে মই দিম বুলি কয়। মাধুৰীয়ে মুগ্ধ দৃষ্টিৰে বিকিলৈ চাই থাকে। একেদৰে চানী আৰু ডেনীয়ে ছোটুক ভৰিত মালিচ কৰি দিয়া, দৰব পাতি আনি দিয়া দেখি মালিনী আৰু চুইটিয়েও সুখী হোৱা দেখুৱায়। ছোটুৱে জ্ঞান ঘূৰাই পাই পানী খাব খোজাত মালিনীয়ে পানীৰ জগটো আনিবলৈ যায় আৰু চানীয়ে পানীৰ জগটো আগবঢ়াই দিয়ে। দুয়োৰে চকুত চকু পৰাত চানী লাজত ৰঙা পৰে আৰু বেকগ্ৰাউণ্ডত গীটাৰ বাজে….\nটেক ওৱান.. টেক টু..\nহস্পিতালৰ কোঠা দেখুওৱা হয়। বাহিৰত বহুতো মানুহ, নাৰ্চ আদিক কাম কৰি থকা দেখা যায়। ক্ল’জআপত ১০৩ নং কোঠাত ছোটু বিচনাত শুই আছে। কাষত কেণ্টিনৰ মালিক কনক বহি আছে তলমুৰকৈ। বিকি, চানী আৰু ডেনী সোমাই আহে।\nবিকি : কনকদা, ছোটুৱে কিবা খাইছেনে?\nছোটুৰ ফালে চাই বিকিয়ে ছোটুক সোধে,\n“ছোটু ভাল পাইছ?”\nছোটুৱে একো নকয়। কেৱল উদাস দৃষ্টিৰে চাই এবাৰ বিকিক। তাৰপিছত লাহেকৈ হাঁহে আৰু মূৰটো লাহেকৈ জোকাৰি ভাল পোৱা বুলি কয়।\nকনক : কাকোৱে চিনি নোপোৱা হৈছে সি। মোকো চিনি নাপায়। চোৱাচোন আঠ বছৰ বয়সৰপৰা সি মোৰ লগত আছে। তাৰো কোনো নাই আৰু মোৰো কোনো নাই। কিন্তু সি মোকে চিনি নোপোৱা হ’ল।\nবিকি : আগতেও এনেকুৱা হৈছিল নেকি তাৰ?\nকনক : সৰুতে দুবাৰ হৈছিল। তাক মই স্কুলত নাম লিখি দিছিলো পঢ়াম বুলি। কিন্তু কিতাপ দেখিলে সি ভয় খাইছিল। আৰু যেতিয়াই সি পৰীক্ষা দিবলৈ যায় তেতিয়াই বহুত ভয় খাইছিল।\nবিকি : বহুতে পৰীক্ষা বুলিলে অলপ ভয় খায়েই। সেইবুলি বেমাৰ হ’বনে?\nকনক : হ’ব পাৰে। কিন্তু দুবাৰ সি পৰীক্ষাৰ মাৰ্কছিট দেখি বহুত জোৰে চিঞৰ মাৰি বেহুচ হৈ গৈছিল। তাৰপিছৰপৰা সি নিজে স্কুল নোযোৱা হৈছিল। আৰু সি বেহুচ হোৱা সময়ত খাজানা.. খাজানা বুলি বিৰবিৰাইছিল।\nকাষতে থকা নাৰ্চগৰাকীয়ে কয় যে ৰাতি তেওঁ দৰব দিবলৈ অহাত ছোটুৱে “সেইয়া মোৰ খাজানা” বুলি কেইবাবাৰো চিঞৰে।\nচানী আৰু ডেনী সোমাই আহে। লগত প্ৰিঞ্চিপাল কটকী আৰু প্ৰফেছাৰ শৰ্মাও আহে। তেওঁলোকে কথাখিনি শুনে। বিকি আৰু কনক থিয় হয়।\nপ্ৰিঞ্চিপাল : আমি বাহিৰত ডাক্তৰ ভূঞাৰ লগত কথা পাতিলো। তেওঁ ছোটুক অলপ বাহিৰত ফুৰি আহিবলৈ কৈছে। যিহেতু ছোটুক আমি সৰুৰেপৰা লগ পাইছোঁ কলেজৰ কেণ্টিনত। সি আমাৰ সকলোৰে মৰমৰ। গতিকে….\nশৰ্মা : গতিকে বিকি, চানী ছোটুক তোমালোকৰ সাংস্কৃতিক অনুষ্ঠানলৈ লৈ যোৱা। সি ভাল পাব।\nচানী : (শৰ্মালৈ চাই) চাৰ এইটো কিবা ৰাজ পিছলে জনম কি ৰহস্য নহয়তো?\nপ্ৰিঞ্চিপাল : এইবোৰ ভাবিবলৈ মূৰটো পুৰা খটোৱা। পিছে পঢ়াতহে নাই।\nবিকি, ডেনীয়ে মুখ টিপি হাঁহে। চানীয়ে তলমূৰ কৰে। হঠাত ছোটুৱে চিঞৰে, “খাজানা..মোৰ খাজানা আছে ফটাবাৰী গাঁৱত।” তাৰপিছত সি শুই পৰে।\nমাধুৰী সোমাই আহে। হাতত খোৱা বস্তুৰ টোপোলা। হঠাৎ কলেজৰ প্ৰিঞ্চিপালক দেখি কয় ‘দেউতা’…\nকটকী : মধু তুমি?\nমাধুৰী : দেউতা এওঁৰ বাবে অলপ খোৱা বস্তু আনিছোঁ।\n– এইবুলি তাই বিকিলৈ চাই কয়।\nহঠাত কিবা মনত পৰাৰ দৰে মাধুৰীয়ে কয়, ‘মানে মানে এওঁলোকৰ বাবে’।\nবিকিৰ চকু উজ্জ্বল হৈ যায়। ডেনী আৰু চানীয়ে চকু টিপ মাৰে ইজনে সিজনক।\nলাহে লাহে ঘৰ, গছ, পাহাৰ আদি পাৰ হৈ যোৱা দেখুওৱা হয়। খিৰিকীৰে মাধুৰীয়ে বাহিৰৰ ফালে চাই থাকে তলৰ ছিটত বহি। ওপৰৰ ছিটত মালিনী, চুইটি শুই থাকে। হঠাতে কোনোবা আহি মাধুৰীৰ কাষত বহে। তাই মুখ ঘূৰাই চাই দেখে বিকি আহি বহিছে। মাধুৰী নাৰ্ভাচ হয়।\nবিকি : ইমান মন দি কি চাই আছা?\nমাধুৰী : ঠাইবোৰ কিবা চিনাকি যেন লাগিছে।\nবিকি : মোৰো লাগিছে।\nমাধুৰীয়ে বিকিলৈ চাই কথাষাৰ শুনি। বিকিয়ে মাধুৰী লৈ চাই থাকে। দুয়ো দুয়োকে চাই থাকে একেথৰে।\nহঠাত কাৰোবাৰ কাহ শুনি দুয়ো উচপ খাই উঠে। দুয়ো চাই দেখে কাষত চানী থিয় হৈ আছে। ডেনীয়ে চুইটিক জগাই আছে। মালিনীয়ে ওপৰৰপৰা নামি বেগবোৰ ৰেডি কৰি আছে।\nচানী : ( বিকিলৈ চাই) নামিবৰ হ’ল বাপ।\nমাধুৰীয়ে নিজৰ বেগ সামৰে। বিকি নিজৰ ছিটলৈ গৈ বেগ উলিয়ায় আৰু ছোটুকো হাতত ধৰি আনে।\nফটাবাৰী ৰেল ষ্টেচনৰ চাইন বোৰ্ড ক্ল’জআপত আহে।\nষ্টেচনত নামিয়ে ছোটুৱে “খাজানা মোৰ খাজানা… এইয়া মোৰ ঘৰ, নগেন.. সুনীল তহঁত ক’ত… মই আহিছো চা” বুলি চিঞৰে। তাৰপিছত বেহুচ হৈ যায় পুনৰ।\nফটাবাৰী গাওঁ নাম যদিও বৰ্তমান চহৰ। গাঁৱৰ চিন মোকাম একো নাই। ডাঙৰ অট্টালিকা, শ্বপিং মল আদি সকলো সুবিধা আছে। পুৰণি চিহ্নৰ ভিতৰত কেৱল কলেজখন, স্কুলখন আৰু ডাক বাংলোটো আছে আৰু আছে কলেজৰ পিছফালৰ পুখুৰীটো। আগৰ পাৰ্কখনৰ ঠাইত ডাঙৰ হোটেল হ’ল। আৰু আছে যদু মহাজনৰ ঘৰটো। উৱলি গৈছে ঠায়ে ঠায়ে।\nসকলোকে ডাক বাংলোত থাকিবলৈ দিয়ে। পিছদিনা সকলোৱে ফটাবাৰী কলেজলৈ যায়।\nকলেজত সোমাইয়ে বিকি, চানী, মাধুৰী আৰু ছোটুৰ গা শিঁয়ৰি উঠে। কিবা যেন অদৃশ্য শক্তিয়ে সিহঁতক টানি নিছে। এনে লাগিছে যেন আটাইয়ে আগতেও আহিছে সেইখন কলেজলৈ।\nলগে লগে বেকগ্ৰাউণ্ডত শুনা যাব কিছুমান মাত, “ঐ নগেন, ঐ সুনীল, ডিম্বেশ্বৰ আহ.. গীতা আই লাভ ইউ…” লগতে খিলখিল হাঁহি।\nঅনুষ্ঠানৰ বাবে সকলোৱে অনুশীলন কৰে আৰু ভালদৰে অনুষ্ঠান কৰি ফটাপুৰ কলেজৰপৰা বিকি, মাধুৰীহঁত শ্ৰেষ্ঠ হয়। কিন্তু অনুষ্ঠানৰ শেষত বটা বিতৰণি সভাত যেতিয়া ফটাবাৰীৰ আটাইতকৈ জ্যেষ্ঠ তথা মৌজাদাৰ ৰঞ্জিত বৰপুজাৰীক (চিদানন্দ বৰা) মঞ্চলৈ মতা হয় বিকি, মাধুৰী, চানি চক খাই উঠে। যেন কৰবাত দেখিছে এই বুঢ়া মানুহজনক। একে মুখে কয় চবে, “ৰঞ্জিত”। তেনেতে দৰ্শকৰ আসনৰপৰা ছোটু দৌৰি আহে আৰু মৌজাদাৰৰ হাতত খামুচি ধৰি কয়, “কুমাৰ মোৰ খাজানা ক’ত? নগেন, সুনীল ক’ত?” আৰু বেহুচ হৈ যায়। ছোটুৰ কথা শুনি মৌজাদাৰে উচপ খায় উঠে।\nমৌজাদাৰৰ ঘৰ। পুৰণি যদিও আভিজাত্য পূৰ্ণমাত্ৰাই আছে। সকলোৱে বহি আছে, মাজত ছোটু। সমুখত মৌজাদাৰ। পৰিচালকে একচন কোৱাৰ লগে লগে মৌজাদাৰে ছোটুক ক’ব,\nমৌজাদাৰ : তুমি মোৰ নাম কুমাৰ বুলি কেনেকৈ জানিলা? এই নামটো বৰ্তমান মোৰ বাহিৰে কোনেও নাজানে! নগেন, সুনীলক কেনেকে চিনি পোৱা?\nছোটু : আমি একেলগে পঢ়িছিলো কলেজত। আপুনিও পঢ়িছিল আমাৰ লগত।\nবিকি, চানী, মাধুৰীহঁতে ইজনে সিজনৰ মুখলৈ চাব।\nমৌজাদাৰ : তোমাক দেখিলেতো উনৈশ বছৰমানহে যেন লাগে। কিন্তু নগেন আৰু সুনীলে চল্লিছ বছৰ আগতে কলেজত পঢ়া।\nছোটু : হয়,মই চল্লিছ বছৰ আগৰ কথাকে কৈছোঁ। নগেন, সুনীল, মই আৰু ডিম্বেশ্বৰ তিনিও নলে গলে লগা বন্ধু আছিলো। গীতা সুনীলৰ প্ৰেমিকা আছিল।\nলগে লগে ফ্লেচবেক দেখুৱাব। চল্লিছ বছৰ পিছুৱাই যাব। বেলবুতাম পেণ্ট, মোতা কালাৰৰ চাৰ্ট পিন্ধা হেপ্পী কাট চুলিৰ দুজন ল’ৰাক চাইকেল চলাই অহা দেখা যায়। এজনৰ পিছ চিটত ছোৱালী এজনী। তাই ববি প্ৰিংণ্টৰ শ্বৰ্ট ফ্ৰক পিন্ধিছে, ভৰিত হাইহিল, চুলিত ৰিবন বন্ধা আৰু মুখখনতকৈ ডাঙৰ চানগ্লাছ পিন্ধিব।\nডায়লগ বুলি কোৱাৰ লগে লগে “ঐ নগেন” বুলি মাতিব এজনে (নগেনৰ ৰ’ল কৰিব জিতু শৰ্মাই)\n“কি হ’ল সুনীল” বুলি নগেনে ক’ব। সুনীলৰ ৰ’ল কৰিব দেৱজিত শইকীয়াই আৰু তেওঁৰ প্ৰেমিকা গীতাৰ চৰিত্ৰ কৰিব নীলাক্ষি দেৱী ডেকাই।\nকলেজত প্ৰবেশ কৰিব ক্ৰমে নগেন, সুনীল আৰু গীতাই। তেনেতে সিহঁতক দেখি আগুৱাই আহিব ডিম্বেশ্বৰ। (নয়নমণি হালৈ) চাৰিও কলেজৰ কেণ্টিনলৈ যাব আৰু চিঙৰা চাহ খাব।\nডাইলগ আৰম্ভ হ’ব…\nনগেন : আজি পৰীক্ষাৰ ৰিজাল্ট দিব ভাই। ভয়হে লাগিছে।\nসুনীল : কিহৰ ভয়। পৰীক্ষা দিলে ৰিজাল্ট দিবই।\nগীতা : ইয়েচ বেবী। মই পাচ কৰিমেই।\nডিম্বেশ্বৰ : মোৰ গা কঁপিছে। এইবাৰো যদি ফেল কৰো, লাগিলে এটা চাবজেক্টতে ফেল কৰো, তেনেহ’লে মোক ঘৰৰপৰা উলিয়াই দিব।\nসুনীল : নকৰ ফেল। মই কৈছোঁ।\nপিছদিনা নগেন, সুনীল, গীতা, ডিম্বেশ্বৰে কেণ্টিনত চাহ খাই থাকে। ডিম্বেশ্বৰে মাৰ্কছিটখন চাই থাকে।\nনগেন : কিমান চাই থাক সেইখন! বোলো জীৱনত গোটেইকেইটা বিষয়ত প্ৰথম পাছ কৰিছ। নহ’লেতো বেক লাগিয়ে থাকে।\nগীতা : হয় দেই, প্ৰথমবাৰ আটাইকেইখন চাবজেক্টত পাছ কৰিছে সি কম কথানে!\nসুনীল : সেইখন ৰত্নৰ খাজানা হয় তাৰ। কম সৌভাগ্য নে?\nডিম্বেশ্বৰ : মই ভালকে থৈ দিম মোৰ খাজানাখন।\nতেনেতে ৰঞ্জিত ওৰফে কুমাৰে আহে আৰু থাপ মাৰি ডিম্বেশ্বৰৰ হাতৰপৰা মাৰ্কশ্বিটখন লৈ যায়।\nৰঞ্জিত : হা হা তোৰ খাজানা আজিৰপৰা মোৰ হাতত।\nনগেন, ডিম্ব, সুনীলে খেদি আহে ৰঞ্জিতক।\nসুনীল : ৰঞ্জিত দে তাক ঘূৰাই তাৰ মাৰ্কশ্বিটখন।\nৰঞ্জিত : নিদিলে একো কৰিব নোৱাৰ। ডিম্বেশ্বৰ তোৰ খাজানা মোৰ হাতত। হুহ\n– এইবুলি সি গুছি যায়।\nডিম্বেশ্বৰে ঠাইতে ঢলি পৰে।\nপুনৰ বাস্তৱলৈ উভতি আহে। ছোটুৱে মুখ ঢাকি কান্দিবলৈ ধৰে।\nছোটু : মোৰ কিয় পৰীক্ষালৈ ভয় লাগে আৰু মাৰ্কশ্বিট দেখিলে বেহুচ হওঁ বুজি পালো।\nৰঞ্জিত ওৰফে কুমাৰে উঠি আহি ছোটুৰ হাতত ধৰি ক্ষমা বিচাৰে আৰু ভিতৰলৈ যায়।\nৰঞ্জিত : ছোটু তোমাৰ খাজানা।\n– এইবুলি এটা বাকচ দিয়ে।\nছোটুৱে খুলি দিয়ে বাকচটো আৰু তাত ছোটুৰ পূৰ্ব জন্ম ডিম্বেশ্বৰৰ মাৰ্কশ্বিটখন ওলায়।\nবিকি, চানী, ডেনী, মাধুৰী, মালিনী, চুইটিয়ে আনন্দত চিঞৰি দিয়ে।\n« দ্য ৰেইনকোট – সৌমিত্ৰ যোগী\nসময়শৃংখল – সুৰঞ্জনা শর্মা »\nকিছু মজা লাগিল বা। ৰাজ পিছলে জন্ম কা🤣🤣\nৰোমাণ্টিক হিৰো”জন তামাম কিউট দেই\nপেইচা বচুল চিনেমা….\nপঢ়িলোঁ । বঢ়িয়া লাগিল ।\nমজ্জা লাগিল চিনেমাখন ।\nবাপ্পাঐ কি খাজানা😂\nতামাম ডলী, চিনেমাখন চাই থকা হেন পালো৷\nকোত কেংকে মাথা মাচ্ছি !!\nপঢ়িলোঁ ৷ প্ৰযোজক লাগিলে ক’বা ৷ কুৱেটৰ পৰা হ’লেও টানি আনিম ৷😊\nপ্ৰযোজক লাগিব মোক। পঢ়াৰ বাবে ধন্যবাদ\nচুপাৰ হিট.. পেইচা ৱচুল🤘


গুৰুতৰ অৱসাদজনিত ব্যাধি - অসমীয়া ৱিকিপিডিয়া\nনিদানিক অৱসাদ, গুৰুতৰ অৱসাদ, একমেৰু অৱসাদ, একমেৰু বিসংগতি, পুনৰাবৃত্ত অৱসাদ\nভিনচেণ্ট ভেন গঘৰ\nশোকাতুৰ বৃদ্ধ ('এট্ ইটাৰ্নিটিজ্ গে'ট')(১৮৯০)\nহতাশগ্ৰস্ততা, নিম্ন আত্ম-মৰ্য্যদা, সচৰাচৰ আনন্দ উপভোগৰ ক্ৰিয়াৰ প্ৰতি আগ্ৰহ হ্ৰাস, নিম্ন শক্তি, স্পষ্ট কাৰণৰহিত বেদনা, বিষ \n২০ বছৰৰ দশকত–৩০ বছৰৰ দশকত \n> ২ সপ্তাহ\nবংশগতিজনিত, পৰিৱেশগত, আৰু মনোবৈজ্ঞানিক কাৰণ \nপাৰিবাৰিক ইতিহাস, জীৱনত সংঘটিত গুৰুতৰ পৰিৱৰ্তন, বিশেষ কিছুমান ঔষধ, দীৰ্ঘকালীন স্বাস্থ্যৰ সমস্যা, নিচাযুক্ত দ্ৰব্যৰ সেৱন \nএকমেৰু বিসংগতি, অত্যধিক অমোঘ ব্যাধি, বিষণ্ণতা \nমনোবৈজ্ঞানিক পৰামৰ্শদান, অৱসাদৰোধী ঔষধ, ইলেক্ট্ৰ'কনভালছিভ থেৰাপী, ব্যায়াম \n১৬৩ মিলিয়ন (২০১৭)\nগুৰুতৰ অৱসাদজনিত ব্যাধি (Major depressive disorder-MDD), (যাক সচৰাচৰ হতাশগ্ৰস্ততা বা অৱসাদ হিচাপেও জনা যায়), হৈছে একধৰণৰ মানসিক ব্যাধি যাৰ বৈশিষ্ট্য হ'ল যে দুসপ্তাহ বা ততোধিক কালজুৰি নিম্ন মনোৱস্থা বিস্তৃত হৈ থাকে। নিম্ন আত্ম-মৰ্য্যদা, সচৰাচৰ আনন্দ প্ৰদানকাৰী ক্ৰিয়াকৰ্মৰ প্ৰতি আগ্ৰহ হ্ৰাস, নিম্ন শক্তি আৰু স্পষ্ট কোনো কাৰণৰহিত বেদনা বা বিষ- এইকেইটা হৈছে গুৰুতৰ অৱসাদজনিত ব্যাধিৰ সাধাৰণ লক্ষণ।  আক্ৰান্ত ভুক্তগোগীৰ মাজে সময়ে হোৱা বিভ্ৰম (delusion) আৰু অমূলপ্ৰত্যক্ষ(hallucination)-ও এই ৰোগৰ লক্ষণ।  ৰোগগ্ৰস্ত কিছুসংখ্যক লোকৰ ক্ষেত্ৰত কেইবা বছৰৰ অন্তৰত হোৱা গুৰুতৰ হতাশগ্ৰস্ততাৰ পৰ্ব উদ্ৰেক হয়, আৰু আন একাংশৰ ক্ষেত্ৰৰ ব্যাধিৰ লক্ষণ প্ৰায় সকলো সময়তে পৰিলক্ষিত হয়।  গুৰুতৰ অৱসাদ অধিক গম্ভীৰ, আৰু সৰ্বসাধাৰণ মানুহৰ জীৱনৰ অংশ দুঃখবোধতকৈ অধিককাল জুৰি ব্যাপ্ত হৈ থাকে।  গুৰুতৰ অৱসাদজনিত ব্যাধিয়ে আক্ৰন্ত ব্যক্তিৰ ব্যক্তিগত জীৱন, কৰ্মজীৱন, শিক্ষা, কেৰিয়াৰ, সামাজিক জীৱন, খাদ্যাভাসকে ধৰি সাধাৰণ স্বাস্থ্যৰ ক্ষেত্ৰতো বিৰূপ প্ৰভাৱ বিস্তাৰ কৰে।  গুৰুতৰ হতাশগ্ৰস্ততাত ভোগা প্ৰাপ্তবয়স্কসকলৰ মাজত ২-৮% লোকে আত্মহত্যাৰ পথ বাছি লয়, , আৰু আত্মহত্যাৰ জৰিয়তে মৃত্যু ঘটা প্ৰায় ৫০% লোকৰেই মৃত্যুৰ পূৰ্বকালীন অৱসাদ বা অন্য কোনো মনোৱস্থা সংক্ৰান্তীয় ব্যাধিত আক্ৰান্ত হোৱাৰ তথ্য পোৱা যায়। \nগুৰুতৰ অৱসাদজনিত ব্যাধিৰ ৰোগনিৰ্ণয় আক্ৰান্ত ব্যক্তিৰ প্ৰতিবেদিত অভিজ্ঞতা আৰু মানসিক অৱস্থা পৰীক্ষণৰ ওপৰত ভিত্তি কৰি কৰা হয়।  এই ব্যাধিৰ ৰোগনিৰ্ণয়ৰ বাবে কোনো পৰীক্ষাগাৰমূলক অধ্যয়ন নাই, কিন্তু এই ব্যাধিৰ সদৃশ লক্ষণ প্ৰদৰ্শনকাৰী আন শাৰীৰিক অসুস্থতাৰ নঞৰ্থক উপস্থিতি প্ৰমাণ কৰিবলৈ পৰীক্ষা কৰা হয়।  গুৰুতৰভাৱে অৱসাদগ্ৰস্ত ব্যক্তিসকলক সাধাৰণতে মনোবৈজ্ঞানিক পৰামৰ্শ-প্ৰদান আৰু অৱসাদৰোধী ঔষধ প্ৰদানৰ জৰিয়তে চিকিৎসা প্ৰদান কৰা হয়।  ঔষধৰ জৰিয়তে সুফল লাভ কৰে বুলি বিশ্বাস কৰা হয়, কিন্তু ইয়াৰ কাৰ্যকাৰিতা গুৰুতৰভাৱে আক্ৰান্ত ৰোগীৰ ক্ষেত্ৰতহে পৰ্য্যবেক্ষণীয়ভাৱে উল্লেখনীয় হয়।  ৰোগীক প্ৰদান কৰা কাউন্সেলিঙৰ পদ্ধতিসমূহৰ ভিতৰত আছে সংজ্ঞানাত্মক আচৰণগত মনোচিকিৎসা (Cognitive behavioral therapy, CBT) আৰু আন্তঃবৈক্তিক মনোচিকিৎসা (interpersonal therapy), আৰু আন চিকিৎসাপদ্ধতি সমূহৰ মাধ্যমেৰে সুফল লাভ নকৰিলে ইলেক্ট্ৰ'কনভালছিভ থেৰাপী (electroconvulsive therapy-ECT) ব্যৱহাৰ কৰা হয়।  আত্ম-হানি বা আত্মঘাতৰ আশংকাযুক্ত ৰোগীক চিকিৎসালয়ত ভৰ্তি কৰাব লগা হয়, আৰু কোনো কোনো ক্ষেত্ৰত এয়া ৰোগীৰ ইচ্ছাৰ বিৰুদ্ধেও হ'ব পাৰে। \nএই ৰোগৰ আৰম্ভণি সৰ্বসাধাৰণতে ব্যক্তিৰ ২০ বছৰ বয়সৰ দশকত আৰু ৩০ বছৰ বয়সৰ দশকত হয়, পুৰুষতকৈ নাৰী আক্ৰান্ত হোৱাৰ হাৰ প্ৰায় দ্বিগুণ। ২০১৭ চনৰ তথ্য অনুসৰি বিশ্বৰ প্ৰায় ১৬৩ মিলিয়ন লোক (পৃথিৱীৰ মুঠ জনসংখ্যাৰ প্ৰায় ২%) গুৰুতৰ অৱসাদজনিত ব্যাধিত আক্ৰান্ত।  জীৱনৰ কমপক্ষেও এটা বিন্দুত এই ৰোগত আক্ৰান্ত লোকৰ পৰিসংখ্যা জাপানত ৭% ৰ পৰা ফ্ৰান্সত ২১% লৈকে হয়।  জীৱনকালীন আক্ৰান্তৰ হাৰ উন্নত দেশসমূহত (১৫%) উন্নয়নশীল দেশসমূহৰ তুলনাত (১১%) অধিক।  ককাঁলৰ বিষৰ পিছতেই শাৰীৰিক অক্ষমতাত অৰিহণা যোগোৱা কাৰক হৈছে গুৰুতৰ অৱসাদজনিত ব্যাধি। \nগুৰুতৰ অৱসাদজনিত ব্যাধি পৰিভাষাটো আমেৰিকা যুক্তৰাষ্ট্ৰৰ এটা চিকিৎসকৰ গোটৰ দ্বাৰা ১৯৭০-ৰ দশকৰ মাজভাগত প্ৰথম প্ৰৱৰ্তিত হৈছিল।  বিশ্বাস কৰা হয় যে, গুৰুতৰ অৱসাদগ্ৰস্ততাৰ মুখ্য কাৰণ- বংশগতিজনিত কাৰক, পাৰিৱেশিক কাৰক আৰু মনোবৈজ্ঞানিক কাৰকৰ যুগপৎ প্ৰভাৱ।  তথ্যগতভাৱে, এই ব্যাধিৰ সৈতে জড়িত প্ৰায় ৪০% ঘটনাই বংশগতিজনিত কাৰকৰ প্ৰভাৱত সংঘটিত হয়।  ইয়াৰ সৈতে সংযুক্ত অন্যান্য হানি-কাৰকসমূহ হৈছে- ব্যাধিৰ পাৰিবাৰিক ইতিহাস, জীৱনত সংঘটিত গুৰুতৰ পৰিৱৰ্তন, কিছুমান ঔষধবিশেষৰ প্ৰয়োগ, দীৰ্ঘদিনীয়া স্বাস্থ্যজনিত সমস্যা, আৰু নিচাযুক্ত দ্ৰব্যৰ সেৱন।  এই ব্যাধিয়ে ৰোগগ্ৰস্ত ব্যক্তিৰ ব্যক্তিগত আৰু পাৰিবাৰিক জীৱন, আন্তঃবৈক্তিক সম্পৰ্ক, কৰ্মজীৱন, শিক্ষা, শয়নচক্ৰ, খাদ্যাভাস, আৰু সামগ্ৰিক স্বাস্থ্যলৈ ঋণাত্মক প্ৰভাৱ বিস্তাৰ কৰে।  অৱসাদজনিত ব্যাধিত সম্প্ৰতি আৰু পূৰ্বতে আক্ৰান্ত ব্যক্তিসকল আনৰ পৰা হীনদৃষ্টিৰো সম্মুখীন হ'ব লগাত পৰে। \nঅৱসাদ ব্যাধিগ্ৰস্ত ল'ৰা-ছোৱালীৰ মনোৱস্থা সাধাৰণতে বিমৰ্ষ হোৱাৰ পৰিৱৰ্তে বিৰক্তিপূৰ্ণ হোৱা দেখা যায়,  আৰু বয়স আৰু পৰিস্থিতিৰ ওপৰত নিৰ্ভৰ কৰি ভিন-ভিন লক্ষণ প্ৰদৰ্শন কৰিব পাৰে।  সৰহভাগ ল'ৰা-ছোৱালীয়েই বিদ্যালয়ৰ পঢ়া শুনাৰ প্ৰতি আগ্ৰহ হেৰুৱায় আৰু তেওঁলোকৰ শৈক্ষিক ফলাফল অৱক্ষয়িত হ'বলৈ ধৰে। এনে ল'ৰা-ছোৱালী সাধাৰণতেই মইমতীয়া, দাবীকাৰী, নিৰ্ভৰশীল, বা নিৰাপত্তাহীনতা-বোধযুক্ত হিচাপে আখ্যায়িত হয়।  ৰোগ নিৰ্ণয় বিলম্বিত বা অপ্ৰাপ্ত হৈ ৰ'ব পাৰে, কিয়নো এনে লক্ষণবোৰ "সাধাৰণ মনোদশাত্মক" হিচাপে আখ্যায়িত হোৱাৰ আশংকা থাকে। "\n1 সংকেত আৰু লক্ষণ\n1.1 সংযুক্ত ব্যাধিসমূহ\n2.1 নিদানিক মূল্যায়ন\n2.1.1 গুৰুতৰ হতাশাগ্ৰস্ততাৰ পৰ্ব\nসংকেত আৰু লক্ষণ[সম্পাদনা কৰক]\nহতাশগ্ৰস্ততাত আক্ৰান্ত এগৰাকী মহিলাৰ ১৮৯২ চনত কৃত এক প্ৰস্তৰ প্ৰতিৰূপ (লিথ'গ্ৰাফ)\nগুৰুতৰ হতাশগ্ৰস্ততাই আক্ৰান্ত ব্যক্তিৰ পাৰিবাৰিক আৰু ব্যক্তিগত আন্তঃসম্পৰ্ক, কৰ্ম অথৱা শিক্ষাজীৱন, শয়ন আৰু খাদ্য অভ্যাস, আৰু সামগ্ৰিক স্বাস্থ্যলৈ বহুল প্ৰভাৱ আনে।  ব্যক্তিৰ কাৰ্যকাৰিতা আৰু কল্যাণৰ ওপৰত এই ব্যাধিৰ প্ৰভাৱক অন্যান্য দীৰ্ঘদিনীয়া স্বাস্থ্যজনিত সমস্যা, যেনে মধুমেহৰ সৈতে ৰিজোৱা হয়। \nগুৰুতৰ অৱসাদজনিত ব্যাধিত আক্ৰান্ত ব্যক্তিৰ সাধাৰণতে মুজুৰা পৰা মনোৱস্থা (মন-মৰা) পৰিলক্ষিত হয়, যিটো ব্যক্তিৰ জীৱনৰ সকলো দিশলৈ পৰিব্যাপ্ত হৈ পৰে। তেওঁলোকে পূৰ্বতে আনন্দ উপভোগ কৰা ক্ৰিয়া কৰ্মবোৰৰ প্ৰতিও আগ্ৰহ হেৰুৱাই পেলায়। হতাশাগ্ৰস্ত লোকসকল স্মৃতিৰোমন্থনত আছন্ন হৈ থকাৰ লগতে অকমৰ্ণ্যতা (স্ব-মূল্যহীনতা), অযথাযথ অপৰাধবোধ বা অনুশোচনা, অসহায়তা আৰু আশাহীনতাৰ অতি-চিন্তাৰে মনোবদ্ধ হৈ থাকে।  অতি গম্ভীৰ অৱস্থাত, হতাশাগ্ৰস্ত লোকসকলৰ মনোব্যাধি(psychosis)-ৰ লক্ষণে দেখা দিব পাৰে। এই লক্ষণসমূহৰ ভিতৰত আছে অপ্ৰীতিকৰ বা অসন্তোষজনক বিভ্ৰম (delusion) আৰু অমূলপ্ৰত্যক্ষ(hallucination)।  অৱসাদজনিত ব্যাধিৰ অন্যান্য লক্ষণসমূহৰ কিছুমান হৈছে দুৰ্বল মনোযোগ আৰু স্মৃতি (বিশেষভাৱে নিৰাশা আৰু বিষণ্ণতাগ্ৰস্ত, আৰু মনোব্যাধিগ্ৰস্তসকলৰ ক্ষেত্ৰত),  সামাজিক বাতাৱৰণ আৰু সামূহিক ক্ৰিয়া-কলাপৰ পৰা অপসৰণ, হ্ৰাসপ্ৰাপ্ত যৌনাকাংক্ষা, বিৰক্তি, আৰু মৰণ বা আত্মহত্যাৰ চিন্তা-ভাৱনা। অৱসাদ ব্যাধিগ্ৰস্তসকলৰ মাজত নিদ্ৰাহীনতা (insomnia) সাধাৰণতেই দেখা যায়। এনে ব্যক্তিসকলে সাধাৰণতে খুব সোনকালে সাৰ পায় আৰু পুনৰ টোপনি যাব নোৱৰা হয়।  কোনো কোনো ক্ষেত্ৰত অতিনিদ্ৰা(Hypersomnia) অৰ্থাৎ প্ৰয়োজনাধিক টোপনিও হ'ব পাৰে।  মন কৰিবলগীয়া যে, কিছুমান অৱসাদৰোধী ঔষধ (antidepressants) গ্ৰহণৰ পৰা হোৱা উদ্দীপক প্ৰভাৱৰ ফলস্বৰূপেও অনিদ্ৰাৰ সৃষ্টি হ'ব পাৰে। \nহতাশগ্ৰস্ততাত ভোগা ব্যক্তিৰ শৰীৰত ক্লান্তি বা অৱসাদ, মূৰৰ বিষ, বা বিপাকজনিত সমস্যা, দৈহিক সমস্যা আদি বিভিন্ন দৈহিক লক্ষণে দেখা দিব পাৰে। বিশ্ব স্বাস্থ্য সংস্থা (WHO)-ৰ মতে, উন্নয়নশীল দেশসমূহত দৈহিক সমস্যাহে অধিক প্ৰতিবেদিত আৰু ইয়াৰ জৰিয়তেহে হতাশগ্ৰস্ততাৰ ৰোগনিৰ্ণয় হয়।  সাধাৰণতে আক্ৰান্ত ব্যক্তিৰ ভোক কমাৰ ফলস্বৰূপে ওজন হ্ৰাস হয় যদিও বহুক্ষেত্ৰত ভোজন বিসংগতিৰ ফলত ভোক বৃদ্ধি হৈ ওজন বঢ়াও দেখা যায়।  পৰিয়ালৰ সদস্য অথবা বন্ধুমহলৰ চকুত ব্যক্তিৰ আচৰণ অধিক মনোসঞ্চালনগত অস্থিৰতা অথবা মনোসঞ্চালনগত আলস্য (অধিক অৱসন্নতা)হা হিচাপে ধৰা দিব পাৰে।  বয়স্ক হতাশগ্ৰস্ত লোকৰ ক্ষেত্ৰত বোধগত দিশতো, যেনে বিস্মৃতি  বা সততে পৰিলক্ষিত চলাচলৰ মন্থৰতাৰ দৰে লক্ষণে দেখা দিয়ে। \nসংযুক্ত ব্যাধিসমূহ[সম্পাদনা কৰক]\nগুৰুতৰ অৱসাদৰ সৈতে প্ৰায়ে অন্যান্য মনোৰোগজনিত সমস্যা সহ-সংঘটন হিচাপে সংযুক্ত হৈ থাকে। ১৯৯০-৯২ চনৰ National Comorbidity Survey (US) প্ৰতিবেদন অনুসৰি গুৰুতৰ অৱসাদজনিত ব্যাধিগ্ৰস্ত লোকসকলৰ অৰ্ধেকৰ জীৱনজোৱা উদ্বিগ্নতা আৰু ইয়াৰ সৈতে সাধাৰণীকৃত উদ্বিগ্নতা ব্যাধিৰ দৰে মানসিক বিসংগতি সংযুক্ত হৈ থাকে।  হতাশাগ্ৰস্ততাৰ ব্যাধিৰ ক্ষেত্ৰত উদ্বিগ্নতা ব্যাধিৰ লক্ষণসমূহৰ এক গুৰুতৰ প্ৰভাৱ আছে। কিয়নো ইয়াৰ ফলত বিলম্বিত উপশম, পুনঃসংঘটনৰ বৰ্দ্ধিত আশংকা, অধিকতৰ অক্ষমতা আৰু বৰ্দ্ধিত আত্মহত্যাৰ প্ৰচেষ্টাৰ দৰে জটিলতাৰ সৃষ্টি হয়।  হতাশাগ্ৰস্ততাৰ ব্যাধিৰ সৈতে মাদক দ্ৰ্ব্য আৰু নিচাযুক্ত দ্ৰ্ব্য সেৱনৰ বৰ্দ্ধিত হাৰ আৰু বিশেষ নিৰ্ভৰতা জড়িত, আৰু অত্যধিক অমোঘ ব্যাধি(attention-deficit hyperactivity disorder: ADHD)-ৰে ৰোগ নিৰ্ণিত এক তৃতীয়াংশ লোকৰে সংযুক্ত হতাশগ্ৰস্ততাৰ সৃষ্টি হয়।  আঘাত পৰৱৰ্তী চাপজনিত ব্যাধি (Post-traumatic stress disorder) আৰু হতাশগ্ৰস্ততা প্ৰায়েই সহ-সংঘটন হিচাপে উদ্ৰেক হয়।  অত্যধিক-অমোঘ ব্যাধিৰ সৈতে হতাশগ্ৰস্ততা সহাৱস্থানেৰেও সংঘটিত হ'ব পাৰে, যাৰ ফলত দুয়োটা ৰোগৰে নিৰ্ণয় আৰু চিকিৎসা প্ৰক্ৰিয়া জটিল হৈ উঠিব পাৰে।  অৱসাদগ্ৰস্ততাৰ সৈতে সুৰাসক্তি আৰু ব্যক্তিত্ব বিসংগতি প্ৰায়েই সহ-সংঘটিত হয়।  ঋতুগত প্ৰভাৱী বিসংগতি(seasonal affective disorder)ত আক্ৰান্ত ব্যক্তিসকলৰ ক্ষেত্ৰত বিশেষভাৱে শীতকালীন মাহসমূহত অৱসাদগ্ৰস্ততা অধিক শোচনীয় হৈ উঠিব পাৰে। ডিজিটেল মে'ডিয়াৰ অত্যধিক ব্যৱহাৰ হতাশাগ্ৰস্ততাৰ লক্ষণসমূহৰ সৈতে সংযোজিত কৰা হয় যদিও কোনো কোনো ক্ষেত্ৰত মনোৱস্থাৰ উন্নতিৰ বাবে ডিজিটেল মেডিয়া ব্যৱহাৰৰ থল নথকা নহয়। \nহতাশাগ্ৰস্ততা আৰু বিষ (বা ব্যথা) প্ৰায়েই সহ-সংঘটন হিচাপে দেখা দিয়ে। ৬৫% অৱসাদগ্ৰস্ত ৰোগীৰ ক্ষেত্ৰত এটা বা ততোধিক বিষৰ লক্ষণ থাকে, আৰু ৰোগনিৰ্ণয়ৰ বিন্যাসৰ ওপৰত নিৰ্ভৰ কৰি ৫% ৰ পৰা ৮৫% লৈকে বিষৰ ৰোগীয়েই হতাশাগ্ৰস্ততাত ভুগিব লগা হয়। হতাশাগ্ৰস্ততাৰ ৰোগনিৰ্ণয় সৰ্বসাধাৰণতেই বিলম্বিত বা কোনো কোনে ক্ষেত্ৰত কেতিয়াও নহ'বও পাৰে। বিশেষকৈ, হতাশাগ্ৰস্ততা পৰিলক্ষিত হ'লেও তাক বুজাত ভুল কৰিলে পৰিস্থিতি অধিক শোচনীয় হোৱাহে দেখা যায়। \nকেৱল অৱসাদজনিত ব্যাধিৰ বাবেই হৃদৰোগ সংঘটিত হোৱাৰ আশংকা প্ৰায় ১.৫-ৰ পৰা ২ গুণ পৰ্য্যন্ত বৃদ্ধি পায়। হতাশাগ্ৰস্ততাৰ সৈতে ধুম্ৰপান আৰু মেদবহুলতাৰো প্ৰত্যক্ষ অথবা পৰোক্ষ সম্পৰ্ক আছে। উল্লেখনীয় যে, অৱসাদজনিত ব্যাধিত আক্ৰান্ত ব্যক্তিসকলে সাধাৰণতেই হৃদৰোগৰ চিকিৎসা অথবা প্ৰতিৰোধৰ নিদানাৱলী পালন নকৰে, আৰু ইয়াৰ ফলস্বৰূপেই তেওঁলোকৰ ক্ষেত্ৰত হানিৰ সম্ভাৱনা অধিক বৃদ্ধি পায়।  তদুপৰি, হৃদৰোগৰ বিশেষজ্ঞসকলেও তেওঁলোকৰ চিকিৎসাধীন ৰোগীৰ নিদানৰ ক্ষেত্ৰত অন্তৰ্নিহিত হতাশাগ্ৰস্ততাক বিবেচনা নকৰাৰ ফলস্বৰূপে চিকিৎসাৰ ক্ষেত্ৰত অধিক জটিলতাৰ সৃষ্টি হয়। \nহতাশাগ্ৰস্ততাৰ সৈতে বয়সস্থ লোকসকলৰ স্বাস্থ্যৰ আন আন ৰোগ যেনে ষ্ট্ৰ'ক, অন্যান্য হৃদযন্ত্ৰৰ ৰোগ, পাৰকিনছন ৰোগ আৰু ক্ৰনিক অবষ্ট্ৰাকটিভ পুলম'নাৰী ৰোগ সহ-সংঘটিত হয়। \nনিদানিক মূল্যায়ন[সম্পাদনা কৰক]\nযথাযথভাৱে প্ৰশিক্ষিত সাধাৰণ চিকিৎসক (general practitioner), বা মনোৰোগ বিশেষজ্ঞ বা মনোবিজ্ঞানীৰ দ্বাৰা আক্ৰান্ত ব্যক্তিৰ চলতি পৰিস্থিতি, জীৱন বৃতান্ত, চলতি লক্ষণৰাজি, পাৰিবাৰিক ইতিহাস, আৰু মাদক দ্ৰব্য আৰু নিচাযুত ড্ৰাগৰ ব্যৱহাৰ ইত্যাদি মনোৰোগ সংক্ৰান্তীয় ইতিহাস নথিবন্ধনৰ জৰিয়তে গুৰুতৰ অৱসাদজনিত ব্যাধি নিৰ্ণয় কৰিব পৰা যায়।  এই মূল্যায়নত ব্যক্তিৰ মানসিক অৱস্থাৰ পৰীক্ষণো অন্তৰ্ভুক্ত হয়, যাৰ যোগেদি তেওঁৰ চলতি মনোদশা আৰু ভাৱনাৰ বিষয়বস্তু, বিশেষভাৱে হতাশাবাদ বা আশাহীনতাৰ প্ৰাসংগিক চিন্তা, আত্ম-হানি বা আত্মহত্যাৰ ভাৱ, আৰু ধনাত্মক চিন্তাধাৰা বা পৰিকল্পনাৰ অনুপস্থিতিৰ পৰীক্ষণ কৰা হয়।  উল্লেখনীয় যে, গ্ৰাম্যাঞ্চলত বিশেষীকৃত মানসিক স্বাস্থ্য সেৱা উপলব্ধ হোৱাটো দুষ্প্ৰাপ্য, আৰু ইয়াৰ ফলশ্ৰুতিত ৰোগনিৰ্ণয় আৰু নিদানৰ দায়িত্ব প্ৰায়েই প্ৰাথমিক চিকিৎসা কৰ্মীসকলেই চম্ভালিব লগা হয়।  বিশেষকৈ উন্নয়নশীল দেশসমূহত এই সমস্যাটো অত্যন্ত গম্ভীৰ।  ৰে'টিং স্কে'লক হতাশাগ্ৰস্ততাৰ ৰোগ নিৰ্ণয়ৰ ব্যৱহাৰ কৰা নহয়, কিন্তু ই এক নিৰ্দিষ্ট সময় কালৰ ভিতৰত ব্যক্তিবিশেষৰ লক্ষণসমূহৰ তীব্ৰতাৰ সূচনা দিয়ে। এক নিৰ্দিষ্ট কাট-অফ্ পইণ্টতকৈ অধিক ৰে'টিং প্ৰাপ্তসকলক পুংখানুপুংখভাৱে অৱসাদজনিত ব্যাধিৰ নিৰ্ণয়ৰ বাবে মূল্যায়ন কৰা হয়। এই কামৰ বাবে কেইবাটাও ৰে'টিং স্কে'ল ব্যৱহাৰ কৰা হয়।  এইবোৰৰ ভিতৰত আছে- হতাশগ্ৰস্ততাৰ হেমিল্টন ৰে'টিং স্কে'ল (Hamilton Rating Scale for Depression),  বে'ক হতাশাগ্ৰস্ততাৰ তথ্যসূচী (Beck Depression Inventory)  অথবা সংশোধিত আত্মহত্যাৰ আচৰণগত প্ৰশ্নসূচী (Suicide Behaviors Questionnaire-Revised)। \nমনোৰোগৰ বিশেষজ্ঞ চিকিৎসকলৰ তুলনাত প্ৰাথমিক পৰ্য্যায়ৰ চিকিৎসক আৰু মনোৰোগবিদ্যাত প্ৰশিক্ষিত নোহোৱা চিকিৎসকলৰ পৰা হতাশাগ্ৰস্ততাৰ নিৰ্ণয় আৰু নিদানৰ ক্ষেত্ৰত উপযুক্ততা পোৱা যায়। ইয়াৰ কাৰণ হৈছে, হতাশাগ্ৰস্ততাৰ সৈতে সংযোজিত লক্ষণসমূহৰ কিছুমান শাৰীৰিক অসুস্থতাৰ লক্ষণৰ সৈতে থকা সাদ্ৰৃশ্য, সম্ভাৱ্য ৰোগীৰ পৰা সম্পূৰ্ণ তথ্যৰ অপ্ৰাপ্তি আৰু প্ৰণালীগত অন্তৰায়। এটা পুনঃমুল্যায়নগত অধ্যয়নত দেখা গৈছিল যে, মনোৰোগবিদ্যাত প্ৰশিক্ষিত নোহোৱা চিকিৎসকলে প্ৰায় দুই-তৃতীয়াংশ ৰোগীৰেই ৰোগ নিৰ্ণয় কৰাত ব্যৰ্থ হয়; অৱশ্যে শেহতীয়া অধ্যয়ন কিছুমানত ইয়াৰ সামান্য উন্নতি ঘটিছে। \nগুৰুতৰ অৱসাদজনিত ব্যাধিৰ উপস্থিতি ৰোগনিৰ্ণয় কৰাৰ আগেয়ে চিকিৎসকে সাধাৰণতে শাৰীৰিক পৰীক্ষা আৰু বিশেষ নিৰ্বাচিত অনুসন্ধানমূলক পৰীক্ষা সমাপন কৰে। ইয়াৰ উদ্দেশ্য হৈছে, হতাশাগ্ৰস্ততাৰ সদৃশ লক্ষণ প্ৰদৰ্শনকাৰী অন্যান্য কাৰণসমূহৰ অনুপস্থিতি সম্পৰ্কে নিশ্চিতকৰণ কৰা। এই পৰীক্ষাসমূহৰ ভিতৰত আছে- হাইপ'থাইৰ'ডিজিমক নস্যাৎ কৰিব পৰাকৈ থাইৰ'য়ড ষ্টিমুলেটিং হ'ৰমন (Thyroid-stimulating hormone-TSH) আৰু থাইৰ'ক্সিনৰ পৰিমাপণৰ ৰক্ত পৰীক্ষা, আৰু বিপাকীয় বিসংগতি নস্যাৎ কৰিব পৰাকৈ প্ৰাথমিক তড়িতবিশ্লেষ্য (basic electrolytes) আৰু চেৰাম কেলছিয়ামৰ পৰিমাপণৰ ৰক্ত পৰীক্ষা, আৰু দীৰ্ঘদিনীয়া সঞ্চিত কোনো ৰোগ বা তন্ত্ৰীয় সংক্ৰমণ (systemic infection) নস্যাৎ কৰিব পৰাকৈ সম্পূৰ্ণ ৰক্ত সংগানণিক পৰীক্ষণ (য'ত এৰিথ্ৰ'চাইত চেডিমেণ্টেছন ৰে'ট (Erythrocyte sedimentation rate-ESR) পৰীক্ষা কৰা হয়)।  কোনো ঔষধবিশেষৰ প্ৰয়োগ অথবা মাদক দ্ৰব্য ব্যৱহাৰৰ জৰিয়তে হ'ব পৰা সম্ভাৱ্য প্ৰতিকুল প্ৰভাৱী প্ৰতিক্ৰিয়াসমূহৰো নিৰীক্ষণ কৰা হয়। পুৰুষৰ ক্ষেত্ৰত হতাশাগ্ৰস্ততা সৃষ্টিকাৰী হাইপ'গনাডিজিম (hypogonadism)-ৰ উপস্থিতি নিৰ্ণয় কৰিবলৈ টেষ্ট'ষ্টেৰ'ণ হৰমণৰো পৰিমাপণ কৰা হয়।  এইটো দেখা গৈছে, ভিটামিন ডিৰ অভাৱৰ পৰা হতাশাগ্ৰস্ততাৰ অধিক আশংকা থাকে, সেয়ে ভিটামিন ডি স্তৰৰো মাপ লোৱা হয়। \nবয়সস্থ হতাশাগ্ৰস্ত ব্যক্তিসকলৰ ক্ষেত্ৰত সংজ্ঞানাত্মক ৰোগজনিত সমস্যা কিছুমানৰো উদ্ভৱ হয়। কিন্তু, এই সমস্যাসমূহ আলঝেইমাৰৰ ৰোগৰ দৰে স্মৃতিভ্ৰংশ ৰোগৰ সূচনাও হ'ব পাৰে।  স্নায়ু-মানসিক বা সংজ্ঞানাত্মক পৰীক্ষা (Neuropsychological assessment-Cognitive testing) আৰু মগজুৰ ইমেজিঙ(brain imaging)-ৰ জৰিয়তে স্মৃতিভ্ৰংশৰ পৰা হতাশাগ্ৰস্ততাক পৃথক কৰিব পাৰি।  মনোৰোগগ্ৰস্ত, ৰোগৰ দ্ৰুত সূত্ৰপাত আৰু অন্যান্য অস্বাভাৱিক লক্ষণ প্ৰদৰ্শনকাৰী মগজুৰ আন ৰোগসমূহক পৰিগানণিক স্তৰচিত্ৰণ (চি.টি. স্কেন)-ৰ দ্বাৰা পৃথকীকৰণ কৰা হয়।  মন কৰিবলগীয়া যে, জৈৱিক পৰীক্ষণৰ দ্বাৰা গুৰুতৰ অৱসাদ নিৰ্ণয় কৰিব নোৱাৰি।  সাধাৰণতে, গুৰুতৰ লক্ষণৰ অবিহনে কোনো পৰীক্ষাবিশেষক পৰৱৰ্তী কালত পুনৰাবৃত্তি কৰা নহয়।\nগুৰুতৰ হতাশাগ্ৰস্ততাৰ পৰ্ব[সম্পাদনা কৰক]\nহতাশাগ্ৰস্ত এক ব্যক্তিৰ ব্যঙ্গাত্মক চিত্ৰণ\nদুই সপ্তাহ বা ততোধিক কাল ব্যাপি কোনো ব্যক্তি ভীষণভাৱে হতাশ মনোৱস্থাত থাকিলে তাক গুৰুতৰ হতাশাগ্ৰস্ততাৰ পৰ্ব হিচাপে বৈশিষ্ট্যভুক্ত কৰিব পাৰি।  এই পৰ্বসমূহ ইটোৰ পৰা সিটো পৃথক আৰু পুনৰাবৃত্ত হ'ব পাৰে, আৰু এইবোৰক মৃদু (ন্যূনতম অনুমাপকতকৈ অলপ বেছি লক্ষণ প্ৰদৰ্শনকাৰী), মধ্যমীয়া, আৰু তীব্ৰ (সামাজিক আৰু বৃত্তিগত ক্ষেত্ৰৰ চকুত পৰা ধৰণেৰে প্ৰভাৱ বিস্তাৰকাৰী) হিচাপে শ্ৰেণীবিভাজন কৰিব পাৰি। চাইক'টিক ডিপ্ৰেছন হিচাপে আখ্যায়িত মনোৰোগৰ বৈশিষ্ট্য প্ৰদৰ্শনকাৰী পৰ্বসমূহক তীব্ৰ হিচাপে চিনাক্ত কৰা হয়।  যদি আক্ৰান্ত ব্যক্তিৰ মেনিয়া বা হাইপ'মেনিয়া (সুস্পষ্টভাৱে হৰ্ষিত মনোদশা) হৈ যায়, তেন্তে ব্যক্তিগৰাকীৰ ক্ষেত্ৰত দ্বিমেৰু ব্যাধি (bipolar disorder) চিনাক্ত কৰা হয়। মেনিয়া নথকাকৈ হোৱা হতাশাগ্ৰস্ততাক একমেৰু (unipolar) হিচাপে আখ্যা দিয়া হয়, কিয়নো এনেক্ষেত্ৰত আক্ৰান্ত ব্যক্তিগৰাকীৰ মনোৱস্থা একক আৱেগিক অৱস্থা বা "মেৰু"(pole)তেই থাকে। \nগুৰুতৰ অৱসাদজনিত ব্যাধিৰ চিকিৎসা ব্যৱস্থাপনাৰ ক্ষেত্ৰত সাধাৰণভাৱে গৃহীত পদ্ধতিসমূহ হৈছে চাইক'থেৰাপী, ঔষধ আৰু ইলেক্ট্ৰ'কনভালছিভ থেৰাপী। ১৮ বছৰতকৈ কম বয়সৰ ব্যক্তিৰ ক্ষেত্ৰত ঔষধতকৈ চাইক'থেৰাপীক অগ্ৰাধিকাৰদিয়া হয়। যুক্তৰাজ্যৰ National Institute for Health and Care Excellence (NICE)-ৰ ২০০৪ চনত প্ৰকাশিত নিয়মাৱলী অনুসৰি মৃদু হতাশাগ্ৰস্ততাৰ নিদানৰ ক্ষেত্ৰত আৰম্ভণিতে অৱসাদ-প্ৰতিৰোধী ঔষধ (antidepressants) প্ৰদান কৰা নহয়, কিয়নো এইক্ষেত্ৰত হানি-সুফলৰ অনুপাত (risk-benefit ratio) সন্তোষজনক নহয়। এই নিয়মাৱলীয়ে নিম্নোক্ত ধৰণৰ আক্ৰান্ত ব্যক্তিৰ বাবে অৱসাদ-প্ৰতিৰোধী ঔষধক মনো-সামাজিক (psychosocial) ব্যৱস্থাৰ সৈতে সংযুক্তভাৱে প্ৰদানেৰে চিকিৎসাৰ পৰামৰ্শ প্ৰদান কৰে:\nমৃদু বা তীব্ৰ হতাশাগ্ৰস্ততাৰ ইতিহাসযুক্ত ব্যক্তিৰ বাবে\nমৃদু হতাশাগ্ৰস্ততা দীৰ্ঘকাল ধৰি বৰ্তি থকা ব্যক্তিৰ বাবে\nমৃদু অৱসাদৰ ক্ষেত্ৰত অন্য ব্যৱস্থাসমূহ গ্ৰহণৰ পিছত দ্বিতীয় পৰ্যায়ৰ চিকিৎসা হিচাপে\nমধ্যমীয়া আৰু তীব্ৰ অৱসাদগ্ৰস্ত ব্যক্তিৰ চিকিৎসাৰ বাবে।\nএই নিয়মাৱলীয়ে এইকথাও উল্লেখ কৰে যে, অৱসাদ-প্ৰতিৰোধী ঔষধৰ চিকিৎসা কমপক্ষেও ছয়মাহ ধৰি প্ৰদান কৰা উচিত, যাতে ৰোগীৰ ক্ষেত্ৰত সেয়া পুনৰাৱৰ্তন নহয়, আৰু tricyclic antidepressant সমূহতকৈ Selective serotonin reuptake inhibitor-SSRI বেছি গ্ৰহণযোগ্য। \nআমেৰিকাৰ মনোচিকিৎসা সংস্থা (American Psychiatric Association)-ৰ নিদান নিয়মাৱলীয়ে এই পৰামৰ্শ আগবঢ়ায় যে, আক্ৰান্ত ব্যক্তিবিশেষৰ লক্ষণসমূহৰ তীব্ৰতা, সহ-সংঘটিত ব্যাধি, পূৰ্বকালীন চিকিৎসাৰ অভিজ্ঞতা, আৰু ৰোগীৰ প্ৰাধান্যৰ ওপৰত ভিত্তি কৰি প্ৰথম পৰ্য্যায়ৰ চিকিৎসা স্বতন্ত্ৰভাৱে নিৰ্ধাৰণ কৰা উচিত। চিকিৎসাৰ পদ্ধতিসমূহৰ ভিতৰত আছে ফাৰ্মেক'থেৰাপী, চাইক'থেৰাপী, শাৰীৰিক ব্যায়াম, ইলেক্ট্ৰ'কনভালছিভ থেৰাপী (ECT), ট্ৰেন্সক্ৰেনিয়েল মেগনেটিক ষ্টিমুলেছন (TMS) বা আলোক থেৰাপী। মৃদু, মধ্যমীয়া, বা তীব্ৰ হতাশাগ্ৰস্ত লোকৰ বাবে অৱসাদ-প্ৰতিৰোধী ঔষধ আদিতে আগবঢ়োৱা হয়; আৰু তীব্ৰ অৱসাদগ্ৰস্ত ৰোগীৰ ক্ষেত্ৰত ECT প্ৰয়োগ নকৰিলে অৱসাদ-প্ৰতিৰোধী ঔষধ দিব লাগে।  অধ্যয়নৰ সাক্ষ্যৰ পৰা দেখা যায় যে, কেৱল এগৰাকী মনোচিকিৎসকৰ তুলনাত স্বাস্থ্য সেৱা কৰ্মীৰ দলবদ্ধ সহযোগিতামূলক চিকিৎসা সেৱা অধিক ফলপ্ৰসূ হয়। \nউন্নয়নশীল দেশসমূহত চিকিৎসাৰ বিকল্প প্ৰায়েই সীমাবদ্ধ হোৱা দেখা যায়, কিয়নো এই দেশসমূহ মানসিক স্বাস্থ্যৰ কৰ্মী, ঔষধ আৰু চাইক'থেৰাপীৰ সুবিধা গ্ৰহণ কৰাটো ৰোগীৰ পক্ষে মুঠেও সহজসাধ্য নহয়। বহু দেশত মানসিক স্বাস্থ্য সেৱাৰ উন্নয়ন মাথোঁ যৎসামান্য, কিয়নো এইসমূহত অৱসাদজনিত ব্যাধিসমূহক সহজাতভাৱে প্ৰাণ-নাশকাৰী ৰোগ হিচাপে বিবেচনা কৰাৰ পৰিৱৰ্তে উন্নত দেশসমূহৰ এক পৰিঘটনা হিচাপেহে গণ্য কৰা হয়।  ২০১৪ চনত প্ৰকাশিত Cochrane-ৰ এক পৰ্য্যালোচনাৰ মতে কম বয়সীয়া ল'ৰা-ছোৱালীৰ ক্ষেত্ৰত চাইক'লজিকেল থেৰাপীৰ বিপৰীতে মেডিকেল থেৰাপীৰ কাৰ্যকাৰিতা নিৰ্ণয় কৰিব পৰাকৈ প্ৰয়োজনীয় সাক্ষ্য অদ্যাপি উপলব্ধ নহয়। \nCardiovascular disease - হৃদৰোগ\nChronic - দীৰ্ঘকালীন\nDelusion - বিভ্ৰম\nDepressed - অৱসাদগ্ৰস্ত/হতাশাগ্ৰস্ত\nDiabetes - মধুমেহ\nHallucination - অমূলপ্ৰত্যক্ষ\nHypersomnia - অতিনিদ্ৰা\nInsomnia - অনিদ্ৰা/নিদ্ৰাহীনতা\nLibido/Sex drive - যৌনাকাংক্ষা\nMajor depressive episode - গুৰুতৰ অৱসাদজনিত পৰ্ব\nMelancholy - অৱসাদ/বিমৰ্ষতা\nPsychomotor agitation - মনোসঞ্চালনগত অস্থিৰতা\n↑ 1.00 1.01 1.02 1.03 1.04 1.05 1.06 1.07 1.08 1.09 1.10 1.11 1.12 1.13 "Depression". NIMH. May 2016. http://www.nimh.nih.gov/health/topics/depression/index.shtml। আহৰণ কৰা হৈছে: 31 July 2016.\n↑ 2.0 2.1 Richards, C. Steven; O'Hara, Michael W. (2014). The Oxford Handbook of Depression and Comorbidity. Oxford University Press. পৃষ্ঠা. 254. ISBN 978-0-19-979704-2. https://books.google.com/books?id=9jpsAwAAQBAJ&pg=PA254.\n↑ 3.00 3.01 3.02 3.03 3.04 3.05 3.06 3.07 3.08 3.09 3.10 3.11 American Psychiatric Association (2013), Diagnostic and Statistical Manual of Mental Disorders (5th সম্পাদনা), প্ৰকাশক Arlington: American Psychiatric Publishing, pp. 160–68, ISBN 978-0-89042-555-8, https://archive.org/details/diagnosticstatis0005unse/page/160, r কৰা হৈছে: 22 July 2016\n↑ 4.0 4.1 4.2 4.3 4.4 "The epidemiology of depression across cultures". Annual Review of Public Health খণ্ড 34: 119–38. 2013. doi:10.1146/annurev-publhealth-031912-114409. PMID 23514317.\n↑ Mead, Gillian E, ed (September 2013). "Exercise for depression". The Cochrane Database of Systematic Reviews খণ্ড9(9): CD004366. doi:10.1002/14651858.CD004366.pub6. PMID 24026850.\n↑ 6.0 6.1 GBD 2017 Disease and Injury Incidence and Prevalence Collaborators (November 10, 2018). "Global, regional, and national incidence, prevalence, and years lived with disability for 354 diseases and injuries for 195 countries and territories, 1990–2017:asystematic analysis for the Global Burden of Disease Study 2017". Lancet খণ্ড 392 (10159): 1789–1858. doi:10.1016/S0140-6736(18)32279-7. PMID 30496104. PMC 6227754. https://www.thelancet.com/journals/lancet/article/PIIS0140-6736(18)32279-7/fulltext। আহৰণ কৰা হৈছে: 23 June 2020.\n↑ Strakowski, Stephen M.; Nelson, Erik (2015). "Introduction". Major Depressive Disorder. Oxford University Press. পৃষ্ঠা. Chapter 1. ISBN 978-0-19-020618-5. https://books.google.com/books?id=dz8FCgAAQBAJ&pg=PT9.\n↑ Bachmann, S (6 July 2018). "Epidemiology of Suicide and the Psychiatric Perspective". International Journal of Environmental Research and Public Health খণ্ড 15 (7): 1425. doi:10.3390/ijerph15071425. PMID 29986446. "Half of all completed suicides are related to depressive and other mood disorders".\n↑ 9.0 9.1 Patton, Lauren L. (2015). The ADA Practical Guide to Patients with Medical Conditions (2 সম্পাদনা). John Wiley & Sons. পৃষ্ঠা. 339. ISBN 978-1-118-92928-5. https://books.google.com/books?id=OTJiCgAAQBAJ&pg=PA339.\n↑ "Antidepressant drug effects and depression severity:apatient-level meta-analysis". JAMA খণ্ড 303 (1): 47–53. January 2010. doi:10.1001/jama.2009.1943. PMID 20051569.\n↑ "Initial severity and antidepressant benefits:ameta-analysis of data submitted to the Food and Drug Administration". PLOS Medicine খণ্ড5(2): e45. February 2008. doi:10.1371/journal.pmed.0050045. PMID 18303940.\n↑ "Cognitive behavioral therapy for mood disorders: efficacy, moderators and mediators". The Psychiatric Clinics of North America খণ্ড 33 (3): 537–55. September 2010. doi:10.1016/j.psc.2010.04.005. PMID 20599132.\n↑ American Psychiatric Association (2006). American Psychiatric Association Practice Guidelines for the Treatment of Psychiatric Disorders: Compendium 2006. American Psychiatric Pub. পৃষ্ঠা. 780. ISBN 978-0-89042-385-1. https://books.google.com/books?id=zql0AqtRSrYC&pg=PA780.\n↑ Global Burden of Disease Study 2013 Collaborators (August 2015). "Global, regional, and national incidence, prevalence, and years lived with disability for 301 acute and chronic diseases and injuries in 188 countries, 1990–2013:asystematic analysis for the Global Burden of Disease Study 2013". Lancet খণ্ড 386 (9995): 743–800. doi:10.1016/S0140-6736(15)60692-4. PMID 26063472.\n↑ "The development of diagnostic criteria in psychiatry". 1975. http://www.garfield.library.upenn.edu/classics1989/A1989U309700001.pdf। আহৰণ কৰা হৈছে: 8 November 2008.\n↑ 17.0 17.1 17.2 17.3 17.4 American Psychiatric Association 2000a, পৃষ্ঠা 349\n↑ American Psychiatric Association 2000a, পৃষ্ঠা 354\n↑ 19.0 19.1 19.2 19.3 American Psychiatric Association 2000a, পৃষ্ঠা 350\n↑ 20.0 20.1 20.2 20.3 Depression. National Institute of Mental Health (NIMH). http://www.nimh.nih.gov/health/publications/depression/nimhdepression.pdf। আহৰণ কৰা হৈছে:7September 2008.\n↑ "Functioning and well-being outcomes of patients with depression compared with chronic general medical illnesses". Archives of General Psychiatry খণ্ড 52 (1): 11–19. January 1995. doi:10.1001/archpsyc.1995.03950130011002. PMID 7811158.\n↑ American Psychiatric Association 2000a, পৃষ্ঠা 412\n↑ 23.0 23.1 "Cognitive Difficulties Associated With Depression: What Are the Implications for Treatment?". Psychiatric Times খণ্ড 26 (3). 2009. http://www.psychiatrictimes.com/display/article/10168/1387631.\n↑ "Overt irritability/anger in unipolar major depressive episodes: past and current characteristics and implications for long-term course". JAMA Psychiatry খণ্ড 70 (11): 1171–80. November 2013. doi:10.1001/jamapsychiatry.2013.1957. PMID 24026579.\n↑ "Insomnia: Assessment and Management in Primary Care". American Family Physician খণ্ড 59 (11): 3029–38. 1999. http://www.aafp.org/afp/990600ap/3029.html। আহৰণ কৰা হৈছে: 12 November 2014.\n↑ "Development ofaplastic surgical teaching service inawomen's correctional institution". American Journal of Surgery খণ্ড 129 (3): 269–72. March 1975. doi:10.1136/bmj.322.7284.482. PMID 11222428.\n↑ Consensus Guidelines for Assessment and Management of Depression in the Elderly. প্ৰকাশক North Sydney, New South Wales: NSW Health Department. 2001. পৃষ্ঠা. 2. ISBN 978-0-7347-3341-2. http://www.health.nsw.gov.au/mhdao/publications/Publications/depression-elderly.pdf.\n↑ "Comorbidity of DSM-III-R major depressive disorder in the general population: results from the US National Comorbidity Survey". The British Journal of Psychiatry. Supplement খণ্ড 168 (30): 17–30. June 1996. doi:10.1192/S0007125000298371. PMID 8864145.\n↑ "The Comorbidity of Major Depression and Anxiety Disorders: Recognition and Management in Primary Care". Primary Care Companion to the Journal of Clinical Psychiatry খণ্ড3(6): 244–54. December 2001. doi:10.4088/PCC.v03n0609. PMID 15014592.\n↑ "Comorbidity between DSM-IV drug use disorders and major depression: results ofanational survey of adults". Journal of Substance Abuse খণ্ড7(4): 481–97. 1995. doi:10.1016/0899-3289(95)90017-9. PMID 8838629.\n↑ "Alcohol and depression". Addiction খণ্ড 106 (5): 906–14. May 2011. doi:10.1111/j.1360-0443.2010.03351.x. PMID 21382111.\n↑ Delivered from distraction: Getting the most out of life with Attention Deficit Disorder. প্ৰকাশক New York: Ballantine Books. 2005. পৃষ্ঠা. 253–55. ISBN 978-0-345-44231-4. https://archive.org/details/deliveredfromdis00edwa.\n↑ "Comorbid Depression in ADHD: Children and Adolescents". Psychiatric Times খণ্ড 25 (10). 2008. http://www.psychiatrictimes.com/adhd/article/10168/1286863.\n↑ "Current comorbidity of psychiatric disorders among DSM-IV major depressive disorder patients in psychiatric care in the Vantaa Depression Study". The Journal of Clinical Psychiatry খণ্ড 63 (2): 126–34. February 2002. doi:10.4088/jcp.v63n0207. PMID 11874213.\n↑ "Digital Media, Anxiety, and Depression in Children". Pediatrics খণ্ড 140 (Suppl 2): S76–S80. November 2017. doi:10.1542/peds.2016-1758G. PMID 29093037. https://pediatrics.aappublications.org/content/140/Supplement_2/S76.\n↑ "Depression and pain comorbidity:aliterature review". Archives of Internal Medicine খণ্ড 163 (20): 2433–45. November 2003. doi:10.1001/archinte.163.20.2433. PMID 14609780. http://archinte.ama-assn.org/cgi/content/full/163/20/2433(fulltext).\n↑ "Major depressive disorder predicts completion, adherence, and outcomes in cardiac rehabilitation:aprospective cohort study of 195 patients with coronary artery disease". The Journal of Clinical Psychiatry খণ্ড 72 (9): 1181–88. September 2011. doi:10.4088/jcp.09m05810blu. PMID 21208573.\n↑ "Depression and Cardiovascular Disease: What Is the Correlation?". Psychiatric Times খণ্ড 25 (9). 2008. http://www.psychiatrictimes.com/depression/article/10168/1171821.\n↑ "Medical Comorbidities in Late-Life Depression". Psychiatric Times খণ্ড 25 (14). 2008. http://www.psychiatrictimes.com/depression/article/10168/1358135.\n↑ "Rural psychiatric services. A collaborative model". Canadian Family Physician খণ্ড 39: 1957–61. September 1993. PMID 8219844.\n↑ "Call for action over Third World depression". British Broadcasting Corporation (BBC)BBC News (Health). 1 November 1999. http://news.bbc.co.uk/1/hi/health/492941.stm। আহৰণ কৰা হৈছে: 11 October 2008.\n↑ "Screening for depression across the lifespan:areview of measures for use in primary care settings". American Family Physician খণ্ড 66 (6): 1001–08. September 2002. PMID 12358212.\n↑ "A review of studies of the Hamilton depression rating scale in healthy controls: implications for the definition of remission in treatment studies of depression". The Journal of Nervous and Mental Disease খণ্ড 192 (9): 595–601. September 2004. doi:10.1097/01.nmd.0000138226.22761.39. PMID 15348975.\n↑ "A narrative review of the Beck Depression Inventory (BDI) and implications for its use in an alcohol-dependent population". Journal of Psychiatric and Mental Health Nursing খণ্ড 17 (1): 19–30. February 2010. doi:10.1111/j.1365-2850.2009.01469.x. PMID 20100303.\n↑ "The Suicidal Behaviors Questionnaire-Revised (SBQ-R): validation with clinical and nonclinical samples". Assessment খণ্ড 8 (4): 443–54. December 2001. doi:10.1177/107319110100800409. PMID 11785588.\n↑ "Recognition of depression by non-psychiatric physicians—a systematic literature review and meta-analysis". Journal of General Internal Medicine খণ্ড 23 (1): 25–36. January 2008. doi:10.1007/s11606-007-0428-5. PMID 17968628.\n↑ "Do psychiatrists perform appropriate physical investigations for their patients? A review of current practices inageneral psychiatric inpatient and outpatient setting". Journal of Mental Health খণ্ড 17 (3): 293–98. 2008. doi:10.1080/09638230701498325.\n↑ "Male depression:areview of gender concerns and testosterone therapy". Geriatrics খণ্ড 59 (10): 24–30. October 2004. PMID 15508552.\n↑ "Vitamin D and depression". Journal of Affective Disorders খণ্ড 208: 56–61. January 2017. doi:10.1016/j.jad.2016.08.082. PMID 27750060.\n↑ "Subjective memory complaints and cognitive impairment in older people". Dementia and Geriatric Cognitive Disorders খণ্ড 22 (5–6): 471–85. 2006. doi:10.1159/000096295. PMID 17047326.\n↑ "Diagnosis and treatment of depression in patients with Alzheimer's disease and other dementias". The Journal of Clinical Psychiatry খণ্ড 59 Suppl 9: 38–44. 1998. PMID 9720486.\n↑ "Distinguishing between depression and dementia in older persons: neuropsychological and neuropathological correlates". Journal of Geriatric Psychiatry and Neurology খণ্ড 20 (4): 189–98. December 2007. doi:10.1177/0891988707308801. PMID 18004006.\n↑ Sadock 2002, পৃষ্ঠা 108\n↑ Sadock 2002, পৃষ্ঠা 260\n↑ Parker, George F. (1 June 2014). "DSM-5 and Psychotic and Mood Disorders" (en ভাষাত). Journal of the American Academy of Psychiatry and the Law Online খণ্ড 42 (2): 182–190. ISSN 1093-6793. PMID 24986345. http://jaapl.org/content/42/2/182.\n↑ Parker 1996, পৃষ্ঠা 173\n↑ "Depression". National Institute for Health and Care Excellence. December 2004. http://www.nice.org.uk/guidance/CG23। আহৰণ কৰা হৈছে: 20 March 2013.\n↑ "Practice guideline for the treatment of patients with major depressive disorder (revision). American Psychiatric Association". The American Journal of Psychiatry খণ্ড 157 (4 Suppl): 1–45. April 2000. PMID 10767867. ; Third edition doi:10.1176/appi.books.9780890423363.48690\n↑ "Collaborative care for depression and anxiety problems". The Cochrane Database of Systematic Reviews খণ্ড 10: CD006525. October 2012. doi:10.1002/14651858.CD006525.pub2. PMID 23076925.\n↑ "Treating depression in the developing world". Tropical Medicine & International Health খণ্ড9(5): 539–41. May 2004. doi:10.1111/j.1365-3156.2004.01243.x. PMID 15117296.\n↑ "Psychological therapies versus antidepressant medication, alone and in combination for depression in children and adolescents". The Cochrane Database of Systematic Reviews খণ্ড 11 (11): CD008324. November 2014. doi:10.1002/14651858.CD008324.pub3. PMID 25433518.\n"https://as.wikipedia.org/w/index.php?title=গুৰুতৰ_অৱসাদজনিত_ব্যাধি&oldid=299493"ৰ পৰা অনা হৈছে\nএই পৃষ্ঠাখন ২২ ছেপ্টেম্বৰ, ২০২১ তাৰিখে ০৯:৩৮ বজাত অন্তিম সংশোধন কৰা হৈছিল।


মছরুর গীত বাংলা Archives - Growhills Publishing\nCategory Archives: মছরুর গীত বাংলা\nবন্ধু কেন ফিৰে আসেনা\nবন্ধু কেন ফিৰে আসেনা, প্ৰাণ বন্ধুৱা\nবন্ধু কেন দেশে আসেনা।\nসেযে গেলো বিদেশেতে\nৰাইখা আমায় পাগল বেশে\nদুই বছৰ হয় খবৰ নিলনা।\nফাগুন আসলে ফুল বাগানে\nআগুন লাগে আমাৰ প্ৰাণে\nভেসে যাই প্ৰেমেৰ বানে।\nদেখিয়া তোমাৰ মুখেৰ হাঁসি\nমনে বাজে প্ৰেমেৰ বাশী\nবন্ধু আমাৰ প্ৰাণ কাঢ়িয়া\nচইলা গেলা কান্দাইয়া\nজানলে আগে ৰাখতাম বান্ধিয়া।\nফুলেৰ মধু ফুলে ৰইল\nভোমৰতো আৰ আসিলো\nবন্ধু ছাড়া আমি বাছিনা\nবন্ধু ছাড়া আমি বাছিনা –ৰাব্বি মছৰুৰ . বন্ধু ছাড়া আমি বাছিনা, অ প্ৰাণ বন্ধুয়া তুমি ছাড়া আমি বাছিনা। বন্ধু আমাৰ মাথাৰ বেনী প্ৰেম সাগৰেৰ গোলাপ পানী বন্ধু ছাড়া আমি কিছু বুজিনা। বন্ধু আমাৰ প্ৰেমেৰ ৰাজা বন্ধুৰ প্ৰেমে কত মজা আমি ছাড়া অন্যে জানেনা। বন্ধু আমাৰ আকাশেৰ নীল বন্ধু প্ৰেমেৰ বিশ্ব নিখিল বন্ধু ছাড়া মন যে মানেনা। বন্ধু আমাৰ চক্ষেৰ মণি ভালোবাসাৰ নদীখানি বন্ধু তোমায় ভুলতে পাৰিনা। ০ ০ ০ (উক্ত […]\nতুমি নীল আকাশেৰ তাৰা\nতুমি নীল আকাশেৰ তাৰা, অ বন্ধুয়া\nতুমি আমাৰ নীল আকাশেৰ তাৰা।\nআসিলে আধাৰ ৰাতি\nজ্বলে থাকো হয়ে বাতি\nসকলি আধাৰ তুমি ছাড়া।\nকত দূৰে আছো তুমি\nতবু তোমায় ভালোবাসি\nকেন আমি বন্ধুৰ দেখা পাইনা\nকেন আমি বন্ধুৰ দেখা পাইনা –ৰাব্বি মছৰুৰ . কেন আমি বন্ধুৰ দেখা পাইনা, অ বন্ধুয়া কেন আমি বন্ধুৰ দেখা পাইনা। তুমি ৰৈলা কোনবা দেশে ছাৰিলা কেন ভালোবেসে অনেক দিন হয় খবৰ জানিনা। আমিতো হৈলাম তোমাৰ তুমিতো হইলানা আমাৰ তোমায় ছাড়া আমি বাছিনা। আসিল বসন্ত ফুটিল ফুল ভাঙলনা তাৰ মনেৰ ভুল বন্ধু ছাড়া বাচা যায়না। মন দিলাম ভালোবেসে বন্ধু আমায় ভিন বাসে সে ভুললেও আমি ভুলিনা। ০ ০ ০ (উক্ত ‘কেন আমি […]\nনাৰী জাতি জন্ম থেকেই\nনাৰী জাতি জন্ম থেকেই –ৰাব্বি মছৰুৰ . নাৰী জাতি জন্ম থেকেই পাপে মজে যায় মনে যাহা খেলে তাহা সবি কৰতে চায়। আদম বাবা নিষ্পাপ ছিলো বেহেস্তেৰ বাগানে হাওয়া বিবি ছলনা কৰে গন্ধম খাওয়াইলে সেই পাপে আদম-হাওয়া দুই জনে মৰ্তে এসে যায়। অতি লোভে বেহেশ্ত হাৰায় কত দুখু হয় নশ বছৰ কান্নাকাটি জিদ্দায় পৰে ৰয় ময়ে লোকেৰ ছলনাতে কেও পৰিঅনা তাই। নাৰী লোকেৰ সব কথা বিশ্বাস কৰতে […]\nমেয়ে লোকেৰ স্বভাৱেৰ কথা\nকি বলিব ভাই\nএইতো ভালো এইতো মন্দ\nবলাবাৰ জায়গা নাই।\nমেয়ে লোক সুবিধাবাদী\nযদি কিছু পায়\nচিৰ দিন তোমাৰ মাটিৰ দেহ\nবাইচা ৰবে না\nভাই বন্ধু কেও তোমাৰ\nসব থুইয়া মাটিৰ ঘৰে\nযেতে হবে তোৰ\nবন্ধু আমায় ৰৈল ভুলিয়া\nবন্ধু আমায় ৰৈল ভুলিয়া, অ বন্ধুয়া\nবন্ধু আমায় ৰৈল ভুলিয়া।\nবন্ধু আমায় ভালোেবসে\nছেড়ে গেলো অৱশেষে\nপ্ৰাণে আমায় গেল মাৰিয়া।\nৰাত দুপুৰে পাখি ডাকে